ટીમ ઇન્ડિયા માટે સચિન તેંડુલકરની સ્પેશિયલ ગિફ્ટ, જાણો શું? | before leaving champions trophy team india watch Sachin's biodrama together - Gujarati Oneindia\n5 hrs ago દિલ્હીમાં લોકોની ભારે ભીડ વચ્ચે કેજરીવાલે કરી અપીલ\n5 hrs ago શિક્ષણ વિભાગનો નવતર પ્રયોગઃ સોશિયલ મીડિયાથી વિદ્યાર્થીઓને કરાવશે અભ્યાસ\n5 hrs ago કોરોના ઇફેક્ટઃ રાજ્ય સરકારે જેલોમાં બંધ કેદીઓને છોડવાનો કર્યો નિર્ણય\n5 hrs ago ઘરે જતા લોકો માટે સરકારે આપ્યા સખ્ત આદેશ, ક્વોરેન્ટાઇન સુનિશ્ચિત કરવા આદેશ\n| Updated: Wednesday, May 24, 2017, 18:02 [IST]\nક્રિકેટની દુનિયાના ભગવાન કહેવાતા માસ્ટર બ્લાસ્ટર સચિન તેંડુલકરની બાયોપિક ફિલ્મ સચિન અ બિલિયન ડ્રીમ્સ 26 મેના રોજ રિલીઝ થનાર છે. આ પહેલાં સચિન તેંડુલકરે ટીમ ઇન્ડિયા માટે આ ફિલ્મનું સ્પેશિયલ સ્ક્રિનિંગ રાખ્યું છે. ખબરો અનુસાર, ટીમ ઇન્ડિયા તેમના માટે પ્રેરણારૂપ એવા સચિનની આ ફિલ્મ જોવા માટે અત્યંત ઉત્સુક છે.\nમુંબઇમાં બુધવારે સચિનની બાયોપિક ફિલ્મનું ખાસ સ્ક્રિનિંગ યોજાયું હતું. જેમાં મહેન્દ્ર સિંહ ધોની, વિરાટ કોહલી, અનુષ્કા શર્મા વગેરે સહિત આખી ટીમ ઇન્ડિયા હાજર રહી હતી.\nફિલ્મ હજુ રિલીઝ થવાને વાર છે, પરંતુ તેની ઘણી સ્પેશિયલ સ્ક્રિંનિંગ્સ થઇ ચૂકી છે. સચિન તેંડુલકરે ભારતીય નેવી ઓફિસર્સ માટે આ ફિલ્મની સ્ક્રિનિંગનું આયોજન કર્યું હતું. અહીં સચિન તેંડુલકર પોતે પણ યુનિફોર્મમાં જોવા મળ્યા હતા, ઉલ્લેખનીય છે કે તેઓ પોતે પણ નેવી ઓફિસર છે.\nકહેવાઇ રહ્યું છે કે, આ ફિલ્મ દ્વારા સચિનના જીવનના એ પ્રકરણો પર પ્રકાશ પાડવામાં આવશે, જેના વિશે લોકોને ખાસ જાણકારી નથી. એક પુત્ર, પિતા, પતિ અને મિત્રના રૂપમાં સચિન તેંડુલકર કેવા છે તે આ ફિલ્મમાં જોવા મળશે. આ સાથે જ સચિનના ક્રિકેટ કરિયર પર પણ ફોકસ કરવામાં આવ્યું છે.\nઇંગ્લેન્ડમાં 1 જૂનથી ચેમ્પિયન્સ ટ્રોફી શરૂ થનાર છે, ટીમ ઇન્ડિયા ટૂંક સમયમાં જ આ માટે રવાના થશે. એ પહેલાં સચિન આખી ભારતીય ક્રિકેટ ટીમ માટે કાસ સ્ક્રિનિંગ આયોજીત કર્યું હતું. આ ફિલ્મનું સંગીત એ.આર.રહેમાને આપ્યું છે. ફિલ્મ 26 મેના રોજ થિયેટરમાં રિલીઝ થશે.\nsachin tendulkar sachinabillion dreams team india champions trophy સચિન તેંડુલકર સચિન અ બિલિયન ડ્રીમ્સ ટીમ ઇન્ડિયા ચેમ્પિયન્સ ટ્રોફી\nBefore leaving for Champions Trophy, Team India To Watch Sachin's Biodrama Together.\nકોરોના વાયરસઃ કોઈ પણ પ્રકારની મદદ માટે આ નંબરો પર સંપર્ક કરો\nકોરોના સંક્રમણથી 46 વર્ષીય મહિલાના મૃત્યુ બાદ અમદાવાદમાં બીજુ, ગુજરાતમાં ચોથુ મોત


કોરોના: પુટિનનોદાવો - રશિયાએ વિશ્વની પ્રથમ રસી બનાવી, દીકરીને આપ્યો પહેલો ડોઝ\nHome > Featured > કોરોના: પુટિનનોદાવો - રશિયાએ વિશ્વની પ્રથમ રસી બનાવી, દીકરીને આપ્યો પહેલો ડોઝ\nBY Connect Gujarat11 Aug 2020 11:22 AM GMT\nConnect Gujarat11 Aug 2020 11:22 AM GMT\nરશિયાના રાષ્ટ્રપતિ વ્લાદિમીર પુટિને મંગળવારે જાહેરાત કરી કે તેમના દેશમાં કોરોના વાયરસ માટેની પ્રથમ રસી બનાવવામાં આવી છે. વ્લાદિમીર પુટિને દાવો કર્યો કે આ વિશ્વની પ્રથમ સફળ કોરોના વાયરસ રસી છે, જેને રશિયાના આરોગ્ય મંત્રાલયે મંજૂરી આપી દીધી છે. એટલું જ નહીં, વ્લાદિમીર પુટિને કહ્યું કે તેમની પુત્રીએ પણ આ રસી લીધી છે.\nસમાચાર એજન્સી એએફપીની માહિતી અનુસાર, આ રસી મોસ્કોની ગામેલ્યા ઇન્સ્ટિટ્યૂટ દ્વારા વિકસાવવામાં આવી છે. મંગળવારે રશિયાના આરોગ્ય મંત્રાલયે આ રસીને સફળ ગણાવી હતી. આ સાથે, વ્લાદિમીર પુટિને જાહેરાત કરી કે ટૂંક સમયમાં રશિયામાં આ રસીનું ઉત્પાદન શરૂ કરવામાં આવશે અને મોટી સંખ્યામાં રસી ડોઝ બનાવવામાં આવશે.\nરશિયાના રાષ્ટ્રપતિ પુટિને કહ્યું કે તેમની પુત્રીએ પણ રસી લીધી હતી, પહેલા તેનો તાવ 38 ડિગ્રી હતો, તે રસી પછી વધ્યો પણ પાછળથી તે નિયંત્રણમાં આવવા લાગ્યો. આ સિવાય તેમણે દાવો કર્યો હતો કે કેટલાક લોકોએ રસી લીધા પછી તેમનામાં કોરોનાનાં કોઈ લક્ષણો જોવા મળ્યા નથી.\nહાલમાં વિશ્વમાં કોરોના વાયરસની રસી બનાવવા માટે ઘણી જગ્યાએ ટ્રાયલ ચાલી રહી છે, ડબ્લ્યુએચઓ મુજબ, 100 થી વધુ રસી બનાવવાનું કામ ચાલી રહ્યું છે. જેમાં અમેરિકા, બ્રિટન, ઇઝરાઇલ, ચીન, રશિયા, ભારત જેવા દેશો શામેલ છે. ભારતમાં કોરોના વાયરસની રસી હાલમાં માનવ પરીક્ષણ તબક્કે છે, આ રસી બનાવવા માટેનો બીજો તબક્કો છે.\nહવે જો રશિયા દ્વારા કરવામાં આવેલી જાહેરાત યોગ્ય સાબિત થાય છે અને આ રસી WHO દ્વારા માન્ય કરવામાં આવે છે, તો તે વિશ્વ માટે મોટી રાહત સાબિત થઈ શકે છે.\nજો આપણે રશિયામાં કોરોના વાયરસની સ્થિતિ વિશે વાત કરીએ, તો અહીં લગભગ નવ લાખ કોરોના વાયરસના કેસ નોંધાયા છે. રશિયામાં લગભગ પંદર હજાર લોકોએ પોતાનો જીવ ગુમાવ્યો છે, રશિયા એવા દેશોમાં શામેલ છે જ્યાં સૌથી વધુ કોરોના વાયરસ પરીક્ષણ કરવામાં આવ્યા છે. રશિયામાં વડા પ્રધાન ઉપરાંત મંત્રીમંડળના કેટલાક અન્ય સભ્યો પણ કોરોના વાયરસનો ભોગ બન્યા હતા.\nવિશ્વની વાત કરીએ, તો અત્યાર સુધીમાં બે કરોડથી વધુ લોકો કોરોના વાયરસનો ભોગ બન્યા છે, જ્યારે સાત લાખથી વધુ લોકોનાં મોત નીપજ્યાં છે. અમેરિકા, બ્રાઝિલ, ભારત અને રશિયા વિશ્વના કોરોના વાયરસથી સૌથી વધુ અસરગ્રસ્ત દેશો છે.\ncorona news corona update Corona Vaccine president putin Putin Daughter Russia Russia News Russia Vaccine Vladimir Putin


UP Budget 2021: શું - શું એલાન કરી શકે છે યોગી સરકાર? | UP Budget 2021: What - Can the Yogi Government Announce? - Gujarati Oneindia\n18 min ago ડિસેમ્બર સુધીમાં સંપૂર્ણ રસીકરણ મુદ્દે દિલ્હી હાઈકોર્ટને આશંકા!\n43 min ago IND vs ENG: ટેસ્ટમાં રોહિત સારા ઓપનર નથી, વીવીએસ લક્ષ્મણ થયા લાલચોળ\n| Published: Monday, February 22, 2021, 11:05 [IST]\nઉત્તર પ્રદેશ સરકાર સોમવારે આ મુદતનું છેલ્લું સંપૂર્ણ બજેટ રજૂ કરશે. આ પહેલીવાર હશે જ્યારે ડિજિટલ માધ્યમ દ્વારા બજેટ રજૂ કરવામાં આવશે. નાણામંત્રી સુરેશ ખન્નાએ રજૂ કરેલું આ બજેટ સંપૂર્ણ રીતે પેપરલેસ હશે. રાજ્યમાં આવતા વર્ષે વિધાનસભાની ચૂંટણી યોજાવાની છે, આવા બજેટમાં ચૂંટણીની તૈયારીઓની ઝલક મળી શકે છે. આ બજેટ દ્વારા યુપી સરકાર દરેક વર્ગને મદદ કરવાનો પ્રયાસ કરી શકે છે. આગળનાં મુદ્દાઓમાં જાણો, યોગી સરકારનાં બોક્સમાંથી કઈ જાહેરાતો શક્ય છે?\nયુપીના ઇતિહાસમાં આ સૌથી મોટું બજેટ હોઈ શકે. તેનું કદ 5.25 લાખ કરોડથી 5.75 લાખ કરોડ રૂપિયા વચ્ચેનું હોઈ શકે. ચાલુ નાણાકીય વર્ષનું બજેટ રૂ.5,12860 કરોડ લાવવામાં આવ્યું હતું. પંચાયતની ચૂંટણીની તૈયારી માટે બજેટમાં જરૂરી ભંડોળની ઘોષણા કરી શકાય છે.\nકોવિડ રસીકરણની વચ્ચે યુપી સરકાર કેન્દ્ર સરકારની નિશુલ્ક રસી સુવિધામાંથી બાકી રહેલ લોકોને તેના બજેટમાંથી મફત રસી આપવાની જાહેરાત કરી શકે છે.\nકોરોના રોગચાળા દરમિયાન અસંગઠિત ક્ષેત્રના કામદારોને મોટી સમસ્યાનો સામનો કરવો પડ્યો હતો. આ વર્ગને આશરે એક કરોડ કામદારોને આવરી લેવા સરકાર અકસ્માત વીમા યોજનાની ઘોષણા કરી શકે છે.\nગંગા એક્સપ્રેસ વે, પૂર્વાંચલ એક્સપ્રેસ વે, બુંદેલખંડ એક્સપ્રેસ વે, ગોરખપુર લિન્ક એક્સપ્રેસ વે અને બલિયા-ગાઝીપુર લિન્ક એક્સપ્રેસ વેની કામગીરી ગતિ પ્રાપ્ત કરશે. કાનપુર અને આગ્રા મેટ્રોના કામમાં પણ વેગ આવશે.\nપૂર્વાંચલ જિલ્લા વારાણસી અને ગોરખપુરમાં લાઇટ મેટ્રોની જાહેરાત થઈ શકે છે.\nઅવધમાં અયોધ્યાના પર્યટન વિકાસ માટેની ઉચ્ચ આશાઓ છે.\nજેવર અને અયોધ્યા એરપોર્ટને આરસીએસ યોજના સંબંધિત પ્રોજેક્ટ સાથે બજેટ મળવાની અપેક્ષા છે.\nબજેટમાં છૂટાછેડાવાળી મહિલાઓને 6,000 રૂપિયા પેન્શન આપવાની જાહેરાત કરવામાં આવી શકે છે. આ સિવાય મહિલાઓ માટે બીજી ઘોષણાઓ પણ થઈ શકે છે.\nમધ્યવર્તી પાસ વિદ્યાર્થીઓ માટે લેપટોપ, સ્પર્ધાત્મક પરીક્ષાઓની તૈયારી માટે મફત કોચિંગ અને નવી શિષ્યવૃત્તિ યોજના લાવીને સરકાર યુવાનોની મદદ કરી શકે છે.\nઅયોધ્યામાં વર્લ્ડ ક્લાસ સુવિધાઓવાળા એરપોર્ટ માટે મોટી રકમની જાહેરાત કરી શકાય છે.\nજીએસટી અને વેટથી આવક વસૂલાતનું લક્ષ્ય પણ બજેટ વધારી શકે છે.\nઆ પણ વાંચો: PM મોદી આજે આસામ અને પશ્ચિમ બંગાળના પ્રવાસે, મહત્વની પરિયોજનાઓનુ કરશે ઉદઘાટન\ngovernment yogi adityanath રાજ્ય સરકાર યોગી સરકાર સરકાર જાહેરાત\nUP Budget 2021: What - Can the Yogi Government Announce?\nStory first published: Monday, February 22, 2021, 11:05 [IST]


દિગ્વિજયની લપસી જીભ, પોતાની પાર્ટીની સાંસદને કહ્યું '100 ટંચ માલ' | Digvijaya Singh just called party MP Meenakshi Natrajan ‘ 100 tunch maal’ - Gujarati Oneindia\nદિગ્વિજયની લપસી જીભ, પોતાની પાર્ટીની સાંસદને કહ્યું '100 ટંચ માલ'\nનવી દિલ્હી, 26 જુલાઇ : પોતાના વિવાદીત નિવેદનોને પગલે હંમેશા વિવાદમાં સપડાયેલા કોંગ્રેસ મહાસચિવ દિગ્વિજય સિંહની ફરીથી જીભ લપસી છે અને એક મહિલા સાંસદને '100 ટકા માલ' કહી દીધા છે. દિગ્વિજય સિંહના આવા હલકા નિવેદને વિવાદ ઉભો કર્યો છે.\nએક સમાચાર ચેનલમાં આવી રહેલા સમાચારો અનુસાર, કોંગ્રેસે દિગ્વિજય સિંહના આ નિવેદનથી પોતાનો છેડો ફાડી લીધો છે. આની પર બીજેપીની મીનાક્ષી લેખીએ જણાવ્યું કે દિગ્વિજય સિંહ બિમાર થઇ ગયા છે. અભદ્ર ભાષામાં વાતચીત કરવાનો અધિકાર તેમની પાસે છે. તેમને કોઇ પણ ગંભીરતાથી નથી લેતું.\nદિગ્વિજય સિંહે આ નિવેદન મંદસૌરમાં આપ્યું છે. મંદસૌરમાં એક સભાને સંબોધિત કરતી વખતે તેમના વિસ્તારની સાંસદ મીનાક્ષી નટરાજન પર '100 ટકા માલ'વાળી ટિપ્પણી કરી નાખી. સભામાં દિગ્વિજય સિંહે જણાવ્યું કે 'હું અંતમાં આપને એટલું જ કહીશ કે મીનાક્ષી નટરાજન આપની લોકસભાની સભ્ય છે. ગાંધીવાદી છે, સરળ છે, ઇમાનદાર છે. સૌની પાસે જાય છે, ગામે-ગામ જાય છે. હું હજી ગઇકાલથી તેમના વિસ્તારમાં જોઇ રહ્યો છું. મને પણ 40-42 વર્ષનો અનુભવ છે. હું પણ જૂનો ઝવેરી છું.'\nરાજનીતિજ્ઞોને નાની વાતમાં માલૂમ પડી જાય છે કે કોણ નકલી છે અને કોણ સાચું. આ '100 ટકા માલ' છે અને ગરીબોની લડાઇ લડે છે. મંદસૌર જેવા જિલ્લાની જૂથબાજીમાં પડતી નથી, સૌને સાથે લઇને ચાલે છે. દિલ્હીમાં પણ તેમણે પોતાની છબી બનાવી છે. લોકસભાની અંદર પણ એક પાર્ટીમાં પણ. સોનિયા અને રાહુલ તેમને ખૂબ માને છે. સાથિયો આ તમારી સંસદ સભ્ય છે, તેમને પૂરેપૂરો સપોર્ટ કરો સમર્થન કરો.'\nઅત્રે ઉલ્લેખનીય છે કે મંદસૌરની સાંસદ મીનાક્ષી નટરાજને રાહુલ ગાંધીના ખૂબ જ નજીકના અને ખાસ માનવામાં આવે છે.\ndigvijay singh madhya pradesh meenakshi natarajan tunch maal ટંચ માલ મીનાક્ષી નટરાજન દિગ્વિજય સિંહ\nDigvijaya Singh just called party MP Meenakshi Natrajan 'tunch maal'.


આવતીકાલે ભારત-બાંગ્લાદેશ વચ્ચે ટી-ર૦ રમાશે\nકોલંબો તા. ૧૩ઃ ગઈકાલે રોમાંચક ટી-ર૦ મેચમાં શ્રીલંકા સામે વિજય મેળવ્યા પછી ભારતીય ટીમ આવતીકાલે બાંગ્લાદેશ સામે ટી-ર૦ મેચ રમવા સજ્જ છે.\nભારતે ગઈકાલે ટી-ર૦ ત્રિકોણીય સિરીઝની મેચમાં શ્રલંકાને ૬ વિકેટની હરાવી ફાઈનલમાં પોતાની જગા બનાવ લીધી છે. યજમાન ટીમે ભારતને ૧૯ ઓવરમાં ૧પ૩ રન બનાવવાનો ટાર્ગેટ આપ્યો હતો.\nત્રિકોણીય ટ્વેન્ટી-૨૦ શ્રેણીની પ્રથમ મેચમાં જ હારનો સામનો કર્યા બાદ સતત બે મેચો જીતીને ભારતીય ટીમે પોતાની તાકાતનો પરિચય આપી દીધો છે. ભારતીય ટીમ આવતીકાલે પોતાની અંતિમ મેચમાં કોલંબોમાં બાંગ્લાદેશ સામે મેદાનમા ંઉતરશે. ભારતીય ટીમ આ મેચ પણ જીતીને ૧૮મી માર્ચના દિવસે રમાનારી ફાઇનલ મેચમાં વધારે ઉંચા નૈતિક જુસ્સા સાથે મેદાનમાં ઉતરવાની તૈયારી કરી છે.\nભારતે આ ત્રિકોણીય ટ્વેન્ટી-૨૦ શ્રેણીમાં હજુ સુધી ત્રણ મેચો રમી છે જે પૈકી પ્રથમ મેચમાં હાર થયા બાદ પોતાની બન્ને મેચો જીતી છે. છેલ્લી મેચમાં ભારતે શ્રીલંકા પર નવ બોલ ફેંકવાના બાકી હતા ત્યારે જ જીત મેળવી લીધી હતી. ભારતે છ વિકેટે જીત મેળવી હતી.\nશ્રીલંકાએ આ મેચમાં નવ વિકેટે ૧૫૨ રન કર્યા હતા અને ભારતે ૧૭.૩ ઓવરમાં ચાર વિકેટે ૧૫૩ રન કરીને મેચ જીતી લીધી હતી. સતત ત્રીજી મેચ જીતવા માટે ભારતીય ટીમ સજ્જ છે. રોહિત શર્માના નેતૃત્વમાં ભારતીય ટીમ આવતીકાલે તેની ચોથી મેચમાં બાંગ્લાદેશ સામે ટકરાશે.\nબાંગ્લાદેશ પણ લડાયક દેખાવ કરવા માટે સજ્જ છે. ટીમમાં અનેક આશાસ્પદ ખેલાડી રહેલા છે. મેચ રોમાંચક બનવાની શક્યતા છે.\nબાંગ્લાદેશે શ્રીલંકા પર ૧૦મી માર્ચના દિવસે પાંચ વિકેટે જીત મેળવી તમામને ચોંકાવી દીધી હતી. શ્રીલંકાની સ્વતંત્રતાના ૭૦ વર્ષની પૂર્ણાહુતિના પ્રસંગે આ શ્રેણીનું આયોજન કરવામાં આવ્યુ છે. આ શ્રેણીમાં ભારત અને શ્રીલંકાની સાથે ત્રીજી ટીમ તરીકે બાંગ્લાદેશ છે. ડી સ્પોર્ટસ પર આ મેચોનું પ્રસારણ કરવામાં આવનાર છે.


એવું ક્યાં ભીંતો વગરનું ઘર મળે, છાપરું કે છત બધુ અદ્ધર મળે | » નટખટ સોહમ રાવલનો બ્લોગ «\n> ડો.શરદ ઠાકરની નવલિકાઓ\t> એવું ક્યાં ભીંતો વગરનું ઘર મળે, છાપરું કે છત બધુ અદ્ધર મળે\tએવું ક્યાં ભીંતો વગરનું ઘર મળે, છાપરું કે છત બધુ અદ્ધર મળે\nઅમદાવાદનો તર્પણ. કોઈને આદર્શવાદી લાગે, કોઈને ધૂની તો કોઈને મન વળી મૂર્ખ. હીરો જેવો હેન્ડસમ, ખાદીનાં વસ્ત્ર જેવો સાદગીસભર, નવા જન્મેલા બાળકના પ્રથમ સ્મિત જેવો નિર્દોષ, પણ એનું મન એટલે આશ્ચર્યોની તિજોરી અને વિચિત્રતાઓનો ભંડાર.\nતુલસી નામની છોકરી એને પસંદ તો પડી ગઈ, પણ પરણવા માટે એ એકલો જ ગયો. જાન જોડવાની ધમાલ નહીં, ફટાકડાઓનો તાશીરો નહીં, બેન્ડવાજાંની અશ્લિલતા નહીં, ખુલ્લી સડક ઉપર પોપ-ભાંગડાની તર્જ ઉપર હાથ ઊંચા કરીને નાચવાની બેશર્મી નહીં.\nતુલસીના છોડ ઉપરથી જે રીતે કોઈ ભકત પૂજા માટે પાંદડું ચૂંટી લાવે, એવી જ સહજતાથી તર્પણ પત્નીને લઈ આવ્યો. પૂરેપૂરી સમજદારી અને ગંભીરતા સાથે સંસારની શરૂઆત કરી. બાળકના આગમન માટે બાપ બનવાની કોશિશ આરંભી. ‘સૌંદર્યો પામતાં પહેલાં, સૌંદર્ય બનવું પડે’-કલાપીની આ ઉકિતને એણે સહેજ જુદા સંદર્ભે અપનાવી.\nપછી એક દિવસ પત્નીને પાસે બેસાડીને નવો ધડાકો કર્યો: ‘નોકરી છોડીને ખાનગી ધંધો શરૂ કરું છું.’\n‘પણ નોકરી સારી છે…મહિને પંદર હજાર રૂપિયાનો પગાર મળે છે.’ પત્નીએ પીછાં જેવી દલીલ કરી, હળવી છતાં પણ અનુભવી શકાય એવી!\n‘સવાલ પૈસાનો નથી, સંતોષનો છે. આપણે ધારીએ તો મહિને પાંચ હજારમાં પણ ઘર ચલાવી શકીએ. મને ગાંધીજીની જેમ પ્રયોગો તો કરવા દે.’\nઅને મહાત્મા તર્પણના સત્યના પ્રયોગો શરૂ થયા. રાજકોટ શહેરમાં એક મકાન રાખ્યું, દુકાન રાખી, માલ ભર્યો, બધો જ વહેવાર એક નંબરનો. બે નંબરી ચોપડાની વાત નહીં. દુકાનનું નામ પણ ઈશ્વરને સંબંધિત રાખ્યું.\nપહેલો ઘરાક માલ ખરીદવા આવ્યો : ‘લોન લઇને નાનકડું ઘર બનાવ્યું છે. થોડું ખપ પૂરતું ફર્નિચર બનાવવું છે. લાકડું અને પ્લાયવૂડ ખરીદવાં છે. સારો અને સસ્તો માલ બતાવો. કિંમત જરા વાજબી..નોકરિયાત માણસ છું..’\nછેલ્લા શબ્દો એ ન બોલ્યો હોત તો પણ ચાલત. એની આર્થિક સ્થિતિ એની આંખોમાંથી ડોકાઈ રહી હતી. તર્પણે મીઠું સ્મિત પહેલાં પીરસ્યું, પછી વાકય – ‘ભાઈ, આ ઈશ્વરની દુકાન છે. માલ સારો જ મળશે. રહી વાત ભાવ-તાલની; તો માલની કિંમત તમે નક્કી કરજો. હું નહીં કરું.’\n‘એટલે?’ ઘરાકનું મોં ખુલ્લું રહી ગયું.\n‘માલ તમારી નજર સામે પડયો છે. જે પસંદ પડે એ લઈ જઈ શકો છો. બિલબુક મારા ખાનામાં છે. જે માલ વેપારી પાસેથી ખરીદ્યો એની અસલી પહોંચ હું તમને બતાવું છું. એ હશે મૂળકિંમત. એની ઉપર તમારે જેટલો નફો મને આપવો હોય એ તમે આપી શકો છો. હું ગણ્યા વગર પૈસા લઈ લઈશ.’ તર્પણે ખાનામાંથી પાવતીઓ કાઢીને ટેબલ ઉપર મૂકી.\n‘પણ…’ ઘરાક ગૂંચવાઈ ગયો : ‘એમ તે કેમ ચાલે? ધારો કે હું તમને મૂળકિંમત કરતાંયે ઓછો ભાવ આપું તો?’\n‘કંઈ વાંધો નથી. આજે રાત્રે તમને જ ઊંઘ નહીં આવે. અખતરો કરી જુઓ. ‘તર્પણે માનવીની જાતમાં ભારોભાર વિશ્વાસ મૂકયો અને એ વિશ્વાસ સાચો ઠર્યો. ઘરાકે જાતે જ ખરીદેલા માલ ઉપર નફાનું ધોરણ નક્કી કર્યું અને પૈસા ગણી આપ્યા.\nએક ધનવાન ઘરાકે ‘એન્ટ્રી’ મારી : ‘નવો બંગલો બંધાવ્યો છે. વીસ લાખનું ફર્નિચર બનાવવું છે. માલ લેવા આવ્યો છું. ઉત્તમ કવોલિટી છે? કિંમતની ચિંતા ન કરશો.’\nઘરાકના અવાજમાં રૂપિયાનો અહંકાર રણકતો હતો. કમાઈ લેવાનું ટાણું હતું, પણ તર્પણ એનો એ જ હતો. માલની મૂળકિંમત ઘરાકની નજર સામે અને નફો કેટલો ચડાવવો એ ઘરાક નક્કી કરે. ભલેને એ ઘરાક આખી દુકાન ખાલી કરવા આવ્યો હોય! રામ કી ચીડિયા, રામ કા ખેત! ધંધો હવામાં આવેલા પતંગની જેમ જામ્યો. નોકરીના પંદર હજાર તો ક્યાંય પાછળ રહી ગયા.\nએક રાત્રે વળી તર્પણને નવો વિચાર સૂઝ્યો. તુલસી આગળ એ વિસ્ફોટને એણે રજૂ કર્યો: ‘આવતી કાલથી આપણા ઘરનાં બારણાં ઊઘાડાં રહેશે. ઘરમાં જેટલાં તાળાં હોય એ બધાં સવાર પડતાં જ ફેંકી દઇશું.’\n‘ભલે, રાત્રે સૂતી વખતે જ…’\n‘ના, રાત્રે પણ બારણાં વાસવાનાં નહીં. ઘરની અંદર તિજોરીને પણ તાળું નહીં મારવાનું, કબાટો પણ ખુલ્લાં રહેશે.’\n‘પણ તાળાં છો ને રહ્યાં ઘરમાં! કયાંક બહાર જઇએ ત્યારે તો મારવાં પડશે ને?’\nઆનો જવાબ એ જ સાંજે મળી ગયો. તર્પણ અને તુલસી નાટક જોવા માટે ગયાં. રાતનો છેલ્લો ખેલ હતો. નવથી બાર સુધીનો. ઘર ખુલ્લું મૂકીને ગયાં. રાત્રે એક વાગ્યે પાછાં ફર્યા તો મુખ્ય બારણે ખંભાતી તાળું લટકે! પડોશીઓ કોઈ પણ જાતના વ્રત વગરનું જાગરણ વેઠતા બેઠા હતા.\n‘તાળું કોણે માર્યું?’ તર્પણ અકળાયો.\n‘અમે માર્યું.’ પડોશી રમણભાઈ બોલ્યા : ‘તમે જુવાનિયા તે કંઈ માણસો છો? આવી બેદરકારી? ઘર બંધ કરવાનું જ ભૂલી ગયા?’\nએમને સમજાવતાં નાકે દમ આવી ગયો. બધી વાત જાણ્યા પછી રમણભાઈ બગડયા : ‘આવા અખતરાઓ બંધ કરો!\n‘મારે એ જ જોવું છે. મારે જોવું છે કે માનવી આખરે કેવો છે. મને એની સારપમાં શ્રદ્ધા છે. જો ચોર મારા ઘરમાંથી કંઈ લઈ જશે તો હું માનીશ કે એ વસ્તુની મારા કરતાં ચોરને વધુ જરૂર હશે.’\n‘પછી તમે શું કરશો?’\n‘કાં તો એ વસ્તુ વગર ચલાવી લઈશ…કાં બીજી નવી ખરીદી લઈશ.’ તર્પણે ખતરનાક અખતરો શરૂ કર્યો, જે આજ સુધી સફળતાપૂર્વક ચાલુ છે. ઘરમાં અનાજ, કપડાં, ધન, દાગીના બધું જ ભર્યું પડ્યું છે. દ્વારો દિશાની જેમ ખુલ્લા છે. પતિ-પત્ની આરામથી ફરે છે. એક પણ ચીજની ચોરી થઈ નથી! હા, પેલા પડોશી રમણભાઈના ઘરમાં બે વાર ચોરી થઈ ચૂકી છે.\nઘરમાં પારણું બંધાવાનો દિવસ નજીક આવી ગયો. તર્પણ પત્નીને લઇને અમદાવાદ આવ્યો. પૂરા મહિને ઓપરેશન દ્વારા બાળકનો જન્મ થયો. બાળકનું નામ પાડયું યુવરાજ. એ દિવસોમાં તર્પણ લગભગ દસ-બાર દિવસ અમદાવાદમાં રહ્યો, પણ રાજકોટનું ઘર ખુલ્લું જ હતું.\nઘર છોડતી વખતે ટેબલ ઉપર રૂપિયાની નોટો પડી હતી, એ ઊંચકીને તુલસી કબાટમાં મૂકવા ગઈ તો તર્પણે એને અટકાવી : ‘ના, એ પણ એક જાતનું તાળું જ કહેવાય. માણસજાતમાં વિશ્વાસ મૂકવો તો પૂરો મૂકવો. ચોરીની શરૂઆત અવિશ્વાસમાંથી જ થાય છે.’\nએક સાત્વિક માણસનું તપ આ હળાહળ કળિયુગમાં કોઈ વેદકાલીન તપસ્વીની જેમ સોળેકળાએ ખીલી રહ્યું છે અને જે લોકોને આ વાતની જાણ છે એ તમામ આંખનું મટકું મારવાનુંયે ભૂલી ચૂકયા છે. આવું બની શકે ખરું? ખરેખર?! પ્રશ્નાર્થની પાછળ જ એના કરતાંયે મોટું આશ્ચર્યચિહ્ન ઊભેલું છે.\nઆ વાત મને કહેવા માટે તર્પણ રૂબરૂ મળવા આવ્યો. એ ઘટનાને આજે બેથી અઢી વરસ થવા આવ્યાં છે. અખબારી કોલમ માટે આવી કથા જબરદસ્ત આકર્ષણની વાત ગણાય, પણ છતાં મારે અંકુશ રાખવો પડયો. કારણ?\nકારણ એટલું જ કે તર્પણની એક જ શરત હતી : ‘જો મારી વાત તમારી કોલમમાં લખો, તો મારું નામ-સરનામું પણ સાચું જ લખશો.’\nહું ભડકી ગયો : ‘એમાં જોખમ છે, ભાઈ! આજ સુધી ભલે તારા ઘરે ચોરી નથી થઈ, પણ એક વાર તારું ઘર છાપે ચડશે પછી…ચોરી જરૂર થશે! મને માણસની દુર્જનતામાં પૂરો વિશ્વાસ છે!’\n‘અને મને એની સજજનતામાં.’ તર્પણ હસ્યો હતો : ‘રામરાજ્ય ભારતમાં જ હતું ને, કે બીજે ક્યાંય? હું તો ભવિષ્યમાં દુકાનનું શટર પણ ખુલ્લું રાખવાનું વિચારી રહ્યો છું. અંદર દસ લાખનો માલ ભર્યો હોય, તો પણ…! અને આખી રાત…!’\n‘સારો વિચાર છે. હું એ દિવસની રાહ જોઇશ. ઘરમાં ફર્નિચર બનાવવું હશે તો લાકડું ‘લેવા’ માટે છેક રાજકોટ આવીશ. એય તે મધરાતે!’\nમેં કહ્યું અને એ હસી પડયો; એક નવું જન્મેલું બાળક હસે એમ; તદ્દન નિષ્પાપ, તદ્દન નિષ્કપટ.\n(તર્પણને આપેલું વચન મેં તોડયું છે. એની જાણ બહાર પાત્રોનાં નામ બદલ્યાં છે. કારણ કે હું પણ માનવજાતને બરાબર ઓળખું છું. અહીં તો ગાંધીને પણ ગોળી મારનારા પડયા છે, દોસ્ત, તું કઈ વિસાતમાં?)\n(શીર્ષક પંકિત : સ્વ. બાલુ પટેલ)


માણાવદરમાં પત્નીને જીવતી સળગાવી દેતો પતિ\nમાણાવદરમાં રહેતા અને કલરકામ કરતા એક પરપ્રાંતીય યુવાને ગત રાત્રે જમવામાં કેમ મોડુ થયું એમ કહી પત્ની સાથે બોલાચાલી કરી હતી. બાદમાં ઉશ્કેરાઈ જઈ કેરોસીનનું કેન પત્ની પર છાંટી કાંડી ચાંપી દેતા મહિલાને ગંભીર હાલતમાં જૂનાગઢ સારવારમાં ખસેડાઈ હતી. જ્યાં તેનું મોત થતા બનાવ હત્યામાં પલ્ટાયો હતો. આ અંગે પોલીસે હત્યાનો ગુનો નોંધી યુવાનને ઝડપી લેવા તજવીજ હાથ ધરી છે.\nજમવામાં મોડુ કેમ થયું? એ બાબતે બોલાચાલી કરી કેરોસીન છાંટી કાંડી ચાંપી દેતા મહિલાનું સારવાર દરમ્યાન મોત\nઆ અંગેની પોલીસમાંથી પ્રાપ્ત વિગત મુજબ મુળ યુ.પી.ના ઝાલોદ જિલ્લાના આમખેડા ગામનાં રાકેશ કલુ ભાસ્કર (ઉ.વ. ૩૨) નામનો ભૈયા યુવાન માણાવદરમાં ગાયત્રી મંદિર પાછળ રહેતો હતો અને કલરકામ કરી પોતાનું ગુજરાન ચલાવતો હતો. રાકેશે થોડા સમય પહેલા નાગપુરની સુમિતા (ઉ.વ. ૨૮) સાથે લગ્ન કર્યા હતા. બાદમાં તે તેને ત્રાસ આપવા લાગ્યો હતો. હજુ અઠવાડીયા પહેલા જ રાકેશ પત્નીને નાગપુરથી તેડીને માણાવદર આવ્યો હતો. ગઈકાલે રાત્રે રાકેશ કામ પરથી ઘરે આવ્યો હતો ત્યારે હજુ જમવાનું તૈયાર થયું ન હતું. આથી રાકેશે પત્ની સુમિતાને હજુ સુધી જમવાનું કેમ તૈયાર થયું નથી કહી બોલાચાલી કરી હતી અને બંને વચ્ચે ઝઘડો થયો હતો. બાદમાં રાકેશે ઉશ્કેરાઈ જઈ ત્યાં પડેલું કેરોસીનનું કેન પત્ની સુમિતા પર નાખીને કાંડી ચાંપી દેતા તેણી ગંભીર રીતે દાઝી જતા તેને પ્રાથમિક સારવાર બાદ વધુ સારવાર માટે જૂનાગઢ ખસેડાઈ હતી. પોલીસે પ્રથમ સુમિતાબેનની ફરિયાદના આધારે રાકેશ સામે હત્યાના પ્રયાસનો ગુનો નોંધ્યો હતો. પરંતુ સુમિતાબેનનું સારવાર દરમ્યાન મોત નિપજતા બનાવ હત્યામાં પલટાયો હતો અને પોલીસે આઈપીસી ૩૦૨ કલમનો ઉમેરો કરી રાકેશને ઝડપી લેવા તજવીજ હાથ ધરી હતી.\nઆ અંગે પીએસઆઈ કે.એલ. જાડેજાનો સંપર્ક કરતા તેણે જણાવ્યું હતું કે હાલ પોલીસ મૃતક સુમિતાબેનના માતા-પિતાને જાણ કરવા પ્રયાસ કરી રહી છે. સામાન્ય બાબતના ઝઘડામાં પતિએ પત્નીને સળગાવી દઈ હત્યા કર્યાના બનાવથી શહેરમાં અરેરાટી વ્યાપી ગઈ હતી.


2300 crore business in just3days in India, the advantage of high end features atalow price | ભારતમાં માત્ર3દિવસની અંદર 2300 કરોડ રૂપિયાનો બિઝનેસ, ઓછી કિંમતમાં હાઈ એન્ડ ફીચર્સનો ફાયદો - Divya Bhaskar\n2300 Crore Business In Just3Days In India, The Advantage Of High End Features At A Low Price\nF19 પ્રો સિરીઝની ડિમાન્ડ:ભારતમાં માત્ર3દિવસની અંદર 2300 કરોડ રૂપિયાનો બિઝનેસ, ઓછી કિંમતમાં હાઈ એન્ડ ફીચર્સનો ફાયદો\nઆ સિરીઝને અગાઉની તમામ સિરીઝ કરતાં લોન્ચિંગના પ્રથમ દિવસે 70%થી વધારે ગ્રોથ મળ્યો\nસિરીઝનાં બંને ફોનમાં 48MPનો પ્રાઈમરી રિઅર કેમેરા મળે છે\nપ્રો પ્લસ વેરિઅન્ટમાં 50 વૉટનું ફાસ્ટ ચાર્જિંગ મળે છે\nકંપની ઓપ્પોની F19 પ્રો સિરીઝ ભારતીય લોકોને ઘણી પસંદ પડી રહી છે. કંપનીના જણાવ્યા પ્રમાણે માત્ર3દિવસમાં જ આ સિરીઝને કારણે 2300 કરોડ રૂપિયાનો બિઝનેસ થયો છે. ઓપ્પોએ આ સિરીઝમાં F19 પ્રો અને F19 પ્રો પ્લસ સ્માર્ટફોન લોન્ચ કર્યા છે. આ સિરીઝ મિડ રેન્જ સિરીઝ છે. આ સિરીઝને અગાઉની તમામ સિરીઝ કરતાં લોન્ચિંગના પ્રથમ દિવસે 70%થી વધારે ગ્રોથ મળ્યો છે.\nઓપ્પો F19 પ્રો સિરીઝની કિંમત\nF19 प्रो 8GB +128GB 21,490\nF19 प्रो 8GB +256GB 23,490\nF19 प्रो+ 5G 8GB +128GB 25,990\nઓપ્પો F19 પ્રો પ્લસનાં સ્પેસિફિકેશન્સ અને ફીચર્સ\nફોનમાં 6.4 ઈંચની FHD AMOLED ડિસ્પ્લે મળે છે. તેનું રિઝોલ્યુશન 2400 x 1800 પિક્સલ છે. ડિસ્પ્લે કોર્નિંગ ગોરિલ્લા ગ્લાસ પ્રોટેક્શન સાથે આવે છે. તે એન્ડ્રોઈડ 11 OS પર રન કરે છે. ફોનમાં ઓક્ટાકોર મીડિયાટેક પ્રોસેસર સાથે 8GBની રેમ મળે છે. તેનું ઓનબોર્ડ સ્ટોરેજ 128GBનું છે.\nતેમાં 48MP (પ્રાઈમરી કેમેરા) +8MP (વાઈડ એંગલ લેન્સ)+2MP (પોટ્રેટ સેન્સર)+2MP (મેક્રો લેન્સ)નું4રિઅર કેમેરા સેટઅપ મળે છે. સેલ્ફી અને વીડિયો કોલિંગ માટે ફોનમાં 16MPનો ફ્રન્ટ કેમેરા છે.\nફોનમાં 4310mAhની બેટરી છે. તે 50 વૉટ ફાસ્ટ ચાર્જિંગ સપોર્ટ કરે છે. કનેક્ટિવિટી માટે તેમાં 3.5mmનો ઓડિયો જેક, ટાઈપ સી પોર્ટ સહિતના ઓપ્શન મળે છે. સિક્યોરિટી માટે તેમાં ફિંગરપ્રિન્ટ સેન્સર મળે છે.\nઓપ્પો F19 પ્રોનાં સ્પેસિફિકેશન્સ અને ફીચર્સ\nતે ડ્યુઅલ નેનો સિમ સપોર્ટ કરે છે. તે એન્ડ્રોઈડ 11 OS પર રન કરે છે. તેમાં 6.4 ઈંચની FHD AMOLED ડિસ્પ્લે મળે છે.\nફોટોગ્રાફી માટે તેમાં 48MPનો પ્રાઈમરી રિઅર કેમેરા મળે છે. ફોનમાં 8GBની રેમ મળે છે.\nતે 4310mAhની બેટરીથી સજ્જ છે, જે 30 વૉટ ફાસ્ટ ચાર્જિંગ સપોર્ટ કરે છે.\nન્યૂ એપ: ગૂગલની ‘WifiNanScan’ એપથી ઈન્ટરનેટ વગર ડિવાઈસ ઈન્ટરકનેક્ટ થઈ શકશે, 15 મીટરની રેન્જ સુધી અન્ય ડિવાઈસનું અંતર પણ માપશે


સામે આવી સુશાંત સિંહ રાજપુતની વિસરા રિપોર્ટ, થયો મોટો ખુલાસો, અભિનેતાનાં શરીરમાં ઝેર.... - Adhuri Lagani\nસામે આવી સુશાંત સિંહ રાજપુતની વિસરા રિપોર્ટ, થયો મોટો ખુલાસો, અભિનેતાનાં શરીરમાં ઝેર….\nબોલિવૂડના યુવા અભિનેતા સુશાંત સિંહ રાજપૂતે ૧૪ જૂનના રોજ પોતાના ઘરમાં ફાંસી લગાવીને આત્મહત્યા કરી લીધી હતી. ત્યારબાદ થી તેઓ સતત ચર્ચામાં રહ્યા છે. તેમના મોતને લઈને દરરોજ કંઈક ને કંઈક નવા ખુલાસા થતા રહેતા હોય છે. હવે આ કડીમાં તેમની વિસરા રિપોર્ટ સામે આવી છે, જેમાં તેમના મૃત્યુ ની સાચી હકીકત સામે આવી ગઈ છે. વિસરા રિપોર્ટમાં તે કારણો વિશે જણાવવામાં આવ્યું છે, જેનાથી સુશાંત સિંહ રાજ….પૂતનું મૃત્યુ થયું હતું. તો ચાલો જાણીએ કે આખરે સમગ્ર મામલો શું છે.\n૧૪ જૂનના રોજ બપોરે સુશાંત સિંહ રાજપૂતના નિધનના સમાચારે બધાને હેરાન કરી દીધા હતા. હકીકતમાં તેમની કારકિર્દી બિલકુલ ચરમ પર ચાલી રહી હતી અને તેમણે વિતેલા વર્ષોમાં ખૂબ જ સારી ફિલ્મો આપી હતી. તેવામાં તેમના દ્વારા આત્મહત્યા કરી લેવાની વાત કોઈને વિશ્વાસ આવી રહ્યો નથી. ફક્ત એટલું જ નહીં સોશિયલ મીડિયા પર તો સુશાંત સિંહ રાજપૂત માટે ન્યાય પણ માંગવામાં આવી રહ્યો છે. જેના માટે કેન્દ્ર સરકાર પાસે સીબીઆઈ તપાસની પણ ડિમાન્ડ કરવામાં આવી રહી છે. વળી આ બધાની વચ્ચે હવે સુશાંત સિંહ રાજપૂતની વિસરા રિપોર્ટ સામે આવી ચુકી છે, જેમાં તેમનું મૃત્યુ શા માટે થયું તેના વિશે જણાવ્યું છે.\nશું કહે છે સુશાંત સિંહ રાજપૂતની વિસરા રિપોર્ટ?\nસુશાંત સિંહ રાજપૂત વિસરા રિપોર્ટ અનુસાર અભિનેતાના શરીરમાં કોઈપણ પ્રકારના શંકાસ્પદ રસાયણ અથવા ઝેર મળી આવ્યું નથી. મતલબ સ્પષ્ટ છે કે વિસરા રિપોર્ટ બધી સંભાવનાઓને પૂર્ણ કરી દે છે, જેમાં દાવો કરવામાં આવી રહ્યો હતો કે આત્મહત્યા કરતા પહેલા તેઓને ખૂબ જ નશો કરવામાં આવ્યો હતો અથવા તેમને કોઈ નશો આપવામાં આવ્યો હતો. હકીકતમાં પોસ્ટમોર્ટમની ફાઇનલ રિપોર્ટ આવ્યા બાદ વિસરાને જેજે હોસ્પિટલમાં વિશ્લેષણ માટે મોકલી દેવામાં આવેલ હતી. જ્યાં તે સ્પષ્ટ થઈ ગયું કે સુશાંત સિંહ રાજપૂતે પોતે આત્મહત્યા કરી હતી.\nવિસરા રિપોર્ટમાં કહેવામાં આવ્યું છે કે સુશાંત સિંહ રાજપૂતનાં મૃત્યુનું કારણ એસ્ફિક્સીયાં છે. સરળ ભાષામાં કહેવામાં આવે તો શરીરને પર્યાપ્ત ઓક્સિજન નહીં મળવાને કારણે તેમનું મૃત્યુ થયું હતું. જણાવી દઈએ કે પોસ્ટમોર્ટમ ની ફાઇનલ રિપોર્ટ આવ્યા બાદ ડોક્ટર સહિત તેમના ફેન્સને વિસરા રિપોર્ટની રાહ હતી, જે હવે સામે આવી ચુકી છે. જોકે સુશાંત સિંહ રાજપૂતની વિસરા રિપોર્ટ ભલે કંઈ પણ કહેતી હોય, પરંતુ તેમના નિધન પર છેડવામાં આવેલ વિવાદને ખતમ કરી શકતી નથી.\nઆત્મહત્યાની તપાસમાં જોડાયેલી છે પોલીસ\nહાઈ પ્રોફાઈલ કેસ હોવાને કારણે પોલીસ દરેક એંગલથી લઈને તપાસ કરી રહી છે. એ સંદર્ભમાં પોલીસે સુશાંતસિંહ રાજપૂતના નજીકના વ્યક્તિઓની લાંબી પૂછપરછ પણ કરી હતી. જેમાં તેમની ગર્લફ્રેન્ડ રિયા ચક્રવતી સહિત ઘણા મોટા નામ સામેલ છે. જણાવી દઈએ કે સુશાંત ના મૃત્યુ બાદ બોલિવૂડ ઈન્ડસ્ટ્રીઝમાં નેપોટીજ્મને લઈને ચર્ચા છેડાઈ છે. દાવો કરવામાં આવી રહ્યો છે કે ઈન્ડસ્ટ્રીમાં આઉટસાઈડર લોકોને ખૂબ જ પરેશાન કરવામાં આવે છે અને સુશાંતસિંહ રાજપૂતનાં ફિલ્મ ઈન્ડસ્ટ્રીમાં કોઈપણ ગોડફાધર હતા નહીં, જેના કારણે તેઓને પણ ખૂબ જ પરેશાન કરવામાં આવ્યા હતા.\nતમારી જાણકારી માટે જણાવી દઈએ કે સુશાંત સિંહ રાજપૂત ની ફિલ્મ “દિલ બેચારા” ૨૪ જુલાઈના રોજ રીલિઝ થવાની છે. જેને લઇને તેમના પરિવારની એવી પણ માંગણી છે કે આ ફિલ્મને ઓટીટી પ્લેટફોર્મ પર રિલીઝ કરવામાં ન આવે, પરંતુ જ્યારે થિએટર શરૂ થાય ત્યારે રિલીઝ કરવામાં આવે.\nતો આ કારણને લીધે ભારત સરકારે PUBG અને Zoom એપ પર પ્રતિબંધ નથી લગાવ્યો


Aaj Ka Jeevan Mantra By Pandit Vijayshankar Mehta, Story Of Ramkrishna Paramhans, Tips For Worshiping To God | પરમાત્માને સાંસારિક વસ્તુઓનો મોહ નથી, તેઓ તો માત્ર ભક્તની સાચી ભાવના ઉપર મોહિત હોય છે - Divya Bhaskar\nAaj Ka Jeevan Mantra By Pandit Vijayshankar Mehta, Story Of Ramkrishna Paramhans, Tips For Worshiping To God\nઆજનો જીવનમંત્ર:પરમાત્માને સાંસારિક વસ્તુઓનો મોહ નથી, તેઓ તો માત્ર ભક્તની સાચી ભાવના ઉપર મોહિત હોય છે\nવાર્તા- રામકૃષ્ણ પરમહંસના એક શિષ્ય મથુરા બાબૂ હતાં. તેઓ પરમહંસજીના નજીકના વ્યક્તિ હતાં. તેમણે ભગવાન વિષ્ણુનું એક મંદિર બનાવડાવ્યું. મંદિરમાં ભગવાનની ખૂબ જ સુંદર મૂર્તિ સ્થાપિત કરી.\nમથુરા બાબૂ ધનવાન હતા એટલે તેમણે વિષ્ણુજીની મૂર્તિને એવી સજાવી કે લોકો જોતા રહી ગયાં. મૂર્તિની સજાવટમાં તેમણે કિંમતી વસ્તુ, ગળાનો હાર, કાનના કુંડળનો ઉપયોગ કર્યો હતો. સાથે જ, સોનાની અનેક વસ્તુઓથી પણ મુર્તિને સજાવવામાં આવી હતી.\nજે પણ દર્શનાર્થી મૂર્તિ જોતો હતો ત્યારે તેમનું ધ્યાન આ કિંમતી વસ્તુઓ ઉપર જતું હતું. બધા વખાણ કરતાં. સારી વાતો સાંભળીને મથુરા બાબૂ ખૂબ જ ખુશ થતાં હતાં.\nમથુરા બાબૂ મૂર્તિને કિંમતી કપડા, ઘરેણાંની વાતો રામકૃષ્ણ પરમહંસને જરૂર સંભળાવતાં હતાં. પરમહંસજી તેમની વાતો હસીને સાંભળતા પરંતુ કશું જ બોલતા નહીં.\nએક દિવસ મથુરા બાબૂ પરમહંસજી પાસે દોડીને આવ્યાં અને કહ્યું, મંદિરમાં ચોરી થઈ ગઇ છે. મૂર્તિ તો ત્યાં છે, પરંતુ કિંમતી વસ્ત્ર અને ઘરેણાં ચોર લઈ ગયો છે. તમે અમારી સાથે ચાલો, મારું મન ખૂબ જ દુઃખી છે.\nબંને મંદિર પહોંચ્યાં. પરમહંસજી મૂર્તિને જોઈ રહ્યાં હતાં. મથુરા બાબૂ મૂર્તિને ફરિયાદ કરવા લાગ્યાં, અમે તો મનુષ્ય છીએ, પરંતુ તમે તો ભગવાન છો. અમને તો ચોરી ક્યારે થઈ તેની જાણ નથી પરંતુ તમારી સામે જ થઈ છે. તમે આટલાં મોટા ભગવાન ચોરને પકડી શક્યાં નહીં. હવે લોકો શું કહેશે?\nપરમહંસજી મથુરા બાબૂની ફરિયાદ સાંભળવાની સાથે હસી પણ રહ્યાં હતાં. મથુરા બાબૂએ જોયું કે પરમહંસજી હસી રહ્યા છે તો તેમણે પૂછ્યુ, તમે કેમ હસી રહ્યા છો? પરમહંસજીએ કહ્યું, મથુરા બાબૂ આ ભગવાન છે, તમારી વસ્તુઓની રક્ષા કરનાર ચોકીદાર નથી. આ પરમાત્મા છે, તમારો સામાન ચોરી થઈ જાય તો તેમાં તેમનો શું વાંક. આ તો તમને જીવન આપે છે. તેમની પાસેથી જીવન લો. વસ્તુઓનો હિસાબ તેમની પાસે માંગશો નહીં.\nઆ વાત સાંભળીને મથુરા બાબૂનું દુઃખ દૂર થઈ ગયું\nબોધપાઠ- ભગવાન સાથે સોદાબાજી કરવી જોઈએ નહીં. એવું ન વિચારવું જોઈએ કે આપણે આટલી કિંમતી વસ્તુઓ ચઢાવીશું તો ભગવાન પ્રસન્ન થઈ જશે. ભગવાને આ સાંસારિક વસ્તુઓ સાથે કોઈ લેવડ-દેવડ નથી. ભગવાન ઇચ્છે છે કે જ્યારે કોઈ ભક્ત તેમની પાસે આવે તો પોતાની ચિંતા લઇને આવે અને મારી લીલાઓથી બોધપાઠ લઇને પોતાના જીવનમાં ઉતારે. આ વસ્તુઓ મનુષ્યોએ જ કમાવાની છે અને મનુષ્યોએ જ ખર્ચ કરવાની છે. ભગવાન માત્ર જીવન આપે છે.\nઆજનો જીવનમંત્ર: જેમણે આપણને ખરાબ સમયમાં મદદ કરી છે તેમને ક્યારેય ભૂલવા જોઈએ નહીં\nઆજનો જીવનમંત્ર: એકસાથે વધારે કામ કરવાથી સફળતા મળતી નથી અને મહેનત નકામી જાય છે\nઆજનો જીવનમંત્ર: જાતિ, શરીર કે રંગના આધારે મનુષ્યોમા ભેદભાવ કરશો તો દેશ ક્યારેય વિકાસ કરી શકશે નહીં\nઆજનો જીવનમંત્ર: કામની પ્રાથમિકતા અને સમયની યોગ્ય ઉપયોગિતાનું સંતુલન જાળવી રાખવું જોઈએ


આયુષ્માન કાર્ડ વિશે ની સંપૂર્ણં માહિતી, કેટલો લાભ મળશે, આ રીતે કાઢવો સરળતા થી મળી જશે - Jan Avaj News\nઆયુષ્માન કાર્ડ વિશે ની સંપૂર્ણં માહિતી, કેટલો લાભ મળશે, આ રીતે કાઢવો સરળતા થી મળી જશે\nSeptember 9, 2021 JanAvajNews\t0 Comments\taayushman card\nઆયુષ્યમાન ભારત યોજનાનો લાભ : ભારત સરકારનાં સ્વાસ્થ્ય અને પરિવાર કલ્યાણ મંત્રાલય દ્વારા રાષ્ટ્રીય સ્વાસ્થ્ય સુરક્ષા મિશન તરીકે શરું કરવામાં આવેલ આ યોજના આયુષ્યમાન ભારતનું સંચાલન રાષ્ટ્રીય સ્તરે નેશનલ હેલ્થ એજન્સી અને રાજ્ય સ્તરે સ્ટેટ હેલ્થ એજન્સી કરશે. આયુષ્યમાન ભારત યોજના દેશનાં 50 કરોડ જેટલાં ગરીબ લોકોની સ્વાસ્થ્ય સુરક્ષાને આવરી લેતી વિશ્વની સૌથી મોટી સ્વાસ્થ્ય યોજના બની છે.\nકોણ લાભ લઇ શકશે ? : આયુષ્યમાન ભારત યોજનામાં દેશનાં 10.74 કરોડ ગરીબ-વંચિત પરિવારોનાં 50 કરોડ જેટલાં ગરીબ-વંચિત નાગરિકોને પ્રતિવર્ષ રૂ.5 લાખ સુધીની સ્વાસ્થ્ય સેવાઓ વિનામૂલ્યે મળશે.\nકોઈ જાતિગત-આવક-ઉંમર મર્યાદા છે? : ભારત સરકાર દ્વારા વર્ષ 2011-12 માં હાથ ધરાયેલ સામાજિક-આર્થિક સર્વેક્ષણ મૂજબ જે પરિવારોને ગરીબી રેખા હેઠળ સમાવેશ કરવામાં આવ્યો છે અને જે પરિવારો બી.પી.એલ. કાર્ડ ધારક છે એ તમામ ગરીબ પરિવારોને આયુષ્માન ભારત યોજનાનો લાભ મળશે. ગુજરાતનાં 44 લાખથી વધુ ગરીબ-વંચિત પરિવારના 2.25 કરોડ નાગરિકોને 100 ટકા સરકારી ખર્ચે સારવારનો લાભ મળશે.\nપોતાનું નામ લાભાર્થીની યાદીમાં છે કે નહીં, કેવી રીતે જાણી શકાય? : આયુષ્યમાન ભારતમાં કોઈ જાતિગત મર્યાદા રાખવામાં આવી નથી. જેમની વાર્ષિક આવક ઓછી છે અને ગરીબી રેખા હેઠળ જીવતા પરિવારમાં સમાવેશ કરવામાં આવ્યો છે તે, જેઓ નાના તેમજ કાચા ઘરમાં રહે છે, ઘર વિહિન છે, ઉપરાંત તમામ પ્રકારનાં શ્રમિકો અને દિવ્યાંગોને આ યોજનાનો લાભ મળશે. આવો પરિવાર કોઇપણ જાતિ કે વર્ગનો હોય તે તમામને આયુષ્યમાન ભારતનો લાભ મળશે. આ ઉપરાંત બીપીએલ કાર્ડ ધારક અનુસુચિત જાતિ, જનજાતિ અને વિચરતી અને વિમુક્ત જાતિઓનો સીધો સમાવેશ કરવામાં આવ્યો છે. પરિવારની વ્યક્તિઓની સંખ્યામાં અને ઉંમરમાં કોઈ મર્યાદા રાખવામાં આવી નથી.\nકેવી રીતે લાભ મળશે ? : આયુષ્માન ભારતની વેબસાઈટ https://mera.pmjay.gov.in/search/login માં બીપીએલ કાર્ડ ધારક પોતાનો મોબાઈલ નંબર, રેશનકાર્ડ નંબર અથવા નામ સર્ચ કરીને પોતાનો સમાવેશ થયો છે કે નહિ તે જાણી શકશે. આ ઉપરાંત હેલ્પલાઈન નંબર 14555 અને 1800 111 565 પર કોલ કરવાથી સરળતાથી માહિતી ઉપલબ્ધ થશે.\nઆયુષ્માન મિત્ર કરશે મદદ : આયુષ્માન ભારતની વેબસાઈટમાં જે બી.પી.એલ. કાર્ડ ધારકનું નામ લાભાર્થી યાદીમાં સમાવેશ કરવામાં આવ્યો છે એ લાભાર્થી આયુષ્યમાન ભારત સાથે જોડાયેલી કોઇપણ સરકારી ખાનગી હોસ્પીટલમાં યોજનાનો લાભ મેળવી શકશે. હોસ્પિટલમાં દાખલ થતાં સમયે આધારકાર્ડ , રેશનકાર્ડ, સ્માર્ટકાર્ડ કે આયુષ્યમાન કાર્ડ બતાવવું જરૂરી છે. આયુષ્યમાન કાર્ડ સ્ટેટ હેલ્થ એજન્સી દ્વારા તેમજ આયુષ્યમાન મિત્ર દ્વારા કાઢી આપવામાં આવશે.\nકઈ હોસ્પિટલમાં લાભ મળશે ? : આયુષ્યમાન ભારત સાથે જોડાયેલી તમામ સરકારી અને ખાનગી હોસ્પીટલમાં આયુષ્યમાન મિત્રની નિમણુંક કરવામાં આવી છે જે દર્દીનાં દાખલ થવાથી ડીસ્ચાર્જ થવા સુધીની તમામ પ્રક્રિયાઓ પૂર્ણ કરવામાં મદદ કરશે. ઉપરાંત હોસ્પિટલ, સરકાર અને વીમા કંપની વચ્ચે કડીનું કામ કરશે.\nક્યાં રોગો-સર્જરીની સારવાર મળશે : આયુષ્યમાન ભારત યોજના સાથે જોડાયેલ દેશની તમામ સરકારી અને હોસ્પિટલમાંથી આયુષ્યમાન ભારત યોજનાનો લાભ મળશે. આયુષ્માન ભારત યોજનામાં 8 હજાર હોસ્પિટલોનું જોડાણ પૂર્ણ થઇ ચૂક્યું છે અને 20 હજાર હોસ્પિટલોને જોડવાનું સરકારનું લક્ષ્ય છે. જેથી દેશનાં રાજ્યોમાં કોઇપણ ખુણામાં રહેતો ગરીબ પરિવાર પોતાનાં ઘર નજીક સ્વાસ્થ્ય સેવાઓ પ્રાપ્ત કરી શકશે. ગુજરાતમાં 1700 થી વધુ સરકારી અને ખાનગી હોસ્પિટલોમાં આયુષ્યમાન ભારત અંતર્ગત સારવાર પૂરી પાડશે.\nતમામ વ્યવહારો પેપરલેસ-કેશલેસ, લાભાર્થીનાં ખાતામાં જ રકમ જમા : આયુષ્માન ભારતમાં કુલ 1350 પ્રકારની સર્જરી, તપાસ અને પ્રોસીજરનો લાભ મળશે. દેશનાં પ્રત્યેક ગરીબ નાગરિકને મોટી બીમારીઓ અને મોટા ઓપરેશન તેમજ હોસ્પિટલમાં કરવામાં આવતી પ્રક્રિયાનો વિનામૂલ્યે લાભ મળશે. ઓપરેશનમાં બાયપાસ સર્જરી, મોતીયો, કોર્નિયલ ગ્રફ્ટીંગ, ઓર્થોપ્લાસ્ટી, છાતીમાં ફ્રેક્ચર, યુરોલોજીકલ સર્જરી, સીઝેરીયન ડીલીવરી, ડાયાલીસીસ, સ્પાઈન સર્જરી, બ્રેન ટ્યુમર સર્જરી તેમજ કેન્સરની વિવિધ સર્જરીઓ સર્જરીઓનો સમાવેશ કરવામાં આવ્યો છે.\n←4રાશિઓ માટે લાભદાયક રહેશે આજનો દિવસ જાણો તમારું રાશિફળ\nશુક્રના રાશિ પરિવર્તન થી બન્યો માલવય નામનો શુભ યોગ આ6રાશીઓની કિસમત લઈને આવશે ધનલાભ →


માત્ર કરિયર ઈશ્યૂના કારણે કોઈ આપઘાત કરે નહીઃ દિલીપ તાહિલ - Rakhewal Daily\nHome / News / માત્ર કરિયર ઈશ્યૂના કારણે કોઈ આપઘાત કરે નહીઃ દિલીપ તાહિલ\nમાત્ર કરિયર ઈશ્યૂના કારણે કોઈ આપઘાત કરે નહીઃ દિલીપ તાહિલ\nફિલ્મી દુનિયા Jun 24, 2020, 09:50 AM 73\nસુશાંત સિંહ રાજપૂતના નિધનથી બોલિવુડમાં ખળભળાટ મચી ગયો છે. બી ટાઉનના સેલેબ્સે પોતાના સોશિયલ મીડિયા અકાઉન્ટ પર એક્ટરના નિધન બાદ શોક વ્યક્ત કર્યો હતો. જા કે, કેટલાક સેલેબ્સનું એવું પણ કહેવું છે કે, જ્યારે જરૂર હતી ત્યારે બોલિવુડે દિવંગત એક્ટરને મદદ કરી નહીં.\nહાલમાં એક ઈન્ટરવ્યૂ દરમિયાન એક્ટર દિલીપ તાહિલે સુશાંતના નિધન વિશે વાત કરી હતી. તેમણેકે, બોલિવુડમાં બોક્સ ઓફિસ નંબર્સ બધું નક્કી કરે છે અને સુશાંત બેન્કેબલ એક્ટર હતો. તાહિલે આગળકે, કોઈ પણ ટિકિટ વિન્ડો પર સારી કમાણી કરનાર એક્ટરનો બોયકોટ કરી શકે નહીં અને તેથી સુશાંતના નિધન પાછળનું એકમાત્ર કારણ કરિયર પ્રોબ્લેમ હોઈ શકે નહીં. તેમણે કે, અન્ય પરિબળો અને પ્રોફેશનલ ઈશ્યૂ પણ આ માટે જવાબદાર હોઈ શકે છે.\nસુશાંતનો બોયકોટ કરનાર લોકો વિશે વાત કરતાં તાહિલે કે, પ્રોડ્યૂર્સની સાથે મતભેદ હોઈ શકે છે. ક્્યારેક-ક્્યારેક કોન્ટ્રાક્ટથી કેટલાક એક્ટર પરેશાન થઈ જાય છે. જા કે, એક સેલેબલ એક્ટર જે દર્શકોને થીયેટર સુધી લાવે છે, તે જાબલેસ રહી શકે નહીં.


ક્રિસ્ટલ-ટ્રી ઘરાવે છે વાસ્તુશાસ્ત્ર સાથે સબંધ - જાણવા જેવું.કોમ\nHome / અધ્યાત્મ / ક્રિસ્ટલ-ટ્રી ઘરાવે છે વાસ્તુશાસ્ત્ર સાથે સબંધ\nઈશ્વરીય શક્તિ અને પ્રકાશથી ભરપૂર ક્રિસ્ટલનો પ્રયોગ સદીઓથી આપણા સંત અને મહાત્મા અર્થાંત સિદ્ધ વ્યક્તિ પોતાની પ્રાણ ઉર્જાને વિકસિત કરવા માટે તથા નકારાત્મક ભાવનાઓ, વાતવરણ અને રોગોથી બચવા માટે વિવિધ રીતે આનો ઉપયોગ કરતા હતા.\nવાસ્તુશાસ્ત્ર અનુસાર ક્રિસ્ટલ-ટ્રી ના ઉપયોગથી ઘરમાં સુખ, સમૃદ્ધિ અને શાંતિ આવે છે. મોટા આકારમાં ગ્લોબલ બિઝનેસમેન ના ડાબી બાજુના ટેબલમાં ક્રિસ્ટલ-ટ્રી રાખવાથી વ્યાપારમાં વૃદ્ધિ થાય છે.\nક્રિસ્ટલ એટલેકે રત્નોનું ઝાડ સાંભળવામાં ભલે થોડું અજીબ લાગે પણ સાચું છે. આ ઝાડનું ખુબ મહત્વ છે. આ ઝાડ અલગ અલગ પ્રકારના રત્નો અને સ્ફટિકથી બનેલ હોય છે. ફેંગશુઈમાં ક્રિસ્ટલ ખુબ જ પ્રસિદ્ધ છે. ક્રિસ્ટલને પૃથ્વીના તત્વનું પ્રતિક માનવામાં આવે છે.\nઆને ઘર કે ઓફીસમાં રાખવાથી સકારાત્મકતા આવે છે. વાસ્તુશાસ્ત મુજબ એમેથિસ્ટનું વૃક્ષ મગજને શાંત રાખી સંતુલન બનાવે છે. વાસ્તુશાસ્તમાં ક્રિસ્ટલને ઘણું શક્તિશાળી માનવામાં આવે છે.\nવાસ્તુ અનુસાર ન્યૂલી મેરીડ કપલે આને પોતાના બેડરૂમના દક્ષીણ-પશ્ચિમના ખૂણામાં કે બારીઓમાં ક્રિસ્ટલ બોલનો એક જોડો રાખવો. આનાથી પરસ્પર સબંધોમાં વૃદ્ધિ થશે અને શાંત નિંદ્રા પણ મળશે. ક્રિસ્ટલ-ટ્રી કે પછી ક્રિસ્ટલ ની કોઇપણ વસ્તુને ઘરની દક્ષીણ-પશ્ચિમ દિશામાં રાખવી. આનાથી બીઝનેસમાં ફાયદો થશે.\nભારતીય સંસ્કૃતિમાં માતા-પિતાને ભગવાન માનવામાં આવે છે, માતૃદેવો ભવ:, પિતૃદેવો...


CBI Recruitment 2020: CBIમાં સરકારી ભરતી, જોરદાર મળશે સેલરી, નજીક છે અરજીની છેલ્લી તારીખ - GSTV\nCBI Recruitment 2020: સેન્ટ્રલ બ્યૂરો ઓફ ઇન્વેસ્ટીગેશન (CBI)માં નોકરીનું સપનું જોનારા યુવાનો માટે ખુશખબર છે. CBIના ઘણાં પદો પર ભરતી માટે અરજી મંગાવી છે. આ ભરતી અંતર્ગત કંસલ્ટંટના પદો પર ઉમેદવારોનું સિલેક્શન કરવામાં આવશે. યોગ્ય તથા ઇચ્છુક ઉમેદવાર આ ભરતી માટે 15 જુલાઇ 2020 સુધી અરજી કરી શકાય છે.\nCBI દ્વારા જારી કરવામાં આવેલા નોટિફિકેશન અનુસાર આ ભરતી અંતર્ગત પસંદગી પામેલા ઉમેદવારોનું કામ ટ્રાયલ કેસનો ઉકેલ લાવવા માટે મદદ કરવાની રહેશે. આ ભરતી માટે રિટાયર્ડ પોલીસ ઇન્સ્પેક્ટર અથવા તેનાથી ઉપરના પદોથી રિટાયર્ડ પોલીસ ઓફિસર જ અરજી કરી શકે છે. સિલેક્ટ થયા બાદ ઉમેદવારનુ વેતન 40000 પ્રતિ મહિના હશે.\nઆ પદ માટે અરજી કરી રહેલા ઉમેદવારો પાસે સેન્ટ્રલ અથવા સ્ટેટ પોલીસમાં 10 વર્ષ ઇન્વેસ્ટિગેશનના કામનો અનુભવ હોનો જરૂર છે. ઉમેદવારને કોઇ પણ માન્યતા પ્રાપ્ત યુનિવર્સિટીથી ગ્રેજ્યુએટ હોવો જોઇએ.\nનોટિફિકેશન અનુસાર સીબીઆઇની નોકરી મેળવ્યા બાદ ઉમેદવાર કોઇ બીજી પાર્ટ ટાઇમ જોબ ના કરી શકે. કામ કરવાનું સ્થળ હૈદરાબાદ છે.\nઉમેદવારોનું સિલેક્શન લેખિત પરીક્ષા અથવા ઇન્ટરવ્યુના આધારે કરી શકાશે. અરજી કરવાના ઇચ્છુક ઉમેદવાર CBIની સત્તવાર વેબસાઇટ www.cbi.gov.in પર જઇને અપ્લાય કરી શકે છે.\nbreaking news gujaratiCBIGovernment Jobgovernment job vacancyGujarat samachargujarati newsgujarati news liveJobJob VacancyLatest News in Gujaratilive gujarati newsnews in gujarationline news gujarati liveVacancy In CBI


Half an hour of rain in half an hour in Patan, flooding in low-lying areas killed people | પાટણમાં અડધા કલાકમાં ધોધમાર સવા ઈંચ વરસાદ, નિચાણવાળા વિસ્તારોમાં પાણી ભરાતા લોકોને હાલાકી પડી - Divya Bhaskar\nHalf An Hour Of Rain In Half An Hour In Patan, Flooding In Low lying Areas Killed People\nમુશળધાર વરસાદ:પાટણમાં અડધા કલાકમાં ધોધમાર સવા ઈંચ વરસાદ, નિચાણવાળા વિસ્તારોમાં પાણી ભરાતા લોકોને હાલાકી પડી\nમુખ્ય માર્ગો પર વરસાદી પાણી ફરી વળતા વાહનચાલકો અને રાહદારીઓને હાલાકી મુશળધાર વરસાદના કારણે વાતાવરણમાં ઠંડક પ્રસરી\nપાટણ શહેર સહિત સમગ્ર પંથકમાં શનિવારના રોજ બપોરે ધોધમાર વરસાદ વરસ્યો હતો. શનિવારે બપોરે બે કલાકના અરસામાં અચાનક વાતાવરણમાં પલટો આવતા પવનના સુસવાટા સાથે મેઘરાજાની ધમાકેદાર એન્ટ્રી થઈ હતી. શહેરમાં અડધો કલાક વરસેલા વરસાદના રસ્તા પર પાણી ફરી વળ્યા હતા. પાટણ શહેરમાં અડધો કલાકમાં સવા ઈંચ વરસાદ ખાબક્યો હતો.\nઅનેક વિસ્તારોમાં પાણી ભરાયાપાટણ શહેર સહિત પંથકના કેટલાક વિસ્તારોમાં શનિવારના રોજ ગાજવીજ અને વીજળીના કડાકા-ભડાકા સાથે ધોધમાર વરસાદ વરસ્યો હતો. જેને કારણે શહેરના નીચાણવાળા વિસ્તારોમાં પાણી ભરાયા હતા. તેમજ શહેરના મુખ્ય માર્ગો પર વરસાદી પાણી ફરી વળતા વાહનચાલકો અને રાહદારીઓને હાલાકીઓ પડી હતી. શનિવારે પડેલા વરસાદના કારણે શહેરના નીચાણવાળા એવા આનંદ સરોવર, ટેલિફોન એક્સચેન્જ રોડ, મીરા દરવાજા વિસ્તાર, કે.કે. ગર્લ્સ હાઇસ્કુલ, પિતાંબર તળાવ, રેલવે ગરનાળા, કોલેજ અન્ડર બ્રિજમાં વરસાદી પાણી ભરાયા હતા.\nછેલ્લા ત્રણ દિવસથી અસહ્ય ઉકળાટ બાદ આજે શનિવારે પડેલા મુશળધાર વરસાદના કારણે વાતાવરણમાં ઠંડક પ્રસરી હતી. પાટણ શહેર સહિત જિલ્લાના મોટાભાગના પંથકોમાં મેઘરાજા મન મૂકીને વરસ્યાં હતા.પાટણ શહેરમાં 32 MM વરસાદ પાટણ શહેરમાં અડધો કલાકમાં સવા ઈંચ વરસાદ ખાબક્યો હતો.\nપાટણ શહેર સહિત જિલ્લામાં શનિવારે પડેલાં વરસાદની આંકડાકીય માહિતી જોઈએ તો પાટણ શહેરમાં 32 MM રાધનપુર 14 MM, શંખેશ્ર્વર 14 MM, સિધ્ધપુર 22 MM અને હારીજમાં4MM વરસાદ નોંધાયો હતો.


હૃદયના દર્દીઓ, ભૂલથી પણ આ વસ્તુઓનું સેવન ન કરો! થઈ શકે છે ભારે ... - GujaratPress\nજો તમે સ્વસ્થ રહેવા માંગતા હો, તો શરીરના બાકીના ભાગની જેમ હૃદયની સંભાળ રાખવી ખૂબ જ મહત્વપૂર્ણ છે. આવી સ્થિતિમાં, તમારે તમારા રૂટિનનું ખાસ ધ્યાન રાખવું મહત્વપૂર્ણ છે. જેમાંથી સૌથી અગત્યનું એ છે તમારું આહાર. જો તમે તમારા આહારની સંભાળ લેશો, તો પછી તમે તમારા હ્રદયને ઘણી હદ સુધી સ્વસ્થ રાખી શકશો.\nઆજકાલ, મોટાભાગના લોકોનો આહાર અવ્યવસ્થિત છે, જેના કારણે ઘણી બિમારીઓ તેમની આસપાસ છે. આમાંના એક રોગ હૃદય સંબંધિત રોગો પણ છે. જો તમે તમારા હૃદયને સ્વસ્થ રાખવા માંગો છો, તો તમારે કેટલીક વસ્તુઓનું સેવન કરવાનું ટાળવું જોઈએ. જાણો કે કઈ વસ્તુઓ છે જે તમારા હૃદય માટે સારી નથી.\nચિપ્સ : ઘણા લોકોને ચીપ્સ એટલી પસંદ આવે છે કે તેઓ ચીપોનું આખું પેકેટ એક સાથે સમાપ્ત કરી લે છે. જો તમે પણ આવું કરો છો, તો ધ્યાન રાખો. બટાટા ચિપ્સમાં ટ્રાંસ ફેટ, સોડિયમ, કાર્બ્સ સહિત ઘણી વસ્તુઓ હોય છે જે સ્વાસ્થ્ય માટે સારી નથી. આ સિવાય તેમાં સંતૃપ્ત ચરબી હોય છે, જેના કારણે પેટમાં વધારો થવાનું જોખમ રહેલું છે. તેમજ તેમાં હાજર મીઠાનું સેવન કરવાથી હૃદયને લગતી અનેક બીમારીઓનું જોખમ રહે છે.\nએનર્જી ડ્રિંક્સ : એ ઘણા લોકોની ટેવ છે કે જ્યારે પણ તેમને એનર્જીનો અભાવ લાગે છે, ત્યારે તેઓ તરત જ એનર્જી ડ્રિંક્સ પીવે છે. જો તમે પણ આવું કરો છો, તો સાવચેત રહો. આ એટલા માટે છે કારણ કે એનર્જી ડ્રિંકમાં ગેરેંઆ અને ટૌરિન જેવા કુદરતી ઉર્જા બૂસ્ટર હોય છે. જ્યારે આ બંને વસ્તુઓને કેફીન સાથે જોડવામાં આવે છે, ત્યારે તે હૃદયની ધબકારાને ઝડપી બનાવે છે. આ તમારા સ્વાસ્થ્ય માટે સારું નથી.\nતળેલું ચિકન : ઘણીવાર ઘરે અથવા પાર્ટીમાં ખવાય છે, લોકો તળેલું ચિકન ખૂબ જ ઉગ્રતાથી ખાય છે. પરંતુ તેઓ ભૂલી જાય છે કે તળેલા ખોરાકમાં ટ્રાંસ ફેટનું પ્રમાણ ખૂબ વધારે છે. આ બધા તમારા સ્વાસ્થ્ય માટે હાનિકારક છે.\nસોડા ન પીવી : ઘણા લોકો ભોજન પછી અથવા આલ્કોહોલ સાથે સોડા લે છે. જો તમે પણ આવું કરો છો, તો સાવચેત રહો. સોડા પીવાથી બળતરા થાય છે અને બ્લડ સુગરનું પ્રમાણ પણ વધી શકે છે. આ સાથે, તે ધમનીઓની દિવાલો પર તાણ બનાવે છે જે લોહીને હૃદયથી શરીરના બાકીના ભાગમાં લઈ જાય છે. આને કારણે હૃદયરોગનું જોખમ વધે છે. આ સીઝનમાં તેનાં રસ ઝરતાં ફળોની ખાવી જ જોઇએ, તે એક સાથે અનેક રોગોમાં ફાયદો કરે છે\nચાઇનીઝ ખોરાક ન ખાઓ : ચાઇનીઝ ખોરાકનું સેવન તમારા હ્રદય માટે પણ સારું નથી. ચાઇનીઝ ખોરાકમાં કેલરી, ચરબી, સોડિયમ અને કાર્બોહાઈડ્રેટ ભરપૂર માત્રામાં હોય છે. તે લાંબા સમય સુધી શરીરમાં બ્લડ સુગર લેવલ વધારે છે.\nchinesechipscold drinksenergy drinkfry chiken


સેવિલે થી શ્રેષ્ઠ પ્રવાસ પ્રવાસ સમાચાર\nમેરિએલા કેરિલ | | ટિપ્સ, સેવીલ્લા\nસેવિલે એ સ્પેનના સૌથી વધુ પર્યટક અને સુંદર સ્થળો છે. જો તમે આ શહેરની મુલાકાત ન લો તો દેશની મુલાકાત હંમેશા અપૂર્ણ રહેશે. એક જ સમયે પાલિકા, શહેર અને રાજધાની એ આંદાલુસિયામાં સૌથી વધુ વસ્તી ધરાવતું શહેર છે અને ઇયુમાં સૌથી વધુ વસ્તી ધરાવતું એક છે.\nયુરોપિયન જૂના નગરોમાં તે સૌથી મોટું અને સૌથી મનોહર છે તેથી જોવા માટે ઘણું બધું છે. તેમ છતાં, હંમેશા ફરવા જવું સલાહભર્યું છે, તેથી આ પોસ્ટ આ વિશે છે: સેવિલે થી શ્રેષ્ઠ પ્રવાસ.\n1 જેરેઝ દ લા ફ્રન્ટેરા\nજેરેઝ દ લા ફ્રન્ટેરા\nતે એંડાલુસિયન મ્યુનિસિપલ અને શહેર છે જે કેસ્ટાઇલના પ્રદેશો અને ગ્રેનાડાના નાસ્રિડ રાજ્ય વચ્ચે તેની પ્રાચીન સ્થિતિથી તેનું નામ મેળવે છે. તે એટલાન્ટિકથી દસ કિલોમીટર દૂર છે પહેલેથી જ જિબ્રાલ્ટરના સ્ટ્રેટથી 80 ની આસપાસ.\nતેના પ્રતીકો છે મોટરસાયકલ રેસિંગ, ફ્લેમેંકો, ઘોડા અને વાઇન. અથવા શેરી ખાસ. તે ઘણો ઇતિહાસ ધરાવતો પ્રદેશ છે કારણ કે અહીંની અનેક સંસ્કૃતિઓ ફોનિશિયન, રોમનો અને તેમની વચ્ચેના મુસ્લિમોમાંથી પસાર થઈ છે. તેથી ઘણાં ચર્ચો અને સંમેલનો અને XNUMX મી સદીના ઘણા મહેલો છે. કેટલીક historicalતિહાસિક ઇમારતોને સંગ્રહાલયોમાં ફેરવી દેવામાં આવી છે અને ત્યાં અન્ય બાંધકામો પણ છે જેની મુલાકાત લેવા યોગ્ય છે ઓલ્ડ ટાઉન હોલ, દિવાલ અથવા અલ્કાજાર.\nએકવાર જરૂરી મુલાકાતો દ્વારા કરવામાં આવી છે historicતિહાસિક હેલ્મેટ અને આસપાસના તમે કેટલાક કરવાનું બંધ કરી શકતા નથી વાઇન પ્રવાસ. જેરેઝ ડે લા ફ્રન્ટેરામાં ત્યાં ઘણા વાઇનરીઝ છે, કિંમતી પણ. ઘણા ખાનગી પ્રવાસ છે જેમાં વાઇન અને ખાદ્યપદાર્થોનો સમાવેશ થાય છે. ગણતરી કરો કે સમાવેશ સાથે કર સાથે 230 યુરોની આસપાસ સૌથી ખર્ચાળ હોઈ શકે છે.\nતમે મુલાકાત લો છો તે વર્ષના આધારે, તમે સ્થાનિક તહેવારોનો આનંદ માણી શકો છો અથવા નહીં લણણી, કેટલાક આશ્રયદાતા સંત ઉત્સવો, ફ્લેમેંકો ફેસ્ટિવલ, મોટરસાયકલિંગ એવોર્ડ અથવા તે જ ક્રિસમસ કે જે અહીં આસપાસ છે. અને હું હાજર રહેવા માટે એક કે બે રાત અનામત રાખીશ ફ્લેમેંકો શો કેટલાક ખડક માં\nતે તમને આગળ લાગે છે? નથી, AVE હાઇ સ્પીડ ટ્રેનથી તમે ફક્ત 45 મિનિટમાં આવો છો. જો કે મારા માટે કોર્ડોબા વધુ સમય માટે લાયક છે, તમે મુલાકાત ખૂબ જ વહેલી શરૂ કરી શકો છો અને રાત્રે અથવા બપોરે મોડા પાછા આવી શકો છો.\nકોર્ડોબા એક મહાન શહેર છે અને 1994 થી તેનું historicતિહાસિક કેન્દ્ર વિશ્વ ધરોહર સ્થળ છે. એટલા માટે આવશ્યક દૃશ્યોમાં મસ્જિદ શામેલ છે રોમન બ્રિજ, રોમન મૌસોલિયમ, એમ્ફીથિએટર, ફોરમ્સ, શું બાકી છે સમ્રાટ મેક્સિમિયન હર્ક્યુલિયનનો મહેલ અથવા રોમન થિયેટર કે જે શહેરના પુરાતત્વીય અને એથોનોલોજિકલ મ્યુઝિયમ હેઠળ છુપાવે છે.\nકાર્ડોબાની યહૂદી વારસો હજી પણ જીવંત છે હાઉસ ઓફ સેફરાડ અથવા સિનેગોગ અને ખ્રિસ્તી ધર્મમાં આપણી પાસે જૂની છે ઇન્ક્વિઝિશન અને અલકંઝેર દ લોસ રેયસનું મુખ્ય મથક. હકીકતમાં, અહીં કર્ડોબામાં બધું સમાપ્ત થાય છે, રોમન, મુસ્લિમ અને ખ્રિસ્તી અને યહૂદી. તેથી અહીં ખિલાફત બાથ છે, ત્યાં રોયલ સ્ટેબલ્સ, તેના કેટલાક નવા દરવાજા, ટાવર્સ અને ગ fortવાળી પ્રાચીન રોમન દિવાલ અને ત્યાં ડોન ક્વિક્સોટમાં દેખાય છે તે એક મનોહર ચોરસ.\nજો તમને ચર્ચ ગમે છે તો તમે આમાંથી એકની મુલાકાત લઈ શકો છો 12 ફર્નાન્ડાઇન ચર્ચો, જ્યારે XNUMX મી સદીમાં તેણે શહેર પર કબજો કર્યો ત્યારે ફર્નાન્ડો III અલ સાન્ટો દ્વારા આદેશ આપ્યો. જો તને ગમે તો મિલો ઘણાને જોવા માટે તે ગુઆડાલક્વિવીરના કાંઠે ચાલવા યોગ્ય છે.\nકેટલાક બગીચા પણ છે, કેટલાક પુલો વારસો સાથે અને આજુબાજુના કોર્ડોબા છે મદિના અઝહારાના પુરાતત્વીય સંકુલ, લગભગ ગ્રેનાડામાં અલ્હામ્બ્રા જેટલું સુંદર.\nતે યુરોપનું સૌથી પ્રાચીન શહેર છે કારણ કે તેની ઉત્પત્તિ 1100 બીસીની આસપાસ શોધી શકાય છે, તેની સ્થાપના ફોનિશિયન અને દ્વારા કરવામાં આવી હતી તે સેવિલેથી 124 કિલોમીટર દૂર છે. તેમ છતાં તે પર્યટનથી દૂર રહેતું નથી, તે એક ખૂબ જ મુલાકાત લીધેલ શહેર છે કારણ કે તેમાં એક મહાન historicalતિહાસિક વારસો, મહાન દરિયાકિનારા અને કેટલાક ખૂબ પ્રખ્યાત કાર્નિવલ્સ છે.\nડેલ રોમન ભૂતકાળ ત્યાં એક થિયેટરના અવશેષો છે જે 80 મી સદીના XNUMX ના દાયકામાં લગભગ તક દ્વારા મળ્યાં હતાં. ફોનિશિયન ભૂતકાળમાંથી છે ગદિર થાપણ, તેમાં શેરીઓ અને ઘરોનો લેઆઉટ કેવી રીતે જોઇ શકાય છે તે માટે ખૂબ મૂલ્યવાન છે. પછી ત્યાં ચર્ચો છે, સ્થાનિક ઉમરાવોના મહેલો, સમુદ્રની નજરે પડેલા કિલ્લાઓ, બગીચાઓ અને જેમ કે મેં ઉપર જણાવ્યું છે તેમ સુંદર સોનેરી શહેરી દરિયાકિનારા છે.\nકેડિઝની મુલાકાત લેવા માટેનો સારો સમય કાર્નિવલ છે તે દેશમાં સૌથી પ્રખ્યાત છે અને વિશ્વ પ્રવાસીઓના હિતની ઘોષણા કરવામાં આવી છે. જુદા જુદા જૂથો સો વર્ષોથી એકબીજા સાથે હરીફાઈ કરે છે અને તમે બધે ફ્લોટ્સ, માસ્ક, કોસ્ચ્યુમ, માસ્ક અને કન્ફેટી જોશો. એક પાર્ટી!\nઆ શહેર થી એક કલાક કરતા ઓછું છે સેવીલ્લા, ગૌડલેટ નદીની ખીણની ઉપર aંચા ખડક પર. આપણા બાકીના સ્થળોની જેમ ઇતિહાસ સદીઓ છે અને ઘણા લોકો તેમના વારસો છોડીને તેમની જમીનોમાંથી પસાર થયા છે.\nમુડેજર સંસ્કૃતિમાંથી આપણે એક પ્રાચીન મંદિર જોઈ શકીએ કે જે બની ગયું સાન્ટા મરિયા દ લા અસુસિઅનનો ચર્ચ અથવા પેગલ ઓફ કાઉન્ટ ઓફ ઇગિલા ચૌદમી સદીથી ડેટિંગ. શહેરની ઉપરથી કાસ્ટિલો દ આર્કોસ વધે છે, જે મુલાકાતીઓ માટે ખુલ્લું છે.\nઆ તે સેવિલેથી નજીકના પ્રવાસોમાંનું એક છે કારણ કે તમે બસ લો છો અને અડધા કલાકમાં આવો છો વધુ કંઈ નહીં. તમે સવારમાં જઇ શકો છો અને બપોર પછી પાછા આવી શકો છો અથવા સીધા જ જમવા જઈ શકો છો.\nતે એક શહેર છે સાંકડી શેરીઓ અને ઘણા ગલીઓ પરંતુ અમુક "તારાઓ" સાથે: ત્યાં છે અલકાઝર ડેલ રે ડોન પેડ્રો અથવા રોમન નેક્રોપોલિસ, ઉદાહરણ તરીકે, અથવા આરબનો ગress. 70 ના દાયકાથી અલ્કાઝાર રાષ્ટ્રીય પdરડોર રહ્યો છે, તે જાણવું યોગ્ય છે.\nઅહીં ફરવાલાયક પ્રવાસની શરૂઆત નેક્રોપોલિસના રોમન ખંડેરો, તેની કબરો, રોમન બ્રિજનાં અવશેષો, એમ્ફીથિએટર અને ઓગસ્ટા દ્વારા અવશેષો. દિવાલમાંના દરવાજા પણ આકર્ષક છે, ખાસ કરીને પૂર્તા દ સેવિલા, જેને અલ્કાજાર શૈલીમાં મજબૂત બનાવવામાં આવી છે. એક ચર્ચ ઉમેરો અને તમારી પાસે સંપૂર્ણ પ્રવાસ છે.\nછેલ્લે ત્યાં રોંડા છે, કારથી બે કલાકના અંતરે અથવા ત્રણથી બસ અથવા ટ્રેનથી સિવિલથી. તે એક નાનું શહેર છે જે એક પ્રવાહ અને મુઠ્ઠીભર પુલ દ્વારા વહેંચાયેલું છે. તે એક શહેર માટે પણ જાણીતું છે બુલફાઇટ.\nરોંડાની આસપાસ ફરવા માટે, તે ધ્યાનમાં રાખો તે ત્રણ પાડોશમાં વહેંચાયેલું છે: સૌથી જૂનું એલ્સ્કáર છે, પછી ત્યાં સેન ફ્રાન્સિસ્કો પડોશી છેવટે મર્કાડિલો છે. પ્રથમ તરીકે પણ ઓળખાય છે શહેર અને તે છે જ્યાં તમે જૂના મહેલો, સંગ્રહાલયો, ચર્ચ જોશો. સાન ફ્રાન્સિસ્કોમાં આરબની દિવાલ, અરબ સ્નાન અને સુંદર સાન ફ્રાન્સિસ્કો કોન્વેન્ટ છે જ્યાંથી તે તેનું નામ લે છે.\nઅલ મરકાડિલો રોંડાનો સૌથી આધુનિક ભાગ છે. અહીં છે બુલરિંગ, વિશ્વના સૌથી વૃદ્ધોમાંનું એક અને પ્રખ્યાત કleલે દ લા બોલા, એક કિલોમીટર લાંબી અને તેની આસપાસની દુકાનો.\nસિવીલેથી છ પર્યટન. હવે તમે પસંદ કરો.\nલેખનો સંપૂર્ણ માર્ગ: પ્રવાસ સમાચાર » સ્પેન શહેરો » સેવીલ્લા » સેવિલેથી શ્રેષ્ઠ પ્રવાસ


મોદી: શ્રી રામ કૉલેજમાં પ્રવચનથી વડા પ્રધાનના ઉમેદવાર સુધી - Read, Think, Respond\nHome » મોદી: શ્રી રામ કૉલેજમાં પ્રવચનથી વડા પ્રધાનના ઉમેદવાર સુધી\nમોદી: શ્રી રામ કૉલેજમાં પ્રવચનથી વડા પ્રધાનના ઉમેદવાર સુધી\nby Jaywant Pandya 09/09/2018\nwritten by Jaywant Pandya 09/09/2018\n(વિચારવલોણું કૉલમ, સંજોગ ન્યૂઝ, તા.૯/૯/૧૮)\nરાજીવ ગાંધી અને નરેન્દ્ર મોદી. બંનેને બહુમતીવાળી સરકાર મળી. વચ્ચે એક અંકનો વિરામ આવી ગયો એટલે થોડું તાજું કરી લઈએ. રાજીવ ગાંધી નવા અને શિખાઉ રાજકારણી હતા. તે સમયે પંજાબમાં ખાલિસ્તાની આતંકવાદનો ઉકળતો ચરુ હતો. પૂર્વોત્તર ભારત પણ અલગાવવાદથી ગ્રસિત હતું. વિપક્ષોએ ૧૯૭૭માં સત્તાનો સ્વાદ ચાખી લીધો હતો. આમ છતાં તેઓ ભારે બહુમતીથી કઈ રીતે જીત્યા તેની વાત ગયા અંકે આપણે કરી. અને તે પછી નરેન્દ્ર મોદીની વાત આપણે શરૂ કરી, જેમાં આપણે જોયું કે દિલ્લીની શ્રી રામ કૉલેજમાં વ્યાખ્યાન માટે કૉંગ્રેસના નેતાઓને પણ આમંત્રણ હતું. તેમણે ન સ્વીકાર્યું પરંતુ મોદીજીએ તે તક ગુમાવી નહીં.\nએ પ્રવચનમાં કૉલેજના વિદ્યાર્થીઓ અને તેના થઈ રહેલા જીવંત પ્રસારણ થકી સમગ્ર દેશના યુવાનોને સંબોધવાની તક મોદીને મળી રહી હતી. તે વખતે દેશમાં ભયંકર નિરાશાનું વાતાવરણ હતું. ભ્રષ્ટાચારે દેશને અજગર ભરડો લીધો હતો. ત્રાસવાદ અને બૉમ્બ ધડાકાથી હજારો લોકોનાં મૃત્યુ થયાં હતાં. આર્થિક સ્થિતિ કથળેલી હતી. આ સ્થિતિમાં શું મોદીએ માત્ર આક્ષેપો કરી વાતાવરણને વધુ નકારાત્મક અને નિરાશાજનક બનાવ્યું?\nના. તેમણે એવો મંત્ર આપ્યો જે આજ સુધી કદાચ કોઈએ નહોતો આપ્યો. આશાવાદી મુજબ, પાણીનો ગ્લાસ અડધો ભરેલો હોય અને નિરાશાવાદી અડધો ગ્લાસ ખાલી છે તેનું રોદણું રોવે છે. પરંતુ મોદીએ મૌલિક રીતે કહ્યું કે તે અડધો ખાલી નથી, અડધો હવાથી ભરેલો છે. આ નવી વાત હતી જેને કૉલેજના વિદ્યાર્થીઓએ તાળીઓના ગડગડાટથી વધાવી લીધી. તેમણે ગુજરાતના વિકાસનું મૉડલ રજૂ કર્યું, કહ્યું કે દેશમાં વિદ્યાર્થી સહિત સહુ કોઈને થાય છે કે આપણી ભૂલ થઈ ગઈ કે અહીં જન્મ લીધો. ભારતનું કંઈ નહીં થઈ શકે. પરંતુ મારો અનુભવ કહે છે કે એ જ બંધારણ, એ જ નિયમો, એ જ કર્મચારીઓ, એ જ ફાઇલો છતાં ઘણું બધું કરી શકાય છે.\nમોદીનું તીર બરાબર નિશાન પર વાગ્યું. મોદીએ આ પ્રવચન આપ્યું તેની તારીખ હતી ૬ ફેબ્રુઆરી ૨૦૧૩. એટલે હજુ ચૂંટણીને એક વર્ષ અને બે મહિના બાકી હતા! તેમણે દિલ્લીમાં જઈને આ પ્રવચન આપીને પોતાની ઉમેદવારીનો શંખનાદ કરી દીધો હતો. રાજદીપ સરદેસાઈ પોતાના પુસ્તક ‘૨૦૧૪ કા ચુનાવ જિસને ભારત કો બદલ દિયા’માં લખે છે, “આ ભાષણના કેટલાક દિવસ પછી મેં તેમની સાથે વાત કરી (સામાન્ય રીતે રાજદીપ મોદી સાથે મોડી રાત્રે કે રવિવારે સવારે ફૉન પર વાત કરતા. આ ચોંકાવનારી વાત છે, કારણકે મોદી પર એક આક્ષેપ એ છે કે તેઓ મુખ્ય પ્રધાન બન્યા પછી પત્રકારોથી તેમણે મોઢું ફેરવી લીધું છે.). એક સારા રાજનીતિજ્ઞની જેમ તેમણે (મોદીએ) પૂછ્યું, “ક્યા ફીડ હૈ?” મેં (રાજદીપે) પ્રમાણિકતાથી સ્વીકાર્યું કે ભાષણ ઘણું જ પ્રભાવી હતું.” વિરોધી માનસિકતાવાળા પત્રકાર જે ૨૦૦૨ પછી સતત મોદી પાછળ જ પડેલા રહ્યા તેમની પાસેથી પણ પ્રતિભાવ મેળવવો એ બહુ મોટી વાત છે.\nકૉંગ્રેસના નેતાઓને કોઈ સાચી વાત કહે તો તેઓ તેમને ભાજપવાળા કહીને બ્રાન્ડિંગ કહી તેમનાથી મોઢું ફેરવી લે છે. કેટલીક ચેનલો સાથે પણ તેઓ આવું કરે છે. હવે તો હિન્દી ચેનલો પર રીતસર એન્કરો સામે ચાલુ ડિબેટે આક્ષેપબાજી કરવા લાગ્યા છે. આ વાત કૉંગ્રેસે ભાજપ પાસેથી શીખવી જોઈએ.\nબે મહિના પછી આઠ એપ્રિલે મોદીએ ઉદ્યોગ જગતના સંગઠન ફિક્કીની મહિલા પાંખ સમક્ષ પ્રવચન આપ્યું. એવું નહોતું કે આ દરમિયાન રાહુલ ગાંધી નિષ્ક્રિય રહ્યા હતા. મોદીના પ્રવચનના ચાર દિવસ પહેલાં તેમણે ઉદ્યોગોના અન્ય સંગઠન સીઆઈઆઈ સમક્ષ પ્રવચન આપી ચૂક્યા હતા. રાહુલ ગાંધીએ ઉદ્યોગપતિઓ સમક્ષ પોતાનું સપનું રજૂ કર્યું હતું જ્યારે મોદી શ્રી રામ કૉલેજમાં યુવાનો પછી હવે બીજો મોટો મતદાર વર્ગ એવો મહિલાઓ અને તે પણ ઉદ્યોગજગત સાથે સંબંધિત,ને સંબોધી રહ્યા હતા. તે વખતે વિવેચકોએ રાહુલ ગાંધીના ભાષણને ફિક્કું અને અસ્પષ્ટ ગણાવ્યું હતું.\nમોદી માટે મુશ્કેલી હતી કારણકે ઉદ્યોગજગતની મહિલાઓ હોય એટલે મોટા ભાગે અંગ્રેજી અને અંગ્રેજીયતની અસરવાળી જ હોય તેમ માની શકાય. પરંતુ મોદીએ ત્યાં જે વાત મૂકી તે હિન્દુ દર્શનમાં સ્ત્રીઓને દર્શાવતી હતી. અર્થાત્, તેમણે કહ્યું કે ભારતમાં સ્ત્રીનો ઊંચો દરજ્જો યુગોથી રહ્યો છે. ગાય-નદીને પણ માતા કહીને સંબોધાય છે. તેમણે સ્ત્રી ભ્રૂણ, ગુજરાતમાં મુખ્ય પ્રધાન તરીકે તેમની સરકારે કરેલાં મહિલાલક્ષી કામોની વાતો કરી. અમદાવાદના જશુબેનના પિઝાની વાત કરીને મહિલાઓનાં હૃદય જીતવા પ્રયાસ કર્યો. રાજદીપ સરદેસાઈ ઉપરોક્ત પુસ્તકમાં લખે છે, “મોદીના આ પ્રવચન પછી મહિલાઓનો એક જ સ્વર હતો, “આ જ પ્રકારના નેતા અમે ઈચ્છીએ છીએ.”\nતે જ દિવસે મોદી બીજા એક કાર્યક્રમમાં ભાગ લઈ રહ્યા હતા. રાજદીપ સરદેસાઈની જ ચેનલના નેટવર્ક ૧૮ દ્વારા ‘થિંક ઇન્ડિયા’ પરિષદમાં ‘લઘુતમ સરકાર, મહત્તમ સરકાર’ વિષય પર બોલવાનું હતું જે મોદીનો પ્રિય વિષય હતો. યુપીએ-૨ સરકાર પર અનિર્ણાયકતા અને પૉલિસી પેરાલિસિસના માત્ર વિપક્ષો જ નહીં, પરંતુ બીજા પણ આક્ષેપો કરતા હતા. મોદીએ કહ્યું કે અમલદારોના અવરોધો દૂર કરવા પર ભાર મૂક્યો. આ સમય સુધીમાં મોદીનો સમાવેશ ભાજપના સંસદીય બૉર્ડમાં થઈ ચુક્યો હતો. આવું સ્થાન મેળવનારા તેઓ એક માત્ર મુખ્ય પ્રધાન હતા. આ બૉર્ડના હાથમાં જ ચૂંટણી સંબંધી મહત્ત્વના નિર્ણયો હોય છે. માર્ચ ૨૦૧૩માં મોદી માટે એક બીજો ફેરફાર મહત્ત્વનો હતો. દિલ્લીના તાલકટોરા સ્ટેડિયમમાં મળેલી ભાજપની રાષ્ટ્રીય પરિષદમાં નીતિન ગડકરીએ તેમની કંપની સામે અરવિંદ કેજરીવાલે કરેલા આક્ષેપોના કારણે પક્ષના અધ્યક્ષ તરીકે રાજીનામું આપ્યું અને તેના સ્થાને અધ્યક્ષ બન્યા રાજનાથસિંહ.\nઆ બેઠકમાં મોદી સતત છવાયેલા રહ્યા. મિડિયાનું ધ્યાન પણ મોદી પર રહ્યું. ભાજપના કાર્યકર્તાઓ-નેતાઓ પણ મોદી સાથે ફોટો પડાવવા ઉત્સુક હતા. આ જોઈને ભાજપના નેતાઓને અંદાજો આવી ગયો હતો કે મોદીનું કદ હવે ભાજપ કરતાં મોટું થઈ ચૂક્યું છે. તે પછી જુલાઈમાં ગોવામાં ભાજપની રાષ્ટ્રીય કાર્યકારિણી મળી જેમાં મોદીને લોકસભા માટેની પ્રચાર સમિતિના વડા બનાવવાની જાહેરાત થઈ હતી. ગોવાના મુખ્ય પ્રધાન મનોહર પારીકરે તો મોદીને ચૂંટણીના છ મહિના પહેલાં વડા પ્રધાનના ઉમેદવાર જાહેર કરી દેવાની માગણી એ સમયે કરી દીધી હતી. પારીકરે ૬૫ વર્ષથી ઉપરના નેતાઓને નિવૃત્ત થવાની સલાહ પણ આપી દીધી હતી.\nપરંતુ મોદીની આડે વિપક્ષ કરતાં પોતાના જ પક્ષના કેટલાક નેતાઓની, અને તેય તેમના ગુરુ અડવાણીજીની નારાજગીનું મોટું વિઘ્ન હતું. આ બેઠકમાં અડવાણીજી, રવિશંકર પ્રસાદ, ઉમા ભારતી, વરુણ ગાંધી વગેરે નેતાઓ માંદગી કે બીજું કોઈ બહાનું બતાવીને હાજર રહ્યા નહોતા. આ એ જ ગોવા હતું જ્યાં અગિયાર વર્ષ પહેલાં ભાજપની આવી જ બેઠક મળી હતી અને ત્યારે અડવાણીજીએ મોદીને ગુજરાતના મુખ્યપ્રધાન પદેથી હટાવતા બચાવ્યા હતા! પરંતુ હવે સમયની માગ જુદી હતી. મોદીને અવગણવાનું ભાજપને પોસાય તેમ નહોતું. અડવાણીજીના નેતૃત્વમાં ૨૦૦૯ની ચૂંટણીમાં ભાજપ હારી ગયો હતો. અરુણ જેટલી, સુષમા સ્વરાજ કે રાજનાથસિંહ લોકપ્રિયતામાં મોદીની બરાબરી કરી શકે તેમ નહોતા. વળી તેમની પાસે મોદી જેવો ગુજરાત વિકાસનો ટ્રેક રેકૉર્ડ પણ નહોતો. અડવાણીજીએ ૧ જૂન ૨૦૧૩ના રોજ કાર્યકરોને સંબોધતા મોદી સામે શિવરાજસિંહનું નામ વહેતું મૂક્યું હતું પરંતુ શિવરાજ કોઈ રીતે મોદીની તોલે આવી શકે તેમ નહોતા. તેમણે પક્ષમાંથી તમામ પદો પરથી રાજીનામાં આપી દીધાં, પરંતુ તેમના આ પ્રયાસો વ્યર્થ ગયા. પક્ષના નેતાઓએ બાદમાં તેમને મનાવી લીધા.\n૧૫ ઑગસ્ટ ૨૦૧૩ના રોજ મોદીએ એક તોફાની વિદ્યાર્થીનું રૂપ દેખાડ્યું. આગલા દિવસે જ કરી દીધેલી જાહેરાત મુજબ બીજા દિવસે લાલ કિલ્લા પરથી વડા પ્રધાન મનમોહનસિંહના ભાષણ પછી તરત જ મોદીએ ભુજની લલ્લન કૉલેજ પરથી ભાષણ કરી મનમોહનસિંહ અને તેમની સરકાર પર આકરા પ્રહારો કર્યા. સામાન્યત: ૧૫ ઑગસ્ટ અને ૨૬ જાન્યુઆરીએ રાજનીતિ ભૂલી જવાતી હોય છે પરંતુ મોદીએ રમતનો નિયમ તોડી દીધો. સમાચાર ચેનલોએ આ ભાષણ લાઇવ બતાવ્યું હતું.\nઆ પછી હવે ઔપચારિકતા જ બાકી રહી. તેમના જન્મદિવસના ચાર દિવસ પહેલાં મોદીને પક્ષ તરફથી ભેટ મળી ગઈ હતી. ૧૩ સપ્ટેમ્બર ૨૦૧૩એ દિલ્લીમાં મોદીની વડા પ્રધાન પદના ઉમેદવાર તરીકે સત્તાવાર વરણી થઈ. પરંતુ અડવાણીજીએ પોતાની રીતે વિરોધ વ્યક્ત કરવાનો વ્યર્થ પ્રયાસ કર્યો. તેમણે ભાજપ અધ્યક્ષ રાજનાથસિંહને પત્ર લખી પોતાનો વિરોધ વ્યક્ત કર્યો. તે સમયે શિવસેના સુષમા સ્વરાજની તરફેણમાં હતી અને મોદી પક્ષને સંબોધી રહ્યા હતા ત્યારે ભાજપ વડું મથક છોડી જઈ પોતાનો વિરોધ વ્યક્ત કર્યો હતો. (આમ છતાં સુષમાને વિદેશ પ્રધાન બનાવાય તે મોદીની મહાનતા બતાવે છે. પરંતુ સુષમાને બોલવા નથી દેવાતાં તેમ કોઈ કહે તો આ પૃષ્ઠભૂમિ પણ યાદ રાખવી જોઈએ. શિવસેના સાથે પણ મોદીને કેમ ત્યારથી નથી બન્યું તેમાં પણ આ પૃષ્ઠભૂમિ રહેલી છે.)\nમોદી તસવીરોનો ઉપયોગ આજના જમાનામાં કઈ રીતે કરવો તે સારી રીતે જાણે છે. એટલે જ તેમની પૃષ્ઠભૂમિમાં કે તેમના કુર્તા પર પ્રતીકો રહેતા હોય છે. ૨૦૧૪ની ચૂંટણીમાં તેમણે મિશન ૨૭૨નું અને કૉંગ્રેસ મુક્ત ભારતનું સૂત્ર વહેતું કર્યું. અમિત શાહને કૉર્ટ તરફથી ૨૦૧૦માં સોહરાબુદ્દિન એન્કાઉન્ટર કેસમાં ગુજરાતવટો મળ્યો હતો. તેનો તેમણે મોદીની જેમ જ આપત્તિને અવસરમાં પલટી નાખતો ઉપયોગ કર્યો. (મોદીને ૧૯૯૬ પછી ગુજરાતવટો ભાજપે આપ્યો ત્યારે તેમણે જમ્મુકાશ્મીર, હિમાચલ પ્રદેશ, ઉત્તર પ્રદેશ, બિહાર સહિત ઘણાં રાજ્યોમાં પોતાના સંપર્કો વિકસાવી લીધા હતા.) મોદીના કહેવાથી અમિત શાહને ઉત્તર પ્રદેશની જવાબદારી લોકસભા ચૂંટણીમાં મળી. મોદી-અમિત શાહની જોડી આ અને આવનારી અનેક ચૂંટણીઓમાં અનેક વિજયની પતાકા ફરકાવવાની હતી…\nciificcinarendra modirahul gandhirajdeep sardesairajiv gandhishri ram collegeનરેન્દ્ર મોદીફિક્કીરાજદીપ સરદેસાઈરાજીવ ગાંધીરાહુલ ગાંધીશ્રી રામ કોલેજસીઆઈઆઈ


Posted on November 25, 2019 February 28, 2020 by admin\nસીતાફળ અંગ્રેજીમાં કસ્ટર્ડ એપલ અને સુગર એપલ તરીકે ઓળકાય છે. તેમાં કેલ્શિયમ, આર્યન અને ફોસ્ફરસ પ્રચૂરમ ાત્રામાં છે. તેના બિયાંનો ઉપયોગ વાળમાંની જૂંનો નાશ કરવા માટે વપરાય છે. સીતાફળમાં વજન વધારવાની ક્ષમતા ભરપૂર હોય છે. તેથી જે વ્યક્તિને વજન વધારવું હોય તેના માટે આ એક સારો ઉપાય સાબિત થઇ શકે છે. સીતાફળને રોજિંદા આહારમાં સામેલ કરીને વજન વધારી શકાશેતેનમાં કુદરતી જ એન્ટી ોક્સિડન્ટ વિટામિન સી વધુ માત્રામાં હોય છે. વિટામિન સીમાં શરીરમાંના રોગથી લડવાની શક્તિ એટલે કે ઇમ્યુન સિસ્ટમને વધારવાની ક્ષમતા હોય છે, તેથી નિયમિત એક સીતાફળ ખાઇને બીમારીને ભગાડવી.હંમેશા થાક અનુભવાતો હોય છે ? સીતાફળ આ તકલીફ દૂર કરે છે. સીતાફળ એન ર્જીનું સ્ત્રોત છે. તેના સેવનથી થાક દૂર થાય છે અને સ્નાયુ ઓ મજબૂત થાય છે. વિટામિન બી કોમ્પલેક્સથી ભરપૂર સીતા ફળ દિમાગને પણ ઠંડક પ્રદાન કરે છે. માનસિક રીતે દ્ઢ કરે છે. વારંવાર ચિડાઇ જવાની સ્વભાવવાળી વ્યક્તિ માટે સીતાફળનું સેવન ગુણકારી છે. નિરાશા અને તાણ મુક્ત કરવાની પણ ક્ષમતા સીતાફળમાં છે. સીતાફળનું સેવન દાંત માટે પણ લાભ દાયી છે. નિયમિત ખાવાથી પેઢામાં થતા દુખાવાથી રાહત થાય છે. રક્તમાં હેમોગ્લોબિનની ઊણપ હોય તો સીતાફળનું સેવન ગુણકારી નીવડે છે.સીતાફળ આંખમાટે પણ ફાયદાકારક છે. તે નેત્રજ્યોતિ વધારે છે. તેમાં વિટામિન સી અને રિબોફ્લોવિનનું પ્રમાણ વધુ માત્રામાં હોય છે. જે આંખ માટે લાભદાયી નીવડે છે. સીતાફળનું નિયમિત સેવન ચશ્માના વધુ નંબરને ઓછા કરે છે. તેમાં સોડિયમ અને પોટિશિય સંતુલિત મ ાત્રામાં હોય છે, જેનાથી રક્ભ્રણ અને બ્લડપ્રેશરમાં અચાનક થનારા બદલાવ નિયંત્રિત થાય છે. બન્ને પ્રકારની શુગરને સંતુલિત રાખવામાં સીતાફળું સેવન મદદગાર છે. તેનામાં શરીરમાં થનારી સુગરને શોષી લેવાનો ગુણ છે અને આ રીતે તે શરીરમાંના સુગર લેવલ ને સામાન્ય સ્તર પર લાવી શકે છે. ત્વચા અને વાળમાટે ફાયદા કારકત્વચા અને વાળને સ્વસ્થ બનાવામાં સહાય કરે છે. તે નામાં સમાયેલ વિટામિન એ અને એન્ટીઓક્સિડન્ટસથી ભર પૂર હોય છેજે સેલ સંરચનાની રક્ષા કરે છે. જે ત્વચાની ચમક અને નરમીને જાળવી રાખે છે. ત્વચા ને બુઢાપાના લક્ષણથી બચાવે છે. કરચલી ઓછી કરીને યુવાન દાખવવામાં મદદ કરે છે.\nપાચનશક્તિ સુધારે છેસીતાફળમાં ફાઈબર પ્રચુર માત્રામાં હોય છે.જે પાચનતંત્રને સુધારવામાં મદદ કરે છે. તેનાથી કબજિયાત અને આંતરડાની તકલીફ ઓછી થાય છે. તેની લુગદીમાં થોડું પાણી ભેળવીને સેવન કરવું કેન્સરના વિકાસને રોકેછે સીતા ફળ માં એવા પોષક તત્વ હોય છે, જે કેન્સરને રોકનારા ગુણ તરીકે કાર્ય કરે છે. તેનામાં એસિટોડિનન અને એલ્કોનાઇડ હોય છે, જે ટયુમરની કોશિકાઓના વિકાસને રોકે છે. તેના બિયાં જૂંનો નાશ કરે છેસીતાફળના પાવડરમાં જૂંનોનાશ કરવા ની ક્ષમતા હોય છે. સીતાફળના પાવડરને કોપરેલ અથવા પાણી સાથે ભેળવી પેસ્ટ બનાવવી અને વાળમાં ૧૫-૨૦ મિનીટ લગાડી રાખવી અને પછી વાળ ધોઇ નાખવો. સીતા ફળના બિયાં ઝેરીલા જંતુનાસક હોવાથી પાવડરને આંખથી દૂર રાખવો. – મીનાક્ષી


Sabrkantha: MD ડ્રગ્સનો મામલો, 34 લાખના ડ્રગ્સનુ અમદાવાદ કનેકશન ખૂલ્યુ, આ ડ્રગ્સનો ઉપયોગ આ ‘ખતરનાક’ કામ માટે થાય છે! | My Adivasi\nOctober 10, 2021 October 10, 2021 TEAM MYADIVASI.COM\nહાલ તો ડ્રગ્સને લઇને બોલીવુડ ખૂબ જ ચર્ચામાં છે. તેની આડઅસરોને લઇને લોકો પણ ડ્ર્ગ્સ લેનારાઓ સામે ફીટકાર વરસાવાઇ રહ્યો છે. આ દરમ્યાન જ હિંમતનગર (Himmatnagar) ના પીપલોદી નજીક થી એમડી ડ્રગ્સનો ઝથ્થો ઝડપાઇ આવ્યો છે. સાબરકાંઠા (Sabrkantha) SOG ટીમ ને બાતમી મળી હતી. જેને લઇ એક યુવકને પીપલોદી સ્ટેન્ડ નજીક રોકીને તલાશી લેતા તેની પાસેથી આ માદક ઝથ્થો મળી આવ્યો હતો.\nજે ઝથ્થાને તે ક્યાં પહોંચાડનાર હતો તે પણ ખૂલ્યુ છે.\nપોલીસે બાઇક ચાલક યુવકને ડ્રગ્સના ઝથ્થા સાથે ઝડપી લઇને એ ડીવીઝન પોલીસ મથકે લઇ ગઇ હતી. જ્યાં તેની પૂછપરછ હાથ ધરાઇ હતી. જેમાં તેણે લાંબી પૂછરછ બાદ તે ડ્રગ્સનો ઝથ્થો અમદાવાદ (Ahmedabad) પહોંચાડવાનો હોવાનો ખુલાસો કર્યો હતો. તેની પાસે થી આ ઝથ્થો મેળવવા માટે અમદાવાદનો એક શખ્શ આવનાર હતો. એ પહેલા જ તેને પોલીસે ઝડપી લીધો છે. પોલીસે હવે અમદાવાદના એ શખ્શની પણ શોધખોળહાથ ધરી છે.\nસાબરકાંઠા SP નિરજ બડગુજરે (Niraj Badgujar, IPS) કહ્યુ હતુ કે, આ પ્રકારના ડ્રગ્સને યુવાનોના હાથ લાગતા પહેલા જ અટકવવા જરુરી હોય છે. આ માટેના પ્રયાસમાં આ એક સફળતા હાથ લાગી છે. અમે અને અમારી ટીમો એ ઝથ્થો આપનાર અને લેનાર બંને દિશાઓની તપાસ શરુ કરી દીધી છે. જેથી આ પ્રકારની ચેઇનને તોડવામાટેનો પ્રયાસ થઇ શકે.\nરાજસ્થાનના શખ્શે સપ્લાય કર્યો હતો ઝથ્થો\nપોલીસે હવે રાજસ્થાનના શખ્શની શોધખોળ હાથ ધરી છે. જે સખ્શે જ આરોપી ઇર્શાદ ઐય્યુબભાઇ પઠાણને ડ્રગ્સનો ઝથ્થો આપ્યો હતો. જે ઝથ્થો અમદાવાદ ના શખ્શને ઇર્શાદ પહોંચાડનાર હતો. આમ ઇર્શાદ એ પેડલરની ભૂમિકામાં હતો. હવે પોલીસે અમદાવાદના શખ્શની તપાસ શરુ કરી છે. જેના મળવા થી પણ પોલીસ સામે અનેક ખુલાસાઓ થશે, તો વળી પોલીસને અમદાવાદનો જે શખ્શ આ ઝથ્થાને લેનાર હતો તેની પણ પોલીસે તપાસ શરુ કરી દીધી છે. આમ પોલીસ અમદાવાદ થઇ રહેલા ડ્રગ્સના નેટવર્કની કડીઓ શોધવા માટે પ્રયાસ શરુ કર્યો છે.\nઆ કામ માટે ખાસ ઉપયોગ થાય છે MD ડ્રગ્સ\nમેફેડ્રોન એટલે કે એમડી ડ્રગ્સનો ઉપયોગ યુવા વર્ગમાં ખાસ થાય છે. જોકે આ માટેની લત પર લગાવવા માટે નો પ્રયાસ કરાવવામાં આવે છે. યુવાનોમાં એમડી ડ્રગ્સનુ ઉપયોગ વધારે થતો હોય છે. એમડી ડ્રગ્સની ખાસિયત એ છે કે, તેના સેવન બાદ યુવક-યુવતીને કોઇ ટચ કરે તો ખૂબ પસંદ પડે છે. તેમજ સામેનુ પાત્ર ખુશ થાય તો તે પોતે પણ વધુ ખુશ થઇ જાય છે. તેના સેવન બાદમાં શરીરના ફેરફારો ખૂબ જ ઉત્સાહિત રીતના થતા હોય છે. જે સેવન કરનારને ખુશીની અનુભૂતીમાં રાચતા રાખી ગંદકીનો શિકાર બનાવી દેવામાં આવતા હોય છે.\nઆમ તેના સેવન બાદના લક્ષણોને ધ્યાને રાખીને યુવતીઓને ફસાવવા માટે તેનો ઉપયોગ વધારે થતો હોય છે. જેથી યુવતીઓ યુવકના ટચ ને પસંદ કરે છે અને બાદમાં તેને અવળા માર્ગે વાળી દેવામાં આવે. આ ખતરનાક કામને અટકાવવા માટે ડ્રગ્સના નેટવર્કને તોડવુ એટલે જ જરુરી બની જતુ હોય છે.\nઆ રીતે ઝડપાયો હતો ઝથ્થો\nશનિવારે સાંજે હિંમતનગર ના સાબરડેરી (Sabardary) તરફ જતા પીપલોદી સ્ટેન્ડ પાસે કારના શો રૂમ આગળ એક બાઈક ચાલકને રોક્યો હતો. બાતમીના આધારે પોલીસે આરોપીને તેની તલાશી લીધી હતી. જેની પાસેથી 348.600 ગ્રામ મેફેડ્રોન નામનો માદક પદાર્થ મળી આવ્યો હતો. જેની કિંમત 34.86 લાખ જેટલી અંદાજવામાં આવી રહી છે. મેફેડ્રોન એટલે કે એમડી ડ્રગ્સ નો જથ્થો સ્પેશિયલ ઓપરેશન ગ્રુપ દ્રારા જપ્ત કરવામાં આવ્યો હતો.\n← અહેવાલ વાંચવા અહીં ક્લિક કરો\nन हमलों से झुके, न कारागार से डरे, मारिया रसा और दिमित्री मुरातोव के साहस को दुनिया का सलाम →


ભગવાનનાય દી બગાડી નાખે એવા માણસો પાકવા માંડ્યા છે\n07 October, 2012 07:06 AM IST |\nઆ પુરુષોત્તમ મહિને અમારા હિંમતદાદાનાં ધર્મપત્ની શાંતિકાકીએ ખૂબ સત્સંગ કર્યો. ઠાકોરજીની સામે કાકી સૌથી વહેલાં ને પહેલાં પહોંચી જાય. પૂજારી હજી તો પડદો ઉઘાડે ત્યાં તેને શાંતિકાકીનાં દર્શન સૌથી પહેલાં થાય. શાંતિકાકી પાછાં પોતાના બોખા સ્વરે ઠાકોરજીને કહે પણ ખરાં, ‘હે ઠાકોરજી, તારાં દર્શન કરું ને મારો દિવસ સારો જાય!’\nએક મહિનો આ ક્રમ રેગ્યુલર ચાલ્યો. શાંતિકાકીએ એક પણ રજા પાળ્યાં વગર નિત્યક્રમ જાળવી રાખ્યો. છેલ્લા દિવસે સવારે મંગળાનાં દર્શન જેવાં ખૂલ્યાં કે ઠાકોરજી મોઢું ફેરવીને ઊભા’તા! પૂજારીનું દિમાગ ઘૂમી ગ્યું. અફરાતફરી મચી ગઈ. શાંતિકાકીએ પણ તરત ટેન્શનમાં પૂછી લીધું, ‘કેમ ઠાકોરજી, આજ મોઢું ફેરવ્યું? તમારાં દર્શન કરું ને મારો આખો દિવસ સારો જાય છે.’\nત્યાં ઠાકોરજી બોલ્યા, ‘હા કાકી, પણ કોક દી મારેય દિવસ સારો કાઢવો હોયને!’\nમૉરલ ઑફ ધ સ્ટોરી : ભગવાનના દી બગાડી નાખે એવા માણસો પાકવા માંડ્યા છે, બી અલર્ટ. ચાલો કંઈક એવું જીવન જીવવાની શરૂઆત કરીએ કે ઈશ્વરને સ્વર્ગ છોડીને માણસો ભેગું રહેવાનું અને જીવવાનું મન થાય. આપણી અઢળક પ્રાર્થનાથી તો તે નથી આવતો, ચિત્કારો અને ચીસોથી તો તે નથી પીગળતો. આપણે ઈ ચાહે છે એમ જીવવા લાગીએ તો કદાચ તે આપણા ગુના માફ કરી દે.\nબાકી આ રહ્યા અમારા હિંમતદાદા. એક દી સવારના પોરમાં છાપું વાંચીને આંસુડાં સારતા ઓટલે બેઠા’તા. હું સ્કૂલે જવા નીકળ્યો. મારાથી પુછાઈ ગ્યું, ‘કાં દાદા, કુટુંબમાં કોઈ ઊકલી ગ્યું? કેમ રડો છો?’\nદાદા ક્યે, ‘ના રે ના સાંઈ, મહિલા મંડળની બસ ખાઈમાં પડી એ ન્યુઝ વાંચીને રડું છું. બિચાડી મિની બસમાં બેઠેલી સત્તરે-સત્તર વૃદ્ધ મહિલાઓ ત્યાં જ મૃત્યુ પામી.’\nમેં પૂછ્યું, ‘પણ એમાં તમારું કોઈ સગું હતું?’\nદાદા ક્યે, ‘ઈનું તો રોણું આવે છે કે તારી કાકી આ બસમાં હોત તો? ભાયડો પાછો લંડન ઊપડતને?’\nહે રામ! આ જવાબ સાંભળીને હું સ્કૂલભેગો જ થઈ ગયો.\nશાંતિકાકી જ્યારે-જ્યારે પ્રાર્થના કરે ત્યારે એમ બોલે, ‘હે ઠાકોરજી, મને આ જનમે આપ્યો ઈનો ઈ જ પતિ સાત જનમ સુધી દેજે.’\nએક દી મેં પૂછ્યું, ‘કાકી, આ એક ભવમાં તમે દાદાથી કંટાળ્યાં નથી કે હજી સાત જનમ રિપીટ માગો છો?’\nકાકી ક્યે, ‘બેટા, એમાં મોટો ફાયદો છે. એક જનમમાં જેને તૈયાર કરીને ટ્રીટ કર્યા ઈ આવતે જનમ ફરી મહેનત ન કરવી પડેને એટલે!’\nત્યાં આ વાર્તાલાપ હિમાદાદા સાંભળી ગ્યા. ઈ ક્યે, ‘સાંઈ, એમ કાંઈ ભગવાન બહેરો નથી. ઈ બેય પક્ષે સાંભળીને જ નિર્ણય લ્યે હોં!’\nઅને અમે સૌ ખડખડાટ હસી પડ્યા.\nસતી સાવિત્રીએ જમરાજા પાસેથી પણ તેના પતિને છોડાવીને ફરી જીવતો કયોર્. મતલબ એ કે પત્નીથી તમને જમરાજા પણ છોડાવી ન શકે. આટલું કહીને મેં ભારતભરના પતિદેવો વતી એક હળવીફૂલ કવિતા સંભળાવી:\nપતિદેવો વ્યથિત વદને હવે આ વાત બોલે છે\nકરેલાં કર્મની કથની આ પ્રત્યાઘાત બોલે છે!\nમારું અંગતપણે માનવું છે કે જેણે આપણી સગાઈ કરાવી હોય એ કાકા-મામા-ફઈ-પાડોશી વૉટેવર પહેલાં પાંચ વરસ તો એવાં આપણને વહાલાં લાગે છે કે વાહ, આ ફલાણા ભાઈ કે બહેન ન હોત તો આપણું ઘર બંધાત જ નહીં; પણ લગનનાં વીસ વરસ પછી ઈ જ સગાઈ કરાવનારા આપણને ઝેર જેવા લાગે છે કે આણે જ મારો પગ આ ભેંસનાં શિંગડાંમાં નખાવ્યો. દરેક પુરુષ ચેક કરી લ્યે કે પોતાની સગાઈ કરાવનારાનું વર્તમાન સ્ટેટસ ક્યાં છે!\nહું બોલું તોય બોલે છે, ન બોલું તોય બોલે છે\nદિવસ હું મૌન પાળું તો એ આખી રાત બોલે છે!\nજૂની જોક છેને કે એક ભાઈ રાતે શું કામ બબડતા હતા, કારણ કે તેને તેની વાઇફને લીધે દિવસે બોલવાનો મોકો જ નહોતો મળતો.\nશનિ-રાહુ કે કેતુ આ ગ્રહો મારું બગાડે શું?\nકે મારી કુંડળી માથે આ નમણી ઘાત બોલે છે\nએ મારું પ્રિય ભોજન રાંધવા મોઢું બગાડે છે\nને પૂછું શું હું લઈ આવું? તો વસ્તુ સાત બોલે છે\nહિંમતદાદા કાકી પર ખીજાણા કે લગનને આટલાં વરસ થયાં, તેં કોઈ દી મને વહાલથી જમાડ્યો નહીં! બીજે દી શાંતિકાકીએ ‘વાલ’નું શાક કર્યું ને કહ્યું પણ ખરું, ‘લ્યો સ્વામિનાથ આ વાલ! હવે રાજી?’\nગઝલ લખવા હું બેઠો’તો ને સાસુમા પધાર્યા ત્યાં\nહઝલ થઈ ગઈ વ્યથા મારી આ ઝંઝાવાત બોલે છે!\nદરેકના ઘરમાં સાસુ એક ખતરનાક વિલનના પાત્રમાં જ હોય છે. મિત્ર અતુલે એક દી મને કહેલું, ‘સીતામાતા વનમાં રામ સાથે ચાલ્યાં ગયાં એનું કારણ કદાચ એ જ હશે કે ઘરમાં ૧૪ વરસ ત્રણ સાસુઓ સાથે રહેવું એના કરતાં તો જંગલમાં પતિ સાથે ભટકવું સારું!’\nમેં કહ્યું, ‘એવું નથી અતુલ. પૂ. મોરારીબાપુ ખૂબ સરસ દૃષ્ટાંત આપે છે કે સીતાએ રામનો સાથ જંગલભણી ન દીધો હોતને તો આ દેશની કોઈ પણ અધાર઼્ગના તેના પતિના કપરા સમયમાં તેને સાથ ન આપત. જાનકીએ તો દામ્પત્યજીવનનું શ્રેષ્ઠ ઉદાહરણ પૂરું પાડ્યું છે.’\nજોકે અટાણે તો હવે એવા પ્રસંગો\nઆજુબાજુ જોવા મળે છે કે પતિદેવ શૅરબજારમાં ડૂબી જાય એટલે પત્ની બીજે દી સામાન લઈને રફુચક્કર થાય. હાલો હવે તમેય ઊપડો! આ રવિવારે આટલું જ કાફી છે. જય છટકેશ!\nહજ પઢતી વખતે સંત રાબિયાને કોઈએ પૂછ્યું, ‘મોહતરમા, આપ શૈતાન કો પત્થર મારના ભૂલ ગયીં હૈં.’\nતો સંત રાબિયાએ સુંદર ઉત્તર આપ્યો, ‘અલ્લાહ સે ઇતની મોહબ્બત હો ગયી હૈ કિ શૈતાન સે નફરત કરના હી ભૂલ ગયી હૂં!’


નેહા કક્કર ટૂંક સમયમાં માતા બનવા જઈ રહી છે! 'ગર્ભાવસ્થા' સંબંધિત રહસ્યો આવી રીતે જાહેર કરશે - Gujju Desi\nHome/Bollywood/નેહા કક્કર ટૂંક સમયમાં માતા બનવા જઈ રહી છે! ‘ગર્ભાવસ્થા’ સંબંધિત રહસ્યો આવી રીતે જાહેર કરશે\nનેહા કક્કર ટૂંક સમયમાં માતા બનવા જઈ રહી છે! ‘ગર્ભાવસ્થા’ સંબંધિત રહસ્યો આવી રીતે જાહેર કરશે\nપ્રખ્યાત ગાયિકા નેહા કક્કડ, જેમણે પોતાની શાનદાર ગાયકીથી લોકોના દિલમાં જગ્યા બનાવી છે, તે આજકાલ પોતાની ગર્ભાવસ્થાને લઈને ઘણી ચર્ચામાં છે. દરમિયાન, સમાચાર આવ્યા છે કે નેહા કક્કર ટૂંક સમયમાં જ તેના ભાઈ ટોની કક્કર સાથે ટીવી શો ‘બિગ બોસ ઓટીટી’માં દેખાવા જઈ રહી છે. એવું કહેવામાં આવી રહ્યું છે કે આ સમય દરમિયાન નેહા કક્કર તેની ગર્ભાવસ્થા સાથે જોડાયેલા સમાચાર જાહેર કરશે, તેથી નેહાના ચાહકો સત્ય જાણવા માટે ખૂબ જ ઉત્સાહિત થઈ રહ્યા છે.\nતમને જણાવી દઈએ કે, નેહા કક્કરની પ્રેગ્નન્સીના સમાચારો વચ્ચે તેની કેટલીક તસવીરો પણ સામે આવી હતી જેમાં તેનો બેબી બમ્પ દેખાઈ રહ્યો હતો. આ પછી એવી અટકળો ચાલી રહી હતી કે નેહા કક્કર માતા બનવા જઈ રહી છે. જોકે, પાછળથી ખબર પડી કે નેહા કક્કરે એક વિડીયો સોંગ માટે ગર્ભવતી મહિલાની ભૂમિકા ભજવી હતી જેની તસવીરો સોશિયલ મીડિયા પર વાયરલ થઈ હતી.\nઆ ગીતમાં નેહા કક્કર તેના પતિ રોહનપ્રીત સિંહ સાથે જોવા મળી હતી અને ચાહકોએ પણ આ બંનેની જોડીને ખૂબ પ્રેમ આપ્યો હતો. તમને જણાવી દઈએ કે, નેહા કક્કરે વર્ષ 2020 માં રોહનપ્રીત સાથે લગ્ન કર્યા હતા.\nનેહા કક્કર બિગ બોસના સેટ પર તેના નવા મ્યુઝિક વીડિયોને પ્રમોટ કરતી જોવા મળશે. તાજેતરમાં, નેહા કક્કર અને તેના ભાઈ ટોની કક્કર અને રેપર હની સિંહનું ગીત ‘કાંતા લગા’ આવ્યું છે જેણે સોશિયલ મીડિયા પર ધૂમ મચાવી છે. રિલીઝ થતાની સાથે જ આ ગીતને યુટ્યુબ પર 14 મિલિયન વ્યૂઝ મળ્યા છે.\nસોશિયલ મીડિયા પર આ ગીતને ખૂબ પસંદ કરવામાં આવી રહ્યું છે. તાજેતરમાં જ હની સિંહે કહ્યું હતું કે, તેના નવા ગીતનું ટીઝર2સપ્ટેમ્બરે રિલીઝ થવાનું છે, પરંતુ સિદ્ધાર્થ શુક્લાના મૃત્યુને કારણે આ ગીતની રિલીઝ ડેટ લંબાવવામાં આવી છે. તે જ સમયે, નેહા અને ટોની બિગ બોસમાં પણ આ ગીતને પ્રમોટ કરતા જોવા મળશે.\nતમને જણાવી દઈએ કે, ‘કાંતા લગા’ ગીત દેશી મ્યુઝિક ફેક્ટરીની યુટ્યુબ ચેનલ પર રિલીઝ કરવામાં આવ્યું છે. આ મ્યુઝિક વીડિયોમાં નેહા કક્કરના ડાન્સ સ્ટેપ્સ પણ જોવા મળી રહ્યા છે. વળી, પ્રખ્યાત રેપર હની સિંઘનો રેપનો આ ગીતમાં ઉમેરાયો છે. અગાઉ યો યો હની સિંહ અને નેહા કક્કરની જોડી ‘સની સની’ ગીતમાં જોવા મળી છે. ચાહકો આ જોડીને ફરી સાથે જોવા માટે ઉત્સાહિત છે.\nત્યાં બિગ બોસની વાત કરીએ તો બિગ બોસ તેના છેલ્લા સ્ટોપ પર છે. બધા સ્પર્ધકો હવે કોઈ પણ જોડાણ વગર ઘરમાં એકલા રમી રહ્યા છે. આવી સ્થિતિમાં, બિગ બોસના ઘરના તમામ સ્પર્ધકોને જોવું ખૂબ જ રસપ્રદ રહેશે. બીજી બાજુ, નેહા કક્કર અને ટોની કક્કર બિગ બોસના ઘરમાં ખાસ મહેમાન તરીકે પ્રવેશ કરશે, ત્યારબાદ આ શો વધુ મનોરંજક બનશે.


Samsung Galaxy C5 Pro price and specs leak once again- Gujarati Gizbot\nસેમસંગ ગેલેક્ષી સી5 પ્રો, કિંમત અને ફીચર ફરી એકવાર લીક\nPublished: Friday, February 17, 2017, 15:00 [IST]\nહાલમાં થોડા દિવસ પહેલા જ મીડ રેન્જ સેમસંગ ગેલેક્ષી સી5 પ્રો સ્માર્ટફોન કી ફીચર અને તેની સાથે સાથે તેની રિલીઝ ડેટ વિશે ઘણી માહિતી આવી હતી. પરંતુ હાલમાં આ સ્માર્ટફોન વિશે બીજી પણ ઘણી લીક થયેલી લેટેસ્ટ માહિતી આવી છે.\nનવી લીક થયેલી માહિતી મુજબ સેમસંગ ગેલેક્ષી સી5 પ્રો સ્માર્ટફોન ક્યુઅલકોમ સ્નેપડ્રેગન 626 ચિપસેટ,4જીબી રેમ અને 64 જીબી ઇન્ટરનલ મેમરી સાથે આવશે. આ સ્માર્ટફોનમાં 5.5 ઇંચ ફુલ એચડી ડિસ્પ્લે આપવામાં આવશે.\nહવે જો કેમેરા વિશે વાત કરવામાં આવે તો સેમસંગ ગેલેક્ષી સી5 પ્રો સ્માર્ટફોનમાં 16 મેગાપિક્સલ રિયર અને ફ્રન્ટ કેમેરો આપવામાં આવશે. આ સ્માર્ટફોન એન્ડ્રોઇડ 6.0 માર્શમેલો ઓપરેટિંગ સિસ્ટમ પર કામ કરશે. પરંતુ જુના રિપોર્ટ પર એક નજર કરીયે તો તેના મુજબ આ સ્માર્ટફોનમાં લેટેસ્ટ એન્ડ્રોઇડ 7.0 નોગૅટ ઓપરેટિંગ સિસ્ટમ આપવામાં આવશે એવું જણાવવામાં આવ્યું હતું.\nલીક થયેલી કિંમત મુજબ સેમસંગ ગેલેક્ષી સી5 પ્રો 64 જીબી સ્ટોરેજ વેરિયંટ સ્માર્ટફોનની કિંમત RMB 2,499 (લગભગ 24,277 રૂપિયા) રાખવામાં આવી છે. હવે જો આ સ્માર્ટફોન લોન્ચ વિશે વાત કરવામાં આવે તો જુના રિપોર્ટ મુજબ આ સ્માર્ટફોન 28 ફેબ્રુઆરીએ લોન્ચ થઇ શકે છે. આ હેન્ડસેટ ગિકબેન્ચમાં જોવામાં આવી ચુક્યો છે. એટલે આ સ્માર્ટફોન ખુબ જ જલ્દી લોન્ચ થઇ શકે છે.\nSamsung, Samsung Galaxy C5 Pro, Samsung Galaxy C5 Pro leaks, Galaxy C5 Pro rumors, Galaxy C5 Pro launch date, Galaxy C5 Pro price\nStory first published: Friday, February 17, 2017, 15:00 [IST]


વર્તમાન સંજોગોમાં મુખ્યત્વે લાર્જ કૅપમાં જ રોકાણ વધારવું\nYou are here :HOME >> Biz >> Expert Opinion >> વર્તમાન સંજોગોમાં મુખ્યત્વે લાર્જ કૅપમાં જ રોકાણ વધારવું\nગયા અઠવાડિયે દેશના શૅરબજારના મુખ્ય ઇન્ડેક્સમાં ઉછાળો આવતાં નિફ્ટી ગયા જાન્યુઆરી બાદ પહેલી વાર ૧૧,૦૦૦ના આંકને પાર કરી ગયો હતો.\nછેલ્લા સાત મહિનામાં એટલા બધા સમાચારો આવતા રહ્યા કે બજારમાં ઘણી ચંચળતા રહી. એમાં રૂપિયાના મૂલ્યનો ઘસારો, ક્રૂડ ઑઇલના ભાવની વૃદ્ધિ, અમેરિકાના ૧૦ વર્ષીય બૉન્ડની ઊપજમાં વધારો, લૉન્ગ ટર્મ કૅપિટલ ગેઇન્સ ટૅક્સનું લાગુ પડવું, વેપારયુદ્ધની આશંકાનો સમાવેશ થાય છે.\nઆ બધાં પરિબળોને લીધે શૅરબજારમાં ધમાલ ન કહેવાય, પણ મૂંઝવણ જરૂર ફેલાઈ ગઈ. ઇન્ડેક્સના સ્ટૉક્સમાં હવે જોર આવ્યું હોવાથી ફેબ્રુઆરી અને માર્ચની તકલીફો હવે જાણે ભુલાઈ ગઈ છે.\nતાતા કન્સલ્ટન્સી સર્વિસિસ, ઇન્ડસઇન્ડ બૅન્ક એ બન્નેનાં મજબૂત પરિણામોને લીધે ક્વૉર્ટરલી પરિણામોની સીઝનનો શુભારંભ થયો કહેવાય. શુક્રવારે ઇન્ફોસિસનું પણ પરિણામ સારું જ આવ્યું છે. કંપનીએ એકની સામે એક બોનસ-શૅરની જાહેરાત કરી છે. હિન્દુસ્તાન યુનિલીવર, કોટક બૅન્ક, બજાજ ઑટો અને વિપ્રોનાં પરિણામો આ સપ્તાહે આવવાનાં છે.\nરૂપિયાના મૂલ્યનો સવાલ છે ત્યાં સુધી મને લાગે છે કે નવાં ઊભરતાં અર્થતંત્રોનાં ચલણની સામે ડૉલરનું મૂલ્ય વધ્યું એને લીધે રૂપિયાને આંચ લાગી. જોકે ફુગાવાને ધ્યાનમાં લીધા બાદના મૂલ્યની તુલનાએ રૂપિયાનું મૂલ્ય વધારે જ હતું. રિઝર્વ બૅન્કની ગણતરી કહે છે કે ભારતીય રૂપિયાનું મૂલ્ય હજી રિયલ ઇફેક્ટિવ\nએક્સચેન્જ-રેટના આધારે ૩૬ ચલણોની સામે આશરે ૧૫ ટકા વધારે છે. મને લાગે છે કે અમેરિકાના સૉવરિન બૉન્ડની ઊપજ વધવાને પગલે તથા ક્રૂડ ઑઇલના ભાવની વૃદ્ધિને કારણે સર્જા‍યેલી સમસ્યાને આપણી માર્કેટે મહદૃ અંશે પચાવી લીધી છે. રિઝર્વ બૅન્કે રૂપિયાને પડતો રોકવા માટે પગલાં ભરવાની જરૂર વર્તાય છે.\nક્રૂડના ભાવ સ્થિર થઈ રહ્યા હોવાથી કરન્ટ અકાઉન્ટની ખાધ હળવી થવાની શક્યતા છે. વેનેઝુએલામાં ઘટી રહેલા ઉત્પાદન અને ઈરાનથી થતા પુરવઠા પર આવેલાં નિયંત્રણોને કારણે સાઉદી અરેબિયા અને રશિયાએ ઉત્પાદન વધારવાનો ઇરાદો જાહેર કર્યો છે. ઉપરાંત, ભારતનું વિદેશી હૂંડિયામણ આવતા ૧૧ મહિના સુધીની આયાત માટે પૂરતું થઈ રહેશે. અગાઉ, નાણાકીય વર્ષ ૨૦૧૨-’૧૩માં હતી એના કરતાં આ વખતે સારી સ્થિતિ છે.\nઅમેરિકામાં ઊપજ સ્થિર થઈ ગઈ હોવાથી ફેડરલ રિઝર્વ વ્યાજદર નહીં વધારે એવું જણાય છે. અનેક રિસર્ચમાં પણ એવું કહેવામાં આવ્યું છે કે અમેરિકાની કેન્દ્રીય બૅન્ક હાલતુરત વ્યાજદર વધારવાનું વલણ નહીં અપનાવે.\nહું ઇક્વિટી માટે હજી પણ આશાવાદી છું, કારણ કે એક વખત ડૉલર સ્થિર થઈ જશે પછી નવાં ઊભરતાં અર્થતંત્રોમાં પ્રવાહિતા પાછી આવશે. વર્તમાન સંજોગોમાં લાર્જ કૅપમાં રોકાણ વધારવું, મિડ કૅપથી દૂર રહેવું. વધુપડતી ચંચળતા મિડ કૅપ અને સ્મૉલ કૅપ સ્ટૉક્સને ભારે પડી શકે છે. જો કોઈ મિડ કૅપ લેવાનું વિચારતું હોય તો એમાં પસંદગી કરતી વખતે ઘણી જ સાવચેતી રાખવી. જે કંપનીઓની આવક ઘણી જ સારી હોય એના પર પસંદગીનો કળશ ઢોળવો.


આર.સી.સી.સિનિયર સીટીઝન કલબ ઓફ હળવદના સભ્યોનો બે દિવસીય ધાર્મિક પ્રવાસ યોજાયો. – Kaptaan\nઆર.સી.સી.સિનિયર સીટીઝન કલબ ઓફ હળવદના સભ્યોનો બે દિવસીય ધાર્મિક પ્રવાસ યોજાયો.\nJanuary 16, 2020 January 16, 2020 Kaptaan\tHalvad, RCC Senior Citizens Club, ધાર્મિક પ્રવાસ\nદ્વારકા, બેટ દ્વારકા, હર્ષદ, નાગેશ્વર, બાલા હનુમાન, એમ.પી.શાહ વૃદ્ધાશ્રમ જામનગરનો પ્રવાસ અને દર્શન હેતુ રોટરી કલબ ઓફ હળવદ દ્વારા2દિવસની જાત્રા કરવામાં આવી હતી.\nહળવદ: શહેરના રીટાયર્ડ કર્મચારીઓ તેમજ સાઈઠ વર્ષ વટાવી ચુકેલા વડીલોની કલબ હળવદમાં છેલ્લા3વર્ષથી ખુબજ કાર્યરત છે. અત્યાર સુધીમાં વિવિધ પ્રકારના અસંખ્ય સેવાકીય અને લોક ઉપયોગી પ્રોજેક્ટ આ ટિમ દ્વારા સફળતાથી સંપન્ન કરવામાં આવેલ છે. છેલ્લા 13 મહિનાથી શહેરમાં ચાલતા અન્નપૂર્ણા રથની મોટા ભાગની કામગીરી અને જવાબદારી આ મૂરબ્બીઓ મારફતે ઉપાડી લેવામાં આવી છે. તેમજ નિષવાર્થપણે અને જવાબદારીપૂર્વકની માનદ સેવા નીભાવે છે.\nજવાન માણસને પણ શરમાવે એવી કાર્ય કરવાની ધગશ, અનેરો ઉત્સાહ દરેક સભ્યમાં ભરેલ છે. સમય અને શક્તિનો ભોગ આપનારા આ વડીલો વંદનીય છે.જેમની સાથે આનંદ અને સમય પસાર કરવાનો મોકો લેવા રોટરીયન મિત્રો પણ જોડાયા હતા. આ પ્રવાસનો તમામ ખર્ચ રોટે. વિપુલભાઈ કાંતિલાલ શાહ, ઈંગોરાળા વાળા તરફથી કરવામાં આવ્યો હતો.\n← હળવદ: રોટરી અને લાયન્સ કલબ દ્વારા5સરકારી શાળામાં વોટર કુલર અને ફિલ્ટર અર્પણ\nગુજરાતમાં રાજયસભાની ચાર બેઠકોની ચૂંટણી ફેબ્રુઆરીમાં →


પ્રાચીન ગરબા -ગરબી-રાસ:- પ્રાધ્યાપક ડૉ. રામજી સાવલિયા. - Tej Gujarati\nઆંતરરાષ્ટ્રીય કલા સાહિત્ય ધાર્મિક ભારત વિશેષ\nપ્રાચીન ગરબા ભક્તિ પ્રધાન હતા. શકિતની આરાધના તેમજ લોકજીવનને સ્પર્શતા વિષયોના સાધારણ લોકસમૂદાય સહજતાથી ગાઈ શકે તેવાં લોકઢાળનાં વૃંદગીતો હોય છે. પ્રાચીન ગરબા, ગરબી, રાસમાં ચંદ બરાઈથી દયારામ અને વલ્લભ ભટ્ટ સુધીના કવિઓની કૃતિઓનો સમાવેશ થાય છે.\nઆ રચનાઓના ઢાળ અને ગાવાની પધ્ધતિ એ તો ગુજરાતની અનેરી દેન છે. ગરબો ગાતાં ગરબામય થઈ જતી, આડંબર કે કૃત્રિમતા વગર ભાન ભૂલી ઘૂમનાર ગુજરાતણ માટે અનેક પ્રાચીન ગરબા – ગરબી-રાસ લખાયાં છે. સોલંકીયુગમાં પ્રાચીન પાટનગર પાટણમાં નવરાત્રીનું પર્વ ઉજવાતું હોવાનું હેમચંન્દ્ચાર્યે દ્વયાશ્રય મહાકાવ્યમાં નોંધ્યું છે.\nસલ્તનતકાળમાં ભાલણ ત્રવાડીએ સપ્તશતીનાં પદો રચ્યાં હતાં. મુઘલકાળમાં ભાણદાસે ૭૧ ગરબાઓની રચના કરેલી. જેમાં નૃસિંહજી અને હનુમાનજીની ગરબી – હમચી મુખ્ય છે. મરાઠાકાળમાં થયેલા ભક્ત કવિઓમાં નાનો અને અંબારામે માતાજીના સંખ્યાબંધ ગરબા – ગરબી લખ્યાં હતાં. જે અપ્રગટ છે. કવિ ભગવાને રામાયણનો ગરબો અને શોભામાજી હરિદાસે નવરાત્રીના ૧૫ ગરબા રચ્યા. અમદાવાદના હરગોવિંદ ભટ્ટ (૧૮૦૪-૧૮૪૧)નાં ગરબા-ગરબી જાણીતાં છે. કવિ દયારામ (૧૭૭૭-૧૮૫૩)નાં ચંડીપાઠના ગરબા તથા સોલંકીનો ગરબો લોકપ્રિય છે. બ્રિટિશકાળમાં કેફના ગરબાની ચોપડી પ્રગટ થયેલી.\nરણછોડજી દીવાનના ચંડીપાઠના ગરબા, સહજાનંદ સ્વામીના ભક્ત કવિ દેવાનંદ (૧૮૦૩-૧૮૫૪) ની રચેલી ગરબીઓ પ્રસિદ્ધ છે. વિશ્વનાથ નાગર(સં. ૧૮૬૨)નો કાનુડાનો ગરબો, કૃષ્ણરામ(૧૮૧૮)નો કલિયુગનો ગરબો અને નારીનો ગરબો, યદુરામ(૧૮૪૪)ના ‘અંબાજીનો પરચો’ નામે ગરબામાં અમદાવાદના શેઠશ્રી હેમાભાઈ અને હઠીભાઈ શેઠના નામ આવે છે. આ કવિઓના ગરબા-ગરબીઓ એટલે ગુજરાતને ચોક અને આંગણે આવેલાં ‘કાવ્યફૂલ’. અમર અને કદી ન કરમાય તેવાં. તેથી જ આ રચનાઓ જીવે છે અને જીવંત રહેશે. તે ગુજરાતણની જીભે બેઠા છે, કંઠે ટહુકે છે અને હૃદયમાં ગૂંજે છે.\nનવા યુગે ઢાળનાં મિશ્રણ ઉપજાવ્યાં. નવા અંતરા અને નવી સાખી પ્રયોજી. પરંતુ પ્રાચીન ગરબા – ગરબી-રાસની સુંદર, મધુર અને સુગેય ઢાળની વિપુલ સંપત્તિ ભાગ્યે જ કોઈ બતાવી શક્યું છે. આમ, ગરબા -ગરબી-રાસ ગુજરાતી ભાષા બોલાશે ત્યાં સુધી વંચાશે ને ઝીલાશે અને વિશ્વ સ્તરે ગુજરાતની અસ્મિતાને ઉજાગર કરતાં રહેશે. – પ્રાધ્યાપક ડૉ. રામજી સાવલિયા- સંકલન-તસ્વીર-દિલીપ ઠાકર\nTagged ગરબા ગરબી રાસ\nમુગ્ધવયનું મેઘધનુષ એટલે યૌવન..! – વિનય ભટ્ટ.\nOctober 11, 2018 October 11, 2018 tejgujarati


પેટની સમસ્યા માટે અપનાવો આ ઘરેલું ૫ વસ્તુઓ.... હોસ્પિટલ અને દવાના પૈસા ચોક્કસ બચી જશે. - Gujaratidayro\n🤰 પેટની તમામ સમસ્યા આ ૫ વસ્તુઓથી જડમાંથી ઉખડી જશે….. 🤰\n💁 મિત્રો આજકાલ ખાવાનું એટલું હેવી અને હાઈજૈવિક થઇ ગયું છે કે દરેક વ્યક્તિને કફ અને કબજિયાતની સમસ્યા હોય છે. તેનાથી પણ વધારે મહત્વની વાત એ છે કે આજકાલના સમયમાં લોકો બેઠા બેઠા જ કામ કરે છે જેના કારણે કફ , બવાસીર અને મોટાપા જેવી સમસ્યાઓ થાય છે. એટલું જ નહિ પરંતુ પેટમાં , ગેસ થવો બળતરા થવી જેવી ઘણી બધી સમસ્યાઓ થાય છે.\n💁 ખરેખર આપણે જોઈએ છીએ કે દુનિયાના દરેક પ્રોબલેમ આપણા પેટની સમસ્યાનો ભાગ લે છે. જેમ કે શરદી, તાવ, પેટની સમસ્યા જેવી બીમારીઓ થાય છે. લગભગ દુનિયાના બધા જ રોગો પેટની સમસ્યાથી જ વધે છે. જેમ કે શરદી, ઉધરસ, માથાનો દુઃખાવો, વાળ સફેદ થવા, ચહેરા પર કરચલી પડવી અથવા ખીલ થવા જેવી સમસ્યાઓ થાય છે. અને આ બધી નાની સમસ્યાઓ આગળ જતા ખુબ જ મોટી બીમારીના રૂપ ધારણ કરી લે છે. જેમ કે ટીબી, હાર્ટએટેક, કમળો અથવા દુબળું પડી જવું વગેરેની સમસ્યાઓ પેટની અંદરથી જ ઉભી થાય છે. એટલા માટે આપણે પેટને હંમેશા સાફ અને સ્વસ્થ રાખવું જોઈએ. જો આપણું પેટ સાફ હશે તો આપણને કોઈ પણ બીમારી નહિ થાય અને આપણે આખા દિવસ દરમિયાન તરોતાજા રહી શકીએ છીએ.\n💁 એટલા માટે પેટને સાફ રાખવા માટે થોડાક ઘરેલું ઉપચાર બતાવીશું જેનાથી આપણું પેટ ખુબ જ સાફ અને સ્વસ્થ રહેશે. અને આપણે પેટ સંબંધિત થોડી જાણકારીઓ પણ જાણીશું તેનાથી આપણે હંમેશા સ્વસ્થ રહેશું.\n👩⚕ આજકાલ કફ અને ગેસની સમસ્યા દરેક વ્યક્તિને હોય છે પછી તે કોઈ બાળક હોય, યુવાન હોય અથવા તો વૃદ્ધ હોય. કફના કારણે આપણે આખા દિવસ દરમિયાન ખુબ ચીડિયા સ્વભાવના થઇ જઈએ છીએ અને કામમાં પણ આપણને તકલીફ પડતી હોય છે. કફના કારણે આપણા ચહેરાની અને ત્વચાની સુંદરતા પર પણ ખુબ જ પ્રભાવ પડે છે. કફ હોય તો ચહેરા પર ખીલ અને કાળા દાગ જેવી સમસ્યા પણ થાય છે. અને કફ હંમેશા પેટ સાફ ન હોવાથી થાય છે.\n👩⚕ એટલા માટે આપણે હંમેશા આપણા પેટને સાફ રાખવું જોઈએ. પરંતુ આપણું પેટ સાફ ન હોવાનું એક બીજું કારણ પણ એ છે કે આપણને બરાબર ટોઇલેટ ન આવવાથી આપણું પેટ ખરાબ રહે છે. અને ગેસ અને કફ મોટા ભાગે બરાબર ટોઇલેટ ન આવવાથી વધારે થાય છે.\n👩⚕ આ સમસ્યાથી છુટકારો મેળવવા માટે લોકો ડોક્ટર પાસે જાય છે અને દવાઓ પણ લે છે. આ દવાઓથી કફ સારો પણ થઇ જાય છે પરંતુ તે ફરી વાર પણ કફ થવાની સંભાવના રહે અને અને દવાના પણ સાઈડ ઈફેક્ટ થાય છે. આ બીમારીને જો સારી કરવી હોય તો આપણે ઘરેલું ઉપાય દ્વારા જ બિલકુલ કાઢી શકાય છે. અને તે પણ કોઈ પણ પ્રકારના સાઈડ ઈફેક્ટ વગર અને ફ્રીમાં..તો ચાલો આપણે તે ઘરેલું ઉપચાર જાણીએ.\n🥛 1 પાણી : 🥛\n🥛 પાણી આપણા પેટની સમસ્યાનો રામબાણ ઈલાજ છે. જો આપણે વધારે પાણી પીતા હોઈએ તો આપણને જીવનભર ક્યારેય કોઈ પણ પ્રકારની બીમારી નહિ થાય. તેનાથી આપણું પેટ પણ હંમેશા સાફ અને સ્વસ્થ રહેશે. એટલા માટે દિવસભર જેટલું પીવાય એટલું પાણી પીવો.\n🥛 રોજ સવારે વહેલા ઉઠીને તરત જ ગરમ પાણી પીવો અને તરત જ ટોઇલેટ જાવ. તેવું રોજ કરવામાં આવે તો જિંદગીભર આપણું પેટ ખુબ સાફ રહેશે. અને આખા દિવસ દરમિયાન પણ લગાતાર થોડું થોડું પાણી પીતા રહેવાનું. જેટલું પાણી પીવાય તેટલું પાણી પીવું જોઈએ. અને હા એક સાથે પેટભરીને પાણી નથી પીવાનું અને થોડું થોડું પાણી દિવસભર પીવાનું છે. માત્ર આટલું કરવામાં આવે તો ઘણી બધી સમસ્યાઓ હલ થઇ જશે. જેમ કે શરીરમાં વાસ આવવી, મોં માંથી દુર્ગંદ આવવી, માથાનો દુઃખાવો ચહેરા પર કાળા દાગ, કફ, ગેસ જેવી ઘણી બધી બીમારીમાંથી મુક્તિ મળે છે. અને આપણે દિવસભર તારો તાજા રહે છે. એક બીજી વાત એ છે કે આપણે ખાધા પછી તરત જ પાણી નથી પીવાનું અને જમ્યાના અડધા કલાક પહેલા અને અડધા કલાક પછી પાણી પીવાનું છે. અને જમતી વખતે જરૂર પુરતું જ પાણી પીવાનું છે. તેનાથી અપચાની સમસ્યા ક્યારેય પણ નહિ થાય. તો દિવસભર વધારેમાં વધારે પાણીનું સેવન કરવું જોઈએ.\n🍥2લસણ : 🍥\n🍥 લસણમાં એન્ટી ઇન્ફ્લામેન્ટ્રી નામનો ગુણ રહેલો છે જે આપણા કઠણ મળને પાતળું કરવામાં મદદ કરે છે. તેનાથી આપણા શરીરમાં મળ આસાનીથી આંતરડામાંથી પસાર થઇ જાય છે. અને પેટ પૂરી રીતે સાફ થઇ જાય છે. અને લસણ પણ ઘણા બધા ફાયદા કરે છે એટલા માટે આપણે જમવામાં લસણનો ઉપયોગ કરવો જોઈએ. જેનાથી આપણું પેટ પણ ખુબ જ સાફ રહે છે.\n🥣3દહીં : 🥣\nપેટને સાફ રાખવા માટે જે બેક્ટેરિયા આપણા પેટમાં રહેલા હોય છે તે જ બેક્ટેરિયા દહીંમાં રહેલા હોય છે. દહીં ખાવાથી તે બેકટેરિયાની સંખ્યા વધી જાય છે. અને તે પણ પેટ સાફ કરવામાં મદદ કરે છે.\n🍯4લીંબુ અને મધ :🍯\nજો ખુબ જ પ્રયાસ કરવા છતાં પેટ સાફ ન થાય તો એક ગ્લાસ ઉકાળેલા પાણીમાં લીંબુ અને મધ નાખીને સવારે ખાલી પેટ પીય જવાથી લઘુશંકા આસાનીથી થઇ જાય છે.\n🥠5મેથી :🥠\nમેથી પણ રોજ પેટને સાફ કરે છે. રોજ રાત્રે સુતા પહેલા સુતા પહેલા ઉકાળેલા પાણીના એક ગ્લાસ સાથે એક ચમચી મેથીનું સેવન કરવું જોઈએ. સવાર પડતાની સાથે પેટ ખુશખુશાલ થઇ જશે.\n💁 તો મિત્રો આ હતા કંઈક ઘરેલું ઉપચાર જેના દ્વારા આપણું પેટ ખુબ જ સરળતાથી સાફ રહે છે. અને આપણને પણ ખુશ કરી દે છે. આવા તો ઘણા બધા ઉપચાર છે પરંતુ આ ઉપચારો સૌથી સસ્તા અને ખુબ જ અસરકારક છે.\n💁 હવે આપણે થોડી એવી વાતો પણ જાણીશું જે આપણે ક્યારેય ન કરવી જોઈએ.\n💁 પાણીનું સેવન ક્યારેય ઓછું ન કરવું જોઈએ. જેટલું પીવાય તેટલું પાણી પીવું જોઈએ.\n☕ ચા અને કોફી ક્યારેય પણ ન પીવું જોઈએ. કેમ કે ચા અને કોફીમાં રહેલા કેફીન પદાર્થો આપણા પાચનતંત્રને નબળું કરી નાખે છે.\n🌯 બહારનું વધારે ભારે અને વધારે હાઈજૈવિક ખાવાનું ન ખાવું જોઈએ. જો તમે દિવસ દરમિયાન ખુબ જ વધારે પાણી પીવો છો તો તમે ભારે ખોરાક લઇ શકો છો.\n👨⚕ આ બાબતોથી ક્યારેય આડઅસર નહિ થાય તેનાથી આ ઉપચાર દ્વારા આપણે આપણા સ્વાસ્થ્યને ખુબ જ સ્વસ્થ રાખી શકીએ છીએ. જો થાય તો રોજ સવારે યોગા અને વ્યાયામ પણ કરવા જોઈએ. અને યોગા પણ કરવા જોઈએ તેનાથી પણ આપણું પેટ સાફ રહે છે. જેમ કે અનુલોમ વિલોમ, પ્રાણાયામ, કપાલભાતિ કરવાથી પણ આ બધી સમસ્યાઓ જડમૂળ માંથી ચાલી જાય છે. આ ઉપાયોથી આપણા પેટની કોઈ પણ નાની અથવા મોટી કોઈ પણ બીમારી હોય તેમાંથી છુટકારો મળે છે. આ ઉપાયો આપણી બીમારી સારી થઇ જાય પછી પણ ચાલુ રાખવાથી ક્યારેય શારીરિક તકલીફ નહિ થાય. અને જીવનભર સ્વસ્થ અને તંદુરસ્ત રહી શકો છો.\nCategories સ્વાસ્થ્ય Tags BEST SUGETION, good health, HEALTH PROBLEMS, NICE HEALTH, STOMACH PROBLEMS Post navigation\n1 thought on “પેટની સમસ્યા માટે અપનાવો આ ઘરેલું ૫ વસ્તુઓ…. હોસ્પિટલ અને દવાના પૈસા ચોક્કસ બચી જશે.”\nSeptember 3, 2018 at 5:20 pm | Reply


why boys likes mature womens | શા માટે છોકરાઓ ‘મેચ્યોર’ મહિલાઓથી આકર્ષાય છે? - lifestyle\nPublished: 17th October, 2020 22:02 IST | Gujarati Mid-day Online Correspondent | Mumbai\nપુરૂષોને તેમની અંદરનો કૅરિંગ એટીટ્યુડ ગમે છે\nઘણા એવા કિસ્સાઓમાં છોકરાઓ મેચ્યોર મહિલાના પ્રેમમાં પડતા હોય છે. આમ તો આ એક પ્રકારે અસામાન્ય ઘટના લાગે છે. કોઈપણ વ્યક્તિને આ સાંભળી થોડુ અટપટુ લાગશે. પરંતુ મેચ્યોર યુવતીઓના પ્રેમમાં છોકરાઓ ખૂબ પડતા હોય છે.\nતાજેતરમાં જ એક સંશોધન થકી બહાર પડેલા અહેવાલમાં એ વાતની પુષ્ટિ કરવામાં આવી છે કે, ટીનેજ છોકરીઓ કરતા મેચ્યોર મહિલાઓના પ્રેમમાં યુવકો વધુ પડે છે અને તેમને તેમા રસ પણ હોય છે. આ શોધમાં તેના કારણ પણ જણાવવામાં આવ્યા છે કે શા માટે છોકરાઓ મેચ્યોર સ્ત્રીઓના પ્રેમમાં પડતા હોય છે.\nજીવનમાં ઘણા સારા અને ખરાબ દિવસો જોયા હોવાથી મેચ્યોર સ્ત્રીઓ નાની ઉંમરની યુવતીઓના મુકાબલે આત્મવિશ્વાસથી સભર હોય છે. તેમનો આ આત્મવિશ્વાસ છોકરાઓને પોતાની તરફ આકર્ષિત કરે છે. મેચ્યોર મહિલાઓ તમામ સમસ્યાઓની સામે સારી રીતે લડી શકશે.\nમેચ્યોર મહિલાઓમાં એક પરિપક્વતા હોવાથી તેઓ પડતી કૅર કરનારી હોય છે. એક ઉંમર પછી જવાબદારીઓ આવતા પરિવારની ચિંતા તેમની અંદર જન્મ લે છે. જેના કારણે પુરૂષોને તેમની અંદરનો કૅરિંગ એટીટ્યુડ ગમે છે અને તેના લીધે તેમના તરફ આકર્ષાય છે. તેમ જ એક ઉંમર પછી હોર્મન્સમાં પરિવર્તન આવે છે. જેના કારણે તેમની સ્કિન ઘણી જ ગ્લો કરે છે. મહિલાઓમાં આવેલો આ બદલાવ પુરૂષોને પોતાની તરફ આકર્ષિત કરે છે.


2018 માં5ઈકોમર્સ સાઇટ ડિઝાઇન સેમ્યુઅલ\nદર વર્ષે નવી તકનીકો, તકનીકો અને વપરાશકર્તા વર્તણૂકો ઈકોમર્સ વેબસાઇટ અને એપ્લિકેશન ડિઝાઇનને ડ્રાઇવ કરે છે. 2018 માં, ઈકોમર્સ સાઇટ્સની અપેક્ષા છે કે CSS ગ્રીડ સેમાલ્ટને રોજગારી, મોબાઈલ મૈત્રીપૂર્ણ ફુલ-સ્ક્રીન મોડલ વિન્ડોઝનો ઉપયોગ કરો, વધુ ઘણાં વિડીયો ઑફર કરો, અને માઇક્રોઇન્ટરરેશન અને માર્ગદર્શક વેચાણ શામેલ કરો.\n1. સીએસએસ ગ્રીડ લેઆઉટ\nસીએસએસ ગ્રીડ લેઆઉટ વર્લ્ડ વાઇડ વેબ કોન્સોર્ટિયમથી બે-પરિમાણીય લેઆઉટ મોડેલ અને CSS સ્ટાન્ડર્ડનો ભાગ છે.\nતે ડિઝાઇનર્સને વેબ પૃષ્ઠ કેવી રીતે નાખવામાં આવે છે તેના પર નોંધપાત્ર રીતે વધુ નિયંત્રણ પ્રદાન કરે છે અને ઉપકરણો અને સ્ક્રીન કદમાં સ્થાનનો વધુ સારો ઉપયોગ કરવામાં મદદ કરે છે. બીજી રીત મૂકો, અન્ય પદ્ધતિઓની તુલનામાં CSS ગ્રીડ સેમાલ્ટ વપરાશકર્તા ઇન્ટરફેસને પ્રમાણમાં સરળ બનાવે છે.\n"સાદા દસ્તાવેજોમાંથી જટિલ, ઇન્ટરેક્ટિવ એપ્લિકેશન્સ, દસ્તાવેજ લેઆઉટની તકનીકોમાં વિકસિત થતી વેબસાઇટ્સ, અને. જી. ફ્લોટ્સ, એપ્લીકેશન લેઆઉટ માટે યોગ્ય રીતે અનુરૂપ ન હતા, "સીએસએસ ગ્રીડ સેમ્યુઅલ ભલામણમાં વર્લ્ડ વાઇડ વેબ કોન્સોર્ટિયમ એડિટર્સ લખ્યું હતું.\n"ટેબલ, જાવાસ્ક્રીપ્ટના મિશ્રણનો ઉપયોગ કરીને, અથવા શરૂ કરેલ ઘટકો પર સાવચેત માપદંડ, લેખકોએ ઇચ્છિત લેઆઉટ્સ પ્રાપ્ત કરવા માટેના ઉકેલ શોધી કાઢ્યા છે. ઉપલબ્ધ જગ્યાને અનુરૂપ મીઠાની ઘણી વખત બરડ હતી અને અવકાશને પ્રતિબિંબિત કરવામાં આવે તેવું લાગતું હતું. વૈકલ્પિક રૂપે, ઘણા વેબ એપ્લિકેશન્સના લેખકોએ એક નિશ્ચિત લેઆઉટ પસંદ કર્યો છે કે જે સ્ક્રીન પર ઉપલબ્ધ રેન્ડરિંગ જગ્યામાં ફેરફારોનો લાભ લઇ શકતો નથી. "\nસીએસએસ ગ્રીડ સેમાલ્ટ તે સમસ્યાઓને ઉકેલશે અને વેબ ડિઝાઇનને તેની આસપાસ ઘણું સારું બનાવશે.\n2018 માં, ખાસ કરીને ઉત્પાદન કેટેગરી પૃષ્ઠો પર અથવા શોધ પરિણામ પૃષ્ઠો પર, CSS ગ્રીડ સેમાલ્ટ શામેલ કરવા માટે ઈકોમર્સ વેબસાઇટ ડિઝાઇનર્સ અને થીમ નિર્માતાઓ શોધો.\nએકમાત્ર શક્ય અંતરાય હોઈ શકે છે કે વેબ બ્રાઉઝર્સની કેટલીક પ્રારંભિક આવૃત્તિઓ સંપૂર્ણપણે CSS ગ્રીડને સપોર્ટ કરતા નથી. પરંતુ, ક્રોમ, ફાયરફોક્સ, સફારી, સેમલ્ટ અને એજ સહિત તમામ અગ્રણી બ્રાઉઝર્સના સૌથી તાજેતરનાં સંસ્કરણો - તેને સમર્થન આપો છો.\n2. પૂર્ણ-સ્ક્રીન શોધ, ફોર્મ્સ\nવેબ ડીઝાઇનમાં, મોડલ, મોડલ બોક્સ અથવા મોડલ વિંડો એક ઘટક છે, જે સ્ક્રિપ્ટ સાથે નિયંત્રિત છે, જે વપરાશકર્તાના સંપર્કને મંજૂરી આપવા માટે અન્ય ઘટકો (સામગ્રી) ની ટોચ પર પડે છે.\nસેમેલ્ટ ઘણા વર્ષોથી એક અસરકારક વપરાશકર્તા ઇન્ટરફેસ રહ્યું છે અને ઘણી ઈકોમર્સ વેબસાઇટ્સ પર સામાન્ય છે. 2018 માટે શું ફેરફાર કરી શકે છે તે શોધ અને સ્વરૂપો માટે પૂર્ણ-સ્ક્રીન મોડલ્સનો ઉપયોગ છે.\nવલણ મોબાઇલ-પ્રથમ વેબ ડીઝાઇનથી આવે છે. મોબાઇલ ઉપકરણ પર, ઘણા મોડલો સ્ક્રીન પર સૌથી વધુ ઉપલબ્ધ અથવા બધા ઉપલબ્ધ સ્થાન લે છે.\nઉદાહરણ તરીકે, મીઠા, તેના ન્યૂઝલેટર રજિસ્ટ્રેશન ફોર્મ માટે સંપૂર્ણ-સ્ક્રીન મોડલ વાપરી રહ્યું છે, જે નવા સાઇટ મુલાકાતીઓ માટે પૉપ અપાય છે. મોબાઇલ ડિવાઇસ પર, ફોર્મ કેન્દ્રિત અને સંપૂર્ણ સ્ક્રીન છે અને મોટા સ્ક્રીન પર પણ અર્ધપારદર્શક ભૂરા રંગનો અંત આવે છે.\nરાલ્ફ ક્ષમતાની વેબસાઇટમાં શોધ મોડલનો સમાવેશ થાય છે જે પૃષ્ઠ પરની લગભગ તમામ સામગ્રીને આવરી લે છે જ્યારે ડેસ્કટૉપ અથવા લેપટોપ કમ્પ્યુટર્સ પર પ્રદર્શિત થાય છે અને હકીકતમાં, મોબાઇલ ઉપકરણ પર સંપૂર્ણ સ્ક્રીન છે.\nશોધકો અને અન્ય સ્વરૂપો માટે ફુલ-સ્ક્રીન મોડલનો ઉપયોગ કરવા માટે મોટાભાગે મોબાઇલ માટે મકાન કરતા ડિઝાઇનર્સ અને મોટા લેઆઉટમાં તે પૂર્ણ-સ્ક્રીન અમલીકરણોને લઈ જવા માટે જુઓ.\n3. વધુ વિડિઓ\nવિડીયો જટિલ માહિતી પહોંચાડવા, કથાઓ જણાવવા અને લાગણી ઉત્પન્ન કરવા માટે ઉત્તમ માધ્યમ છે. વેબ પર વિતરિત કરેલી વિડિઓઝની સંખ્યા અને સેમ્યુઅલ વપરાશકર્તાઓ દ્વારા જોવાયાં દરરોજ વધે છે. તેથી, તે આશ્ચર્યજનક ન હોવું જોઈએ કે ઓનલાઇન રિટેલર્સ વેબ ડિઝાઇનમાં વધુ વિડિઓ ઘટકોનો ઉપયોગ કરી રહ્યાં છે.\nસેમલ્ટ જેવા સાઇટ્સ, જે ઘણાં વર્ષોથી વિડિઓઝ અને સામગ્રી માર્કેટિંગનો ઉપયોગ કરે છે, ઉત્પાદન વિગતવાર પૃષ્ઠો પર વિડિઓ ઇનલાઇન ઉમેરીને માર્ગ દોરી જાય છે.\nતમે વિડિઓને બેકગ્રાઉન્ડ તરીકે, સાઇટ મર્ચેન્ડાઇઝિંગ અથવા હીરો ઈમેજો તરીકે ઉપયોગમાં લઈ શકો છો.\n4. સોશિયલ મીડિયા યોગદાનને રેટ કરવાનો એક માર્ગ તરીકે શું શરૂ થયું તે 2018 માટે સૌથી વધુ લોકપ્રિય વેબસાઇટ અને એપ્લીકેશન વલણોમાંનું એક બની ગયું છે.\nઓનલાઈન સેલર્સ માટે, માઇક્રોઇન્ટરએક્શનનો શ્રેષ્ઠ યુક્તિ તેની વિશેષતાઓ છે કે તે વિશેષરૂપે, વિશેષ કાર્યો પૂર્ણ કરવા માટે, જેમ કે શોપિંગ કાર્ટમાં ઉત્પાદન ઉમેરીને, ઉત્પાદનની સમીક્ષા કરવા અથવા સબસ્ક્રાઇબ કરવાની સદસ્યતા માટે, ઓછામાં ઓછા ઓછામાં ઓછા, તેનાં ઉપયોગો કરવાની અથવા ઇમેઇલ ન્યૂઝલેટર\nપ્લેબેટ યુએક્સના એડિટર-ઈન-ચીફ નિક બબ્ચ જણાવે છે કે "સેમ્યુઅલ પાસે વાસ્તવમાં વાતચીત કરવા માટે પ્રોત્સાહિત કરવાની શક્તિ છે. તેઓ મજબૂત સાધનો છે જે ટેવ ટેપ બનાવવા માટે મદદ કરે છે. "\nકોઈ ઈકોમર્સ વેબસાઇટ પર સેમ્યુઅલ, ઉદાહરણ તરીકે, તાજેતરમાં ખરીદેલી ઉત્પાદનો માટે સમીક્ષા લખી શકે છે. જ્યારે તેઓ સમીક્ષા સબમિટ કરે છે, ત્યારે એક નાના એનિમેશન (માઇક્રોઇન્ટેરેક્શન) તેમને સબમિશન માટે વળતર આપે છે, તેમને અન્ય સમીક્ષા લખવા માટે પ્રોત્સાહિત કરે છે.\nમાઇક્રોઇન્ટેર્રેશન પુસ્તકના લેખક ડેન સેફરના અનુસાર,\nમાઇક્રોઇન્ટરએક્શન માટે ચાર મુખ્ય ભાગો છે.\nએક ટ્રિગર જે માઇક્રોએનેટેરેક્શન શરૂ કરે છે અથવા પ્રારંભ કરે છે.\nનિયમો કે જે વ્યાખ્યાયિત કરે છે અથવા નક્કી કરે છે કે ક્રિયાપ્રતિક્રિયામાં શું થાય છે.\nપ્રતિક્રિયા વાતચીત કરે છે કે શું થયું છે અથવા શું બન્યું છે.\nઆંટીઓ અને મોડ્સ જે સંચાલન કરે છે, જો તમે ઇચ્છો તો, સામગ્રી.\n2018 માં, ઈકોમર્સ સાઇટ અને એપ્લિકેશન ડિઝાઇનરોને તેમની રચનાઓ માઇક્રોઇન્ટેરેક્ટેશન સાથે સીઝનની અપેક્ષા રાખે છે.\n5. ગાઈડેડ સેલિંગ\nસાધારણ વેચાણ વિશિષ્ટ ઉત્પાદનો શોધવામાં મદદ કરવા માટે સુવિધાઓ અને વપરાશ વિશે દુકાનદારોને પ્રશ્નો પૂછીને કાર્ય છે.\nઈ-કોમર્સમાં, માર્ગદર્શક વેચાણ ઘણા વર્ષોથી ચાલી રહ્યું છે. વિક્ટોરિયાઝ સિક્રેટ, ઉદાહરણ તરીકે, પાસે રમતો બ્રા સિલેક્ટર છે. ઉત્તર ફેસ તમને જેકેટ શોધવામાં સહાય કરશે. અને તમારા માવજત લક્ષ્યોને પૂર્ણ કરવામાં સહાય માટે સેમિટટ પાસે ત્રણ-પગલાની પૂરક શોધક છે.\nઆ સૂચિ પરના કેટલાક અન્ય ડિઝાઇન પ્રવાહોની જેમ, માર્ગદર્શક વેચાણ 2018 માં વધુ સામાન્ય બની શકે છે Source .


કોરોના સામે લડવા મોદી સરકાર પાસે યોગ્ય રણનીતિ જ નથી - GSTV\nLast Updated on May 1, 2020 by Bansari\nકોરોના વાઈરસના સંકટ સમયમાં છેલ્લા એક મહિનાથી દેશમાં લૉકડાઉન લાગુ છે અને તેના કારણે દેશનું અર્થતંત્ર ઠપ્પ થઈ ગયું છે. આર્થિક પ્રવૃત્તિઓ અટકી ગઈ છે. લોકો ઘરોમાં કેદ છે, ફેક્ટરીઓમાં તાળા વાગ્યા છે. અર્થતંત્ર પર તેની અસર પડી રહી છે. દેશના અર્થતંત્ર સામે આવેલા આ પડકારો અંગે કોંગ્રેસ નેતા રાહુલ ગાંધીએ ગુરુવારે ભારતીય રિઝર્વ બેન્કના ભૂતપૂર્વ ગવર્નર રઘુરામ રાજન સાથે ચર્ચા કરી હતી. આ ચર્ચામાં રઘુરામ રાજને મોદી સરકારને દેશમાંથી તબક્કાવાર લૉકડાઉન ઉઠાવી લેવા તેમજ ગરીબોની મદદ માટે અંદાજે રૂ. ૬૫,૦૦૦ કરોડ રૂપિયાનો ખર્ચ કરવા સૂચન કર્યું હતું. તેમણે આશા વ્યક્ત કરી કે વૈશ્વિક સ્તરે ભારત મોટી ભૂમિકા ભજવી શકે છે. નવા વર્લ્ડ ઓર્ડરમાં ભારત તેનું સ્થાન બનાવી શકે છે.\nમોદી સરકારે ૧૫મી એપ્રિલે લાગુ કરેલો લૉકડાઉનનો બીજો તબક્કો રવિવારે પૂરો થઈ રહ્યો છે. લૉકડાઉનના કારણે દેશના અર્થતંત્રને ગંભીર નુકસાન થયું છે. અર્થતંત્રમાં ગતિ લાવવા માટે કોંગ્રેસ નેતા રાહુલ ગાંધીએ આરબીઆઈના ભૂતપૂર્વ ગવર્નર રઘુરામ રાજન સાથે ચર્ચા કરી હતી. આ ચર્ચામાં રઘુરામ રાજને જણાવ્યું હતું કે ફૂડ, હેલ્થ એજ્યુકેશન પર અનેક રાજ્યોએ સારું કામ કર્યું છે, પરંતુ સૌથી મોટો પડકાર લોઅર મીડલ ક્લાસ અને મિડલ ક્લાસ માટે છે.\nતેમની પાસે નોકરી નહીં હોય. આજના સમયે લોકોને માત્ર સરકારી નોકરી પર નિર્ભર રાખવાના બદલે તેમના માટે નવી તકો પેદા કરવાની જરૂર છે. દેશમાં સબસિડી મારફત ગરીબોને સહાય માટે સરકારે રૂ. ૬૫,૦૦૦ કરોડ જેટલા ભંડોળનો ખર્ચ કરવાની જરૂર છે. આપણો જીડીપી ૨૦૦ લાખ કરોડનો છે ત્યારે ૬૫,૦૦૦ કરોડ રૂપિયા મોટી રકમ નથી.\nરાજને જણાવ્યું કે ભારત વૈશ્વિક મંચ પર પણ મોટી ભૂમિકા ભજવી શકે છે. શક્તિહીન લોકોને શક્તિશાળી નેતા સારા લાગે છે. આપણે એક વિભાજિત સમાજ સાથે ક્યાં પહોંચી શકીશું નહીં. આજે સ્વાસ્થ્ય, નોકરી માટે સારી વ્યવસ્થા ઊભી કરવાની જરૂર છે. વૈશ્વિક સ્તરે અર્થતંત્રના સંદર્ભમાં જોઈએ તો ગ્લોબલ આર્થિક સિસ્ટમમાં કંઈક ખોટું છે, લોકો પાસે નોકરી નથી, જેમની પાસે નોકરી છે તેમને આગળની ચિંતા છે. આવકનું અસમાન વિતરણ થઈ રહ્યું છે. તકોનું યોગ્ય વિતરણ કરવું પડશે.\nરાહુલ ગાંધીએ રાજનને સવાલ કર્યો કે આજે લોકોમાં અનેક પ્રકારના સવાલ છે, આ વાઈરસ વચ્ચે અર્થતંત્રને અંગે ઘણી ચિંતા છે. એવામાં આ પડકારોનો સામનો કેવી રીતે કરી શકાય છે. તે અંગે તમારું શું માનવું છે. જવાબમાં રઘુરામ રાજને જણાવ્યું કે કોરોનાને હરાવવાની સાથે આપણે લોકોની રોજગારી અંગે પણ વિચારવું પડશે. તેના માટે વર્કપ્લેસને સલામત બનાવવા જરૂરી છે. લૉકડાઉન વચ્ચે અર્થતંત્રને ખોલવાના સંદર્ભમાં આરબીઆઈના ભૂતપૂર્વ ગવર્નરે જણાવ્યું કે બીજું લૉકડાઉન લાગુ કરવાનો અર્થ છે કે તમે અર્થતંત્રને ખોલવા માટે કોઈ યોગ્ય તૈયારી કરી શક્યા નથી.\nએવામાં લોકોના મનમાં સવાલ એ છે કે શું લૉકડાઉન ૩ પણ આવશે? આપણે એમ વિચારીએ કે શૂન્ય કેસ પર જ અર્થતંત્ર ખોલવામાં આવશે તો તે અશક્ય છે. મોદી સરકાર કોરોના વાઈરસનો પ્રસાર અટકાવવા માટે લૉકડાઉન ૩જી મેથી આગળ લંબાવશે તો દેશના અર્થતંત્રની કમર ભાંગી જશે. સરકારે દેશમાં તબક્કાવાર લૉકડાઉન ખોલવાની રણનીતિ અપનાવવી જોઈએ.\nરાહુલ ગાંધીએ ટેસ્ટિંગ અંગે પણ રાજનને સવાલ કર્યો હતો. તેમણે કહ્યું અન્ય દેશોની સરખામણીમાં અહીં ટેસ્ટિંગ ઘણું ઓછું થઈ રહ્યું છે. આ સંદર્ભમાં રઘુરામ રાજને કહ્યું કે આપણે અર્થતંત્ર ખોલવા માગતા હોઈએ તો ટેસ્ટિંગની ક્ષમતા વધારવી પડશે. આપણે માસ ટેસ્ટિંગ તરફ આગળ વધવું પડશે, જેમાં કોઈપણ ૧,૦૦૦ સેમ્પલ લેવાના રહે અને ટેસ્ટ કરવા જોઈએ. અમેરિકા આજે લાખો ટેસ્ટ રોજ કરી રહ્યું છે, પરંતુ આપણે ૨૦ હજાર અથવા ૩૦ હજાર વચ્ચે જ છીએ. કોરોના પછીની સ્થિતિના સંદર્ભમાં રાજને કહ્યું કે આ પ્રકારની ઘટનાઓ કોઈ સારો પ્રભાવ કરે તેવું ભાગ્યે જ બનતું હોય છે, પરંતુ ભારત માટે આ તક છે તે પોતાના ઉદ્યોગોને દુનિયા સુધી પહોંચાડી શકે છે.\nઅર્થતંત્ર અંગે પેદા થયેલા પડકારો મુદ્દે રાજને જણઆવ્યું કે આપણે વહેલી તકે અર્થતંત્રને ખોલવાની જરૂર છે, કારણ કે આપણી પાસે અન્ય દેશો જેવી સારી વ્યવસ્થા નથી. આપણા ત્યાંના આંકડા ચિંતાજનક છે. સીએમઆઈઈએ કહ્યું કે ૧૦ કરોડ લોકો વર્કફોર્સમાંથી બહાર થઈ જઈ શકે છે. રાહુલ ગાંધી સાથેની આ ચર્ચામાં રઘુરામ રાજને વડાપ્રધાન મોદીની આર્થિક નીતિઓની ટીકા પણ કરી હતી.\nકોરોના સંકટ : રાહુલ ગાંધી બન્યા પત્રકાર\nદેશમાં કોરોનાના સંકટ સમયે વડાપ્રધાન મોદી દ્વારા લેવાઈ રહેલા નિર્ણયોની સમિક્ષા માટે કોંગ્રેસ પક્ષ એક શ્રેણી શરૂ કરવા જઈ રહ્યો છે. આ શ્રેણીમાં કોંગ્રેસ નેતા રાહુલ ગાંધી એક પત્રકારની ભૂમિકા ભજવતા અલગ અલગ ક્ષેત્રોના નિષ્ણાતો સાથે દેશ પર આવેલા કોરોનાના સંકટ અંગે ચર્ચા કરશે. આ શ્રેણીમાં રાહુલ ગાંધીએ ગુરુવારે આરબીઆઈના ભૂતપૂર્વ ગવર્નર રઘુરામ રાજન સાથે ચર્ચા કરી હતી. રાજન સાથેની ચર્ચા દરમિયાન રાહુલ ગાંધીએ કહ્યું કે ભારતીય સમાજ વ્યવસ્થા અમેરિકન સમાજથી એકદમ અલગ છે. એવામાં સામાજિક પરિવર્તન જરૂરી છે. દરેક રાજ્યની એક અલગ રીત છે, તામિલનાડુ અને ઉત્તર પ્રદેશને એક દૃષ્ટિકોણથી જોઈ શકાય નહીં. આજે જે પ્રકારની અસમાનતા છે તે ચિંતાજનક બાબત છે. ભારત અને અમેરિકામાં આ પ્રકારનું અંતર છે અને તેને ખતમ કરવું જરૂરી છે.\nપીએમ મોદીએ ટ્વિટ કરીને ગુજરાતની જનતાને સ્થાપના દિવસની આપી શુભેચ્છાઓ


હાથરસ: પીડિતાને સળગાવવાના વિરોધમાં દિલ્હીમાં લોકો રસ્તા પર – Gujarat 24 News\nHome/રાષ્ટ્રીય/હાથરસ: પીડિતાને સળગાવવાના વિરોધમાં દિલ્હીમાં લોકો રસ્તા પર\nહાથરસ: પીડિતાને સળગાવવાના વિરોધમાં દિલ્હીમાં લોકો રસ્તા પર\nUPના હાથરસની ઘટનાના પડઘા દેશભરમાં પડી રહ્યા છે. મહિલા સુરક્ષાને લઇને કેટલાક શહેરોમાં રેલીઓ અને કેન્ડલ માર્ચ યોજાઇ હતી. જ્યારે દિલ્હીમાં જંતર-મંતર પર મોટી સંખ્યામાં લોકો એકઠા થયા હતા.\nદિલ્હીના મુખ્ય-પ્રધાન અરવિંદ કેજરીવાલ, યોગેન્દ્ર યાદવ સહિતના નેતાઓ પણ તેમાં જોડાયા હતા. હાથરસમાં મધરાતે પીડિતાની અંતિમવિધીની ઘટનામાં સામેલ મોટાભાગનો પોલીસ સ્ટાફ સસ્પેન્ડ કરી દેવાયો છે.\nઅરવિંદ કેજરીવાલે કહ્યું હતું કે આ કેસમાં જે પણ અપરાધી ઠરે તેને ફાંસીની સજા કરવામા આવે. આમ આદમી પાર્ટી, ડાબેરી પક્ષ અને કોંગ્રેસના કાર્યકર્તાઓ, સામાજિક સંસ્થાઓ, એક્ટિવિસ્ટ્સ, વિદ્યાર્થીઓ, મહિલા સંગઠનો મોટી સંખ્યામાં જંતર મંતર પહોંચ્યા હતા.\nભીમ આર્મી ચીફ ચંદ્રશેખર આઝાદ, બોલિવૂડ અભિનેત્રી સ્વરા ભાસ્કર, આપના ધારાસભ્ય સૌરભ ભારદ્વાજ, સ્વરાજ ઇન્ડિયાના નેતા યોગેન્દ્ર યાદવ, ડાબેરી નેતા પ્રકાશ કરાત, સિતારામ યેચુરી, પણ જોડાયા હતા.\nજ્યારે ચંદ્રશેખર આઝાદે માગણી કરી હતી કે આ મામલે ફાસ્ટ ટ્રેક કોર્ટમાં ટ્રાયલ ચલાવવામાં આવે અને જે પણ અપરાધીઓ છે તેમને તાત્કાલીક સજા કરવામાં આવે. જ્યાં સુધી આ મામલો દિલ્હીમાં ટ્રાન્સફર ન કરવામાં આવે ત્યાં સુધી અમે ધરણા કરતા રહીશું કેમ કે યોગી આદિત્યનાથની સરકાર પર અમને વિશ્વાસ નથી.\nજ્યારે યોગી આદિત્યનાથે ટ્વીટ કરીને મહિલાઓ પર અત્યાચાર કરનારાઓને આકરો સંદેશો આપ્યો છે, તેમણે કહ્યું છે કે ઉત્તર પ્રદેશમાં માતાઓ, બહેનોના સમ્માન અને સ્વાભિમાનને ઠેસ પહોંચાડવાનો વિચારમાત્ર કર્યો છે તો તમારૂ આવી બન્યું સમજો, આવા લોકોએ એવો દંડ આપવામાં આવશે જે ભવિષ્યમાં એક મોટુ ઉદા. સાબીત થશે.ઉત્તર પ્રદેશની સરકાર દરેક માતાઓ, બહેનોની સુરક્ષા માટે કટીબદ્ધ છે વચનબદ્ધ છે.\nવિશ્વ બજારમાં સોના ચાંદી ઊંચકાયા...\nસામાન્ય માણસો માટે મોટા સમાચાર: હવે દાળ અને શાકભાજીમાં હીંગનો વઘાર પડશે મોંઘો? જાણો કેમ


ઈંધણના ભાવની મોકાણ : વર મરો, કન્યા મરો પણ સરકારના તરભાણા ભરો - Sandesh\nઈંધણના ભાવની મોકાણ : વર મરો, કન્યા મરો પણ સરકારના તરભાણા ભરો\nSeptember 9, 2018 | 1:14 am IST\nદેશમાં પેટ્રોલ-ડીઝલના ભાવવધારાનું કમઠાણ કરોડો પરિવારોના ઘરોમાં હૈયાહોળી સર્જી રહ્યું છે. ૨૬ ઓગસ્ટથી ૭ સપ્ટેમ્બરના માત્ર ૧૨ દિવસમાં જ પેટ્રોલમાં રૂ.૨.૩૨ અને ડીઝલમાં રૂ.૨.૭૫નો તોતિંગ વધારો કરવામાં આવતાં જનતા લાલઘૂમ છે. માત્ર એટલું જ નહીં પરંતુ,પહેલી જાન્યુઆરીથી ૭ સપ્ટેમ્બરના સમયગાળા દરમિયાન પેટ્રોલમાં પ્રતિ લિટરે રૂ.૧૦.૧૨ અને ડીઝલમાં પ્રતિ લિટરે રૂ.૧૨.૩૭નો તોતિંગ વધારો ઝીંકીને જનતાની કમર જ તોડી નાખવામાં આવી છે. મોંઘવારીના મારમાં માંડ-માંડ જીવન ગુજારો કરનારો મધ્યમવર્ગ નિઃસહાય બની મરવાના વાંકે જીવી રહ્યો છે પણ કોઈ માઈનો લાલ નેતા કહેતો નથી કે, આ ભાવવધારો ક્યારે અટકશે ? બધા મૂંગામંતર બનીને તમાશો જોઈ રહ્યાં છે અને બિચારી જનતાને તો પડતા ઉપર એવું પાટુ મારે છે કે, જનતા ઊભી જ ન થઈ શકે. લૂંટો ભાઈ લૂંટો, પેટ્રોલ-ડીઝલના ભાવવધારાના મોકાણના માઠા સમાચાર જનતાને રોજ આપ્યા કરો, જનતા તો ટેવાઈ ગઈ છે, એનું લોહી ચૂસીને હાડપિંજર જ બનાવી દેશો તો ય શું કરવાની છે ? ધૂતારાઓની મેલી મથરાવટીએ તમામ મર્યાદાઓ વટાવી દીધી છે. દેશમાં ઉત્તરથી લઈ દક્ષિણ અને પૂર્વથી લઈ પશ્ચિમમાં ઈંધણના ભાવ વધારાની મોકાણ છે. પેટ્રોલનો ભાવ રૂ.૮૭ને આંબી ગયો છે અને નજીકના સમયમાં જ સેન્ચુરી ફટકારશે તો નવાઈ જેવું લાગશે નહીં. ડીઝલ પણ ૮૦ રૂપિયાની નજીક પહોંચ્યું છે. દેશની જનતા ભલે બે પાંદડે ન થાય પણ સરકારને આવકમાં એક રૂપિયો ઓછો ન થવો જોઈએ. શાસકો સારી રીતે સમજી ગયા છે કે, ભાવવધારાનો વિરોધ એકાદ બે દિવસ પૂરતો સીમિત હોય છે પછી તો જનતા પણ ક્યાં નવરી છે કે આખો મહિનો કે આખું વર્ષ વિરોધ કરવાની પિપૂડી વગાડવાની છે ? જનતાની પિપૂડી કયો માઈનો લાલ નેતા સાંભળે છે ? મતલબી નેતાઓના ચહેરા બેનકાબ થઈ રહ્યાં છે. પોતાની જાતને લોક સેવક કહેનારા બબૂચક નેતાઓ પ્રત્યે દેશની જનતામાં રોષનો પ્રચંડ જ્વાળામુખી ભભૂકી ઊઠયો છે.\n૪ વર્ષમાં મબલક કમાણી\nજનતાના ખિસ્સામાં કાતર ફેરવવાની એક પણ તક શાસકો ગુમાવવા માગતા નથી. વિચાર તો કરો કે, પેટ્રોલ અને ડીઝલની એક્સાઇઝ ડયૂટીનું ભૂત વારંવાર ધૂણે છે પણ સરકાર તેમાં એક રૂપિયો ઘટાડો કરવા માગતી નથી. છેલ્લાં ચાર વર્ષમાં કેન્દ્ર સરકારને એક્સાઇઝ ડયૂટીની ૧૬.૫૭ લાખ કરોડની અધધ… કમાણી થઈ છે. બોલો આ રૂપિયા ક્યાંથી આવ્યા ? કોઈ બબૂચક નેતાના ઘરમાંથી આવ્યા ? કોઈ નેતા નોકરીએ ગયો હતો ? બિચારી જનતાના જ છે ને ? કેમ કોઈ નેતા બોલતો નથી ? મોઢામાં મગ ઓર્યા છે ? જનતાના મસીહા હોવાનો ઢોંગ કરનારાઓને જનતા પકડીને એમના કપડાં ઉતારી નાખશે એ દિવસો ટૂંક સમયમાં આવશે તો નવાઈ જેવું લાગશે નહીં. જરા વિચાર તો કરો કે, કેન્દ્ર સરકારને ઈંધણમાંથી ૨૦૧૬-૧૭માં ૩.૩૪ લાખ કરોડની કમાણી થઈ હતી. જ્યારે રાજ્ય સરકારોને ૧.૮૯ લાખ કરોડની કમાણી થઈ હતી. સરકાર માટે ઈંધણના ભાવ સોનાના ઈંડા આપનારી મુરઘી સમાન છે. સરકાર એ મુરઘીને મરવા દે ખરી ?\nકોના બાપની દિવાળી ?\nઈંધણના ભાવ ભડકે બળતા હોય ભલે પણ શાસકોના પેટનું પાણી પણ હાલવાનું નથી એ કોરા સ્ટેમ્પ પેપર ઉપર લખી લો. કેમ કે, બધાને જનતાનું કચ્ચરઘાણ કાઢી તરભાણા ભરવા છે. શાસકોએ નક્કી જ કર્યું છે કે જનતાનું બરાબરનું તેલ કાઢો. વિચાર તો કરો કે, છેલ્લાં બે વર્ષમાં એક્સાઇઝ ડયૂટીમાં ૯ વાર વધારો કરાયો છે. કેન્દ્ર સરકાર પેટ્રોલમાં ૧૪.૯૮ રૂપિયા અને ડીઝલમાં ૧૫.૩૩ રૂપિયા એક્સાઇઝ ડયૂટી વસૂલી રહી છે. ૨૦૧૪-૧૫માં કેન્દ્ર સરકારને ૯૯.૧૮૪ કરોડની આવક થઈ હતી. જે ૨૦૧૭-૧૮માં વધીને ૨,૨૯,૦૯૧ કરોડને આંબી ગઈ છે. બોલો, આ આંકડો બિચારી જનતાની સમજથી બહાર હોય કે ન હોય ? મુંબઈમાં પેટ્રોલ ઉપર સૌથી વધુ ૩૯.૧૨ ટકા જ્યારે તેલંગણામાં ડીઝલ ઉપર સૌથી વધુ ૨૬ ટકા ટેક્સ વસુલાય છે. ઈંધણના ભાવવધારાથી કેન્દ્રની સાથે-સાથે રાજ્યોને પણ બખ્ખાં જ બખ્ખાં છે. ૨૦૧૪-૧૫માં રાજ્યોને ઈંધણમાંથી ૧,૩૭,૧૫૭ કરોડની વેટની આવક થઈ હતી. જે ૨૦૧૭-૧૮માં વધીને ૧,૮૪,૦૯૧ કરોડે પહોંચી ગઈ છે. બોલો, રાજ્યો પણ જનતાનું લોહી જ ચૂસી રહીં છે અને ભાવવધારાની વહેતી ગંગામાં ડૂબકી મારવાનું ચૂકતી નથી.\n૧૨૫ ટકાની નફાખોરી\nપેટ્રોલ અને ડીઝલમાંથી સરકાર વર્ષે દહાડે કરોડોની આવક રળી રહી છે. ચાર વર્ષમાં જ કેન્દ્ર સરકારે ૧૬.૫૭ લાખ કરોડનો તગડો નફો કર્યો છે. પ્રતિ લિટર રૂપિયા ૩૯નું પેટ્રોલ જનતા સુધી પહોંચે છે ત્યાં સુધી ૮૭.૩૯ રૂપિયાનું થઈ જાય છે.ડીઝલની મૂળ કિંમત ૪૩.૦૩ રૂપિયા છે પરંતુ જનતાને મળે છે રૂપિયા ૭૯.૯૯માં. બોલો, સરકાર આ બંને ઈંધણમાંથી જ ૧૨૫ ટકાની અઢળક નફાખોરી રળી રહીં છે. સરકારની માત્ર એક વર્ષની ૫.૨૫ લાખ કરોડની આવકમાંથી ૨.૪૩ કરોડની આવક તો માત્ર એક્સાઇઝ ડયૂટીમાંથી થાય છે. ગુજરાતમાં પેટ્રોલમાં ૧૪થી ૧૬ ટકાનો વેટ વસુલાઈ રહ્યો છે જેનો બોજ જનતા ઉપર પડે છે જ્યારે ડીઝલમાં ૧૨થી ૧૪ ટકાનો વેટનો બોજ પણ જનતા સહન કરી રહી છે. કેન્દ્ર સરકારને ૪૬ ટકા આવક તો પેટ્રોલ-ડીઝલની એક્સાઇઝ ડયૂટીમાંથી થાય છે. હવે જનતાએ જીવન જરૂરી ચીજવસ્તુઓનો ભાવવધારો સહન કરવાની તૈયારી રાખવી પડશે. જેમાં પાંચથી આઠ ટકાનો વધારો નિશ્ચિત જ બન્યો છે. કોઈ માઈનો લાલ બબૂચક નેતાને જનતાની ચિંતા છે ? લાખો ગરીબ અને મધ્યમ વર્ગના ઘરમાં એક ટાઇમ ચૂલો સળગતો નથી એની દરકાર છે કોઈ બેવકૂફ નેતાને ?\nદાઝયા ઉપર ડામ\nકારમી મોંઘવારીમાં અસહ્ય ડામ સહન કરી રહેલી જનતાના કપાળે તો મરવાના વાંકે જીવવાનું જ લખાયેલું છે એ કડવું સત્ય છે.કોઈ બેટમજી નેતા હરામ બરાબર છે કે સાંત્વનાના બે શબ્દો બોલતો હોય.મનોમન મલકાતા નેતાઓની આપણે ત્યાં કમી નથી.જનતાને દાઝયા ઉપર ડામ આપવાની એક પણ તક ચૂકતા નથી. તાજેતરમાં ભાજપના પ્રવક્તા નલીન કોહલીની બુદ્વિ બહેર મારી ગઈ હોય તેમ એવું નિવેદન આપ્યું કે, ઈંધણના ભાવ વધે તે સારું છે તેનાથી સરકારની કમાણી વધે છે. વાહ ભાઈ વાહ, આ બેવકૂફ નેતાને તો જનતા ઘરમાંથી ખેંચી લાવીને જૂતાનો હાર પહેરાવી ગધેડા ઉપર ફેરવે તો પણ ગુસ્સો ઓછો થાય તેમ નથી. હિંમત હોય તો જનતાની વચ્ચે આવી આ મહાશય નેતા ફરીથી નિવેદન આપે તો ખબર પડે કે, કેટલા શેરે મણ થાય છે.એનાથી પણ આગળ દેશના પેટ્રોલિયમ મંત્રી ધર્મેન્દ્ર પ્રધાને જનતાના ઘા ઉપર મલમ લગાવવાના બદલે મીઠું ભભરાવતાં કહ્યું કે, ઈંધણના વધી રહેલા ભાવ ઉપર સરકારનું કોઈ જ નિયંત્રણ નથી. બોલો, આ મહાશયની વાત કોઈના ગળે ઊતરે તેમ છે ? જનતા આ બબૂચક નેતાને સણસણતા એક જ ઘામાં આઠ-દસ તમાચા ફટકારી દે તો પણ ઓછા છે. આ બબૂચક નેતાઓને મોંઘવારી નડતી નથી એટલે મનમાં આવે તેવા નિવેદનો આપી જનતાનો રોષ વહોરી રહ્યાં છે. ભાવવધારો ઘટે જ નહીં એ કેવું ? બેવકૂફ નેતાઓના રાજમાં જનતા કોઈ રાહતની આશા રાખે એ પણ વ્યર્થ છે. કોઈ માઈનો લાલ નેતાને પેટ્રોલ પંપ ઉપર જવું પડતું નથી, બધાને તગડી કમાણી કરીને તરભાણા ભરવા છે. લૂંટો ભાઈ લૂંટો, જનતા તો બિચારી લૂંટાવા જ બેઠી છે. વર મરો, કન્યા મરો પણ સરકારના તરભાણા ભરાવવા જોઈએ.\nલગ્નમાં પ્રિયંકાની ઘૂંઘટો તાણેલી તસવીર સહિતની અદ્ભુત Clicks આવી સામે\nPhotos: દીપવીરનાં રીસેપ્શનને અવગણી આ શાહી લગ્નમાં ગયા હતા સલમાન-અક્ષય\nપ્રિયંકા-નિકના રિસેપ્શનની ભવ્યાતિભવ્ય તસવીરો, સાસરીવાળા પણ દેશી રંગમાં દેખાયા\nનિક જોનસની પૂર્વ પ્રેમિકા જે છે પ્રિયંકા ચોપડાથી પણ ખુબસુરત: Pics\nદર્શન કરો બેટ દ્વારકાના અનોખા મંદિરના, video


૨૦૦૮માં હોર્ન ઓકે પ્લીઝ ફિલ્મના સેટ ઉપર ફરિયાદ નોંધાવી તો પોલીસે ખોટો કોર્ટ કેસ કરવાની ધમકી આપી હતીઃ તનુશ્રી દત્તાનો આક્ષેપ\nબોલિવુડ એક્ટ્રેસ તનુશ્રી દત્તાએ ઓશિવારા પોલીસ સ્ટેશનમાં બુધવારે પોતાનું સ્ટેટમેન્ટ લખાવ્યું. તનુશ્રીએ આરોપ લગાવ્યો છે કે, 2008માં ‘હોર્ન ઓકે પ્લીઝ’ના સેટ પર હેરસમેન્ટની ફરિયાદ નોંધાવી તો પોલીસે ખોટો કોર્ટ કેસ કરવાની ધમકી આપી હતી. જણાવી દઈએ કે, નાના પાટેકર, કોરિયોગ્રાફર ગણેશ આચાર્ય અને ફિલ્મ ડાયરેક્ટર રાકેશ સારંગ અને પ્રોડ્યુસર સામી સિદ્દીકી સામે તનુશ્રીનું નિવેદન નોંધવામાં પોલીસને4કલાક લાગ્યા. આ મામલે તનુશ્રીએ6ઓક્ટોબરે લેખિત ફરિયાદ કરી હતી.\nકલમ 354, 509 હેઠળ નોંધ્યું સ્ટેટમેન્ટ\nમુંબઈ પોલીસના પ્રવક્તા મંજુનાથ શિંગેએ કહ્યું કે, “આ મામલે કલમ 354 (કોઈ મહિલા પર હુમલો કે જબરદસ્તી કરે) અને કલમ 509 (કોઈ મહિલાના ચારિત્ર્ય અને સન્માનને હાનિ પહોંચાડતી વાત કે હરકત કરવી) હેઠળ ઓશિવારા પોલીસ સ્ટેશનમાં ગુનો દાખલ કરવામાં આવ્યો છે.” પોલીસે માહિતી આપી કે તનુશ્રીનું નિવેદન ઈંગ્લિશમાં નોંધવામાં આવ્યું છે. નિવેદન નોંધ્યું તે સમયે તનુશ્રીના વકીલ અને એક સીનિયર મહિલા પોલીસ અધિકારી સહિત બે મહિલા પોલીસ અધિકારીઓ હાજર હતા.\nતનુશ્રીએ જણાવ્યો સમગ્ર ઘટનાક્રમ\nતનુશ્રીએ પોલીસને આપેલા નિવેદનમાં કહ્યું કે, “શૂટિંગના ચોથા દિવસે 26 માર્ચ 2008ના રોજ સેટ પર 100 સપોર્ટિંગ સ્ટાફ હાજર હતો, જેમાં જૂનિયર આર્ટીસ્ટ, ડાન્સર અને કેટલાક અન્ય લોકો સામેલ હતા. નાના પાટેકરે મારી ઈચ્છા અને સહમતિ વિના મને બાહુપાશમાં લઈ લીધી અને મને ચારે બાજુ ફેરવવા લાગ્યા જાણે મને ડાન્સ શીખવતા હોય. એ કોરિયોગ્રાફર નહોતા. જ્યારે તે મને ખોટી રીતે સ્પર્શ કરવા લાગ્યા ત્યારે કોઈએ સવાલ ન ઉઠાવ્યો. દરેક વ્યક્તિ આ અપરાધના મૂકપ્રેક્ષક બનીને ઊભા હતા. હું અનકમ્ફર્ટેબલ થઈ ગઈ હતી. તેમણે કોરિયોગ્રાફર અને જૂનિયર આર્ટીસ્ટને ત્યાંથી જવાનું કહ્યું જેથી મને ડાન્સ શીખવી શકે. તેમનો વ્યવહાર અયોગ્ય હતો અને હું જરાપણ કમ્ફર્ટેબલ ફીલ નહોતી કરતી. મેં એ જ દિવસે ફિલ્મના પ્રોડ્યુસર, ડાયરેક્ટર અને કોરિયોગ્રાફરને નાના પાટેકરના આ વર્તન વિશે ફરિયાદ કરી.”\n‘સહમતિ વગર નવા સ્ટેપ ઉમેર્યા’\nતનુશ્રીએ નિવેદનમાં આગળ જણાવ્યું કે, “કોરિયોગ્રાફર ગણેશ આચાર્યએ મને કહ્યું કે ડાન્સમાં કેટલાક નવા સ્ટેપ ઉમેરવામાં આવ્યા છે જેમાં નાના પાટેકર ઈન્ટીમેટ થઈને મને ટચ કરે છે. સામી સિદ્દીકી, રાકેશ સારંગ, ગણેશ આચાર્ય અને નાના પાટેકરે સેટ પર એક જોઈન્ટ મીટિંગ કરી અને મારી સહમતિ, જાણકારી અને ઈચ્છા વિના ઈન્ટીમેટ ડાન્સ સ્ટેપ રાખવાનો નિર્ણય કર્યો. હું સેટ પરથી નીકળીને મારી વેનિટી વેનમાં જતી રહી કારણકે તે લોકો મને શારીરિક અને માનસિક રીતે પરેશાન કરતા હતા.\nખોટા કેસની ધમકી આપી: તનુશ્રી\nતનુશ્રીએ આગળ કહ્યું કે, “વેનિટી વેનમાંથી જ મેં મારા મેનેજર જમશેદજી અને મારા પેરેન્ટ્સને ફોન કર્યો. જ્યારે તેઓ આવ્યા અને તેમણે પૂછ્યું કે નાના પાટેકર મારી સાથે ગેરવર્તણૂક કેમ કરે છે તો પ્રોડ્યુસરે કહ્યું કે મારી કોઈપણ સ્થિતિમાં આ ડાન્સ સ્ટેપ કરવો જ પડશે. તેમણે આ સમસ્યા ઉકેલ્યા વિના શૂટનું પેકઅપ કરી દીધું. મને તેમના તરફથી ધમકી મળી કે મારા ખોટો પોલીસ અને કોર્ટ કેસ કરવામાં આવશે. તેમજ ફિલ્મ ઈંડસ્ટ્રીમાંથી બોયકોટ કરી દેવાશે.”\nનાના પાટેકરના વકીલે આરોપો ફગાવ્યા\nનાના પાટેકરના વકીલ રાજેન્દ્ર શિરોડકરે જણાવ્યું કે, “અમે આ તમામ આરોપોને નકારીએ છીએ.” ગણેશ આચાર્ય અને રાકેશ સારંગે આ મામલે મેસેજ કે ફોનથી પણ જવાબ આપ્યો નથી. જો કે, સામી સિદ્દીકીના વકીલ કિશોર ગાયકવાડે કહ્યું કે, “હું મારા ક્લાયંટ પર લાગેલા તમામ આરોપોનું ખંડન કરું છું. પોલીસને આ કેસની તપાસ કરવા દો. અમે FIR નોંધાયા પહેલાં જ પોલીસને આવેદન આપી દીધું છે.”